ВЪПРОС С ИСКАНЕ ЗА УСТЕН ОТГОВОР, ПОСЛЕДВАН ОТ РАЗИСКВАНЕ O-0014/09
съгласно член 108 от Правилника за дейността на ЕП
от
Ona Juknevičienė
, от името на групата ALDE
към Съвета
Относно: Временно споразумение с Туркменистан
Комисията поиска от Европейския парламент да представи становище по въпроса дали ЕС следва да подпише временното търговско споразумение между ЕС и Туркменистан.
Кои са конкретните причини, поради които Съветът счита за обосновано подписването на временното търговско споразумение в настоящия момент?
Защо Съветът желае да продължи да действа в рамките на този процес, като се вземе под внимание общата ситуация в Туркменистан?
Как Съветът би коментирал няколкото доклада на НПО и на хора, живущи в Туркменистан, относно положението в страната?
Какви конкретни подобрения може да донесе временното търговско споразумение за отношенията между ЕС и Туркменистан?
Какви конкретни подобрения може да донесе временното търговско споразумение за положението в Туркменистан, особено в областта на правата на човека и демокрацията?
