2.10.2008
ПРЕДЛОЖЕНИЕ ЗА РЕЗОЛЮЦИЯ
внесено вследствие на декларации на Европейския съвет и на Комисията
съгласно член 103, параграф 2 от правилника
от André Brie
от името на групата GUE/NGL
относно резултатите на парламентарните избори в Беларус
Резолюция на Европейския парламент за резултатите на парламентарните избори в Беларус
Европейският парламент ,
–
като взе предвид предварителните констатации и заключенията на мисията на ОССЕ по време на парламентарните избори в Грузия от 28 септември 2008 г.,
–
като взе предвид предишните си резолюции относно Беларус, по-специално тази от 22 май 2008 г. относно арестите на политически опоненти в Беларус,
–
като взе предвид член 103, параграф 2 от правилника,
A.
като има предвид, че ОССЕ разположи близо 450 международни наблюдатели от 43 страни, в това число над 320 краткосрочни наблюдатели и 58 експерти и дългосрочни наблюдатели, както и 66 представители на парламенти и служители от Парламентарната асамблея на ОССЕ,
Б.
като има предвид, че мисиите на ОССЕ за наблюдение на изборите потвърдиха напредъка в избирателния процес, като по-големия достъп на представители на опозицията до избирателните комисии, решението да се излъчат отново по веднъж петминутните предизборни клипове на кандидатите в най-гледаното време, и по-големи възможности за кандидатите да провеждат срещи в помещения, за които имат разрешение, без преференции; като има предвид, че беше значително подобрено сътрудничеството от страна на органите на властта, за да обхване мисията на наблюдателите от ОССЕ; като има предвид, че избирателния процес беше добре проведен,
В.
като има предвид все пак, че избирателната обстановка в Беларус отново не позволи истинско политическо съревнование и равно третиране на кандидатите по време на изборите от страна на органите на властта; като има предвид, че продължава да съществува загриженост по отношение на основните права на свобода на събранията и свободата на словото; като има предвид, че законодателната рамка продължава да представлява пречка за провеждането на изборите, в съответствие с поетите ангажименти към ОССЕ; като има предвид, че съставът на избирателната комисия намали доверието на заинтересованите страни в избирателния процес; като има предвид, че имаше сериозни нарушения по отношение на прозрачността на преброяването на гласовете,
Г.
като има предвид, че правителството на Беларус бе поело ангажимент, преди парламентарните избори, за създаването на условия за свободни, честни и прозрачни избори; като има предвид, че поредицата от сигнали за добра воля явно не са били подходящо подадени или получени от страна на органите на властта,
Д.
като има предвид, че мисията на ОССЕ за наблюдение на изборите заключи, че "в крайна сметка тези избори не са спазили поетите към ОССЕ ангажименти за провеждане на демократични избори",
1.
изразява дълбоко съжаление за факта, че парламентарните избори в Беларус не са спазили признатите международни стандарти за провеждани на демократични избори; отбелязва, че нито един представител на опозицията не беше избран в парламента на Беларус;
2.
подчертава, че зачитането на човешките и демократичните права са от съществено значение за развитието на взаимоотношенията между ЕС и Беларус, какъвто е случаят за отношенията между ЕС и която и да е друга държава; призовава органите на властта на Беларус да гарантират установените от конституцията демократични права, като правото на изразяване, на събрание и свободата на печата;
3.
отбелязва, че стратегията на политическото изолиране на Беларус се е провалило; счита, че диалогът и сътрудничеството са най-доброто средство за развиването на добросъседски отношения и взаимно разбирателство, в това число относно правата на човека и демократичните права; следователно призовава за увеличаване на официалния, търговския и културния обмен между ЕС и Беларус и осъществяване на напредък в установяването на добросъседски отношения и извличането на взаимна изгода;
4.
Възлага на своя председател да предаде настоящата резолюция на Съвета, Комисията, правителството и парламента на Беларус.
