Въпрос за времето за въпроси H-0491/2010
до Комисията
Период на сесията: Октомври 2010
Член 116 от Правилника за дейността
James Nicholson
(ECR) Относно: Бъдеща подкрепа за пасищно отглеждане на селскостопански животни
Неотдавна, в едно интервю за ирландската преса (Айриш индипендънт, от вторник, 21 септември 2010 г.) членът на Европейската комисия Чолош изрази мнение, че той би бил готов да помисли върху оказването на постоянна подкрепа за системи за пасищно отглеждане на селскостопански животни, подобни на тези в Ирландия. Какъв механизъм (какви механизми) предвижда да използва Комисията на този етап, за да предостави тази допълнителна помощ за земеделските производители?
