Въпрос за времето за въпроси H-000077/2011
до Комисията
Период на сесията: Март 2011
Член 116 от Правилника за дейността
Marina Yannakoudakis
(ECR) Относно: Политика за насърчаване на раждането на едно дете в Китай
Комисията без съмнение е запозната със спорната политика на Китай за насърчаване на раждането на едно дете. Избирател ме запозна със серия смущаващи събития в южния китайски град Пунинг в провинция Гуандун. Предполагаеми служители на държавното бюро за семейно планиране са действали по нареждане да задържат близките (включително деца и възрастни хора) на жени, които са родили повече от едно дете. Задържаните членове на семейството са били държани в условия на нечовешки лишения докато въпросните жени се съгласят под тежка емоционална принуда да посетят медицински център, където да се подложат на „хирургическа корекция” - евфемизъм за принудителна стерилизация. Може ли Комисията да коментира начина, по който Китай води своята спорна политика на насърчаване на раждането на едно дете и съгласна ли е Комисията, че китайските държавни органи очевидно са в нарушение на множество разпоредби на международното хуманитарно право?
