P6_TA(2007)0326
Перспективи пред вътрешния пазар на газ и електроенергия
A6-0249/2007
Резолюция на Европейския парламент от 10 юли 2007 г. относно перспективите за вътрешния пазар на газ и електроенергия ( 2007/2089(INI) )
Европейският парламент
, –
като взе предвид съобщението на Комисията "Енергийна политика за Европа" ( COM(2007)0001 ),
–
като взе предвид съобщението на Комисията "Перспективи за вътрешния пазар на газ и електроенергия" ( COM(2006)0841 ),
–
като взе предвид съобщението на Комисията "Проучване по силата на член 17 от Регламент (ЕО) № 1/2003 на европейските сектори на газта и електроенергията" ( COM(2006)0851 ), и придружителния работен документ на службите на Комисията - Доклад на ГД "Конкуренция" ( SEC(2006)1724 ),
–
като взе предвид съобщението на Комисията "План за приоритетна взаимовръзка" ( COM(2006)0846 ),
–
като взе предвид работния документ на службите на Комисията "Доклад за изпълнение относно перспективите за вътрешния пазар на газ и електроенергия" ( SEC(2006)1709 ) - придружаващ документ към съобщението на Комисията ( COM(2006)0841 ),
–
като взе предвид работния документ на службите на Комисията относно данните за енергийната политика на ЕС ( SEC(2007)0012 ),
–
като взе предвид резолюцията си от 14 декември 2006 г. относно Европейска стратегия за устойчива, конкурентоспособна и сигурна енергетика - Зелена книга Приети текстове, P6_TA(2006)0603 .
,
–
като взе предвид резолюцията си от 23 март 2006 г. относно сигурността на енергийните доставки в Европейския съюз ОВ С 292 Е, 1.12.2006 г., стр.112.
,
–
като взе предвид Решение № 1364/2006/ЕО на Европейския парламент и на Съвета от 6 септември 2006 г. за определяне на насоки за трансевропейските енергийни мрежи ОВ L 262, 22.9.2006 г., стр. 1.
,
–
като взе предвид позицията си, приета на второ четене на 23 май 2007 г., относно общата позиция на Съвета относно установяване на общи правила за отпускане на финансова помощ от Общността в областта на трансевропейските транспортни и енергийни мрежи Приети текстове, P6_TA(2007)0198 .
,
–
като взе предвид Директива 2005/89/ЕО на Европейския парламент и на Съвета от 18 януари 2006 г. относно мерки за гарантиране сигурност на доставките на електрическа енергия и инфраструктурните инвестиции ОВ
L 33, 4.2.2006 г., стр. 22.
,
–
като взе предвид Регламент (ЕО) № 1775/2005 на Европейския парламент и на Съвета от 28 септември 2005 г. относно условия за достъп до газопреносни мрежи ОВ
L 289, 3.11.2005 г., стр.1.
,
–
като взе предвид Директива 2004/67/ЕО на Съвета от 26 април 2004 г. относно мерките за гарантиране сигурността на снабдяването с природен газ ОВ
L 127, 29.4.2004 г., стр. 92.
,
–
като взе предвид Директива 2003/54/ЕО на Европейския парламент и на Съвета от 26 юни 2003 г. относно общите правила на вътрешния пазар на електроенергия ОВ
L 176, 15.7.2003 г., стр. 37.
,
–
като взе предвид Директива 2003/55/ЕО на Европейския парламент и на Съвета от 26 юни 2003 г. относно общите правила на вътрешния пазар за природен газ ОВ
L 176, 15.7.2003 г., стр. 57.
,
–
като взе предвид Регламент (ЕО) № 1228/2003 на Европейския парламент и на Съвета от 26 юни 2003 г. относно условията на достъп до мрежата за трансграничен обмен на електроенергия ОВ
L 176, 15.7.2003 г., стр. 1.
,
–
като взе предвид годишния доклад на европейските енергийни регулаторни органи за периода от 1 януари 2006 г. до 31 декември 2006 г. до всички членове на Съвета на европейските енергийни регулаторни органи (CEER) и на Европейската група на регулаторите на електроенергия и природен газ (ERGEG) до Европейския парламент, Съвета на министрите и Европейската комисия, изготвен по силата на член 3, параграф 8 от Решение 2003/796/ЕО на Комисията от 11 ноември 2003 г. относно създаването на Европейската група на регулаторите на електроенергия и природен газ ОВ
L 296, 14.11.2003
г.
,
стр
. 34.
,
–
като взе предвид заключенията на председателството на Европейския съвет от 8 и 9 март 2007 г. относно одобрението от Европейския съвет на "План за действие на Европейския съвет (2007-2009 г.) - Енергийна политика за Европа",
–
като взе предвид член 45 от своя правилник,
–
като взе предвид доклада на Комисията по промишленост, изследвания и енергетика и становищата на Комисията по икономически и парични въпроси и Комисията по регионално развитие ( A6-0249/2007 ),
A.
като има предвид, че новата европейска енергийна политика на Европейския съюз за устойчива, сигурна и конкурентоспособна енергетика следва да бъде амбициозна и насочена към дългосрочни ползи, като се акцентира основно върху борбата с изменението на климата, ограничаване на външната уязвимост на Европейския съюз спрямо вноса, както и насърчаване на растежа и заетостта;
Б.
като има предвид, че за постигането на тези амбициозни дългосрочни ползи трябва своевременно да се създаде подходяща законодателна уредба в съответствие с принципа на субсидиарност;
В.
като има предвид, че доизграждането на вътрешния енергиен пазар и създаването на ефективни механизми на солидарност между държавите-членки са предпоставки за гарантиране на сигурността на доставките и икономическата ефективност;
Г.
като има предвид, че либерализацията и пазарната интеграция са еднакво важни за улесняване на трансграничната търговия, постигане на по-висока икономическа ефективност и повишаване на ликвидността на пазара, като по този начин допринасят за доизграждане на вътрешния енергиен пазар;
Д.
като има предвид, че решенията относно енергийния микс в дадена държава-членка имат последици за целия Съюз по отношение на конкуренцията, сигурността на доставките и устойчивостта на околната среда;
Е.
като има предвид, че принципите на социално приобщаване и равни възможности за всички означават, че е от първостепенно значение всеки гражданин на Съюза да има достъп до енергия на достъпни цени;
Ж.
като има предвид, че 20 от 27-те държави-членки все още не са транспонирали изцяло в законодателството си буквата и духа на Директива 2003/54/ЕО и Директива 2003/55/ЕО;
З.
като има предвид, че в горепосоченото съобщение на Комисията относно перспективите за вътрешния пазар на газ и електроенергия и доклада на Генерална дирекция "Конкуренция" относно проучването на енергийния сектор се заключава, че настоящите правила и мерки за либерализация са довели до подобряване на ефективността на енергийните доставки и са осигурили намалени разходи за потребителите, но че все още не е постигнато пълно отваряне на пазара и все още съществуват бариери пред свободната конкуренция;
И.
като има предвид, че установяването от страна на националните регулаторните органи на стабилни и ефективни хармонизирани правила относно достъпа до мрежата, както и ефективното разделяне на собствеността, са предпоставка за допускането на нови участници на пазара;
Й.
като има предвид, че в някои държави-членки дългосрочните договори преобладават на пазара, като по този начин се пречи на развитието на свободна конкуренция и оттам - на окончателното изграждане на вътрешния енергиен пазар;
К.
като има предвид, че прилагането на съществуващите разпоредби на ЕС относно разделянето на собствеността и регулаторните рамки в държавите-членки варират значително, а това има сериозни последици за окончателното изграждане на вътрешния пазар на електроенергия;
Л.
като има предвид, че сближаването и синхронизирането на националните мерки във връзка с разпоредбите за разделяне на собствеността е единствения начин за окончателното изграждане на вътрешния енергиен пазар;
М.
като има предвид, че печалбата на повечето газови предприятия се дължи основно на тяхната търговска дейност, а не на добива на газ;
Н.
като има предвид, че малко страни от Европейския съюз са отворили своите пазари на газ; като има предвид, че по-ниските цени и качествените услуги по доставките на пазара на газ са от съществено значение за цялата система, както за крайните потребители, така и за предприятията;
О.
като има предвид, че за намаляване на претоварването при преноса на електроенергия се изискват както мащабни инвестиции за разширяване и модернизиране на електропреносната мрежа, така и по-ефективни, основаващи се на пазара механизми за управление на претоварването;
П.
като има предвид, че всяко ново законодателно предложение следва да предвижда мерки срещу специфични проблеми, пред които са изправени енергоемките промишлени отрасли, като например високите цени на енергията, дължащи се на липсата на конкуренция на пазарите;
Р.
като има предвид, че нивото на взаимосвързаност на инфраструктурата на редица държави-членки все още е незадоволително и е далеч под нивото, определено в споразуменията, приети на срещата на високо равнище в Барселона на 15 и 16 март 2002 г., като в много случаи, основната причина за закъснението при осигуряването на тази взаимосвързаност са различни пречки от политически и административен характер;
С.
като има предвид, че преди всяко законодателно предложение за задължителното изграждане на складови съоръжения за газ във всяка държава-членка, Комисията следва да представи проучване на разходите и ползите, както и цялостна оценка на въздействието;
Т.
като има предвид, че либерализацията и пазарната интеграция са еднакво важни за окончателното изграждане на вътрешния енергиен пазар;
У.
като има предвид, че в последното изречение от точка 33 от горепосочените заключения на председателството на Европейския съвет от 8 и 9 март 2007 г., се посочва огромното значение на енергоемките отрасли, и се подчертава, че са необходими икономически ефективни мерки за подобряване както на конкурентоспособността, така и на въздействието върху околната среда на тези промишлени отрасли;
Ф.
като има предвид, че липсата на прозрачност беше определена от Комисията като пречка пред насърчаването на конкуренция на вътрешния пазар;
Х.
като има предвид, че е необходима ясна, устойчива и предвидима регулаторна рамка за дългосрочните инвестиции, от които се нуждае енергийният сектор;
Ц.
като има предвид, че един обществен орган на Европейския съюз по енергийните въпроси би могъл да спомогне за финансиране на изследователската и развойна дейност, свързана с възобновяемите енергийни източници, да запази изравняването на тарифите и да гарантира равен достъп до енергия за всички граждани;
Ч.
като има предвид, че наличните данни показват, че държавите-членки са изпълнявали само в малка степен задълженията за предоставяне на целеви обществени услуги на уязвими потребители;
1.
Потвърждава, че Лисабонската стратегия може да има успех, само ако се положат допълнителни усилия за установяване на обща енергийна политика, основаваща се на по-широка представа за общите европейски интереси в сферата на енергетиката, при отчитане на националните характеристики и като се дава възможност на държавите-членки да запазят техните енергийни миксове, с цел диверсификация на енергийните източници и енергийните производители, доколкото това е възможно;
Разделяне на собствеността върху преносната инфраструктура
2.
Счита, че разделянето на собствеността върху преносната инфраструктура е най-важният инструмент за насърчаването по недискриминационен начин на инвестициите в инфраструктурата, гарантирането на справедливи условия за достъп до мрежата за новите участници на пазара и прозрачността на пазара; въпреки това, подчертава, че този модел може да не даде решение на всички нерешени въпроси, като например взаимосвързаността на инфраструктурата и точките на претоварване;
3.
Признава, че прилагането на по-нататъшни мерки за разделяне на собствеността в газовия сектор не трябва да става веднага; следователно, настоятелно призовава за разработване на специфични решения с цел улесняване на окончателното изграждане на вътрешния пазар на газ, като се отчитат разликите между пазарите нагоре и надолу по веригата;
4.
Призовава Комисията да представи анализ, в който се излагат прогнозираните разходи за държавите-членки по разделяне на собствеността и създаване на независими системни оператори, очакваното въздействие върху инвестициите в мрежите, както и ползите за вътрешния пазар и потребителите; изтъква, че при този анализ следва да се разгледа въпроса дали ще възникнат проблеми или разходи и какви биха били те, ако държавата не осъществи разделяне на собствеността, както и въпроса дали отрицателните последици са различни по отношение на държавната и частната собственост; освен това предлага в анализа да се разгледат предимствата от разделянето на собствеността, в сравнение с подхода за независим регионален оператор на пазара, по отношение на постигането на целите;
5.
Настоятелно призовава Комисията да отчете структурните различия между газовия сектор и електроенергийния сектор, включително и факта, че някои държави-членки нямат собствено производство на тези енергийни ресурси и че понастоящем на важни газови пазари нагоре по веригата не е гарантирана пълна икономическа реципрочност; следователно, призовава Комисията да представи балансирано предложение, което във връзка с газовите емисии на ЕС да осигурява възможност за използване на новите инвестиции в газопроводи нагоре по веригата и дългосрочните договори, с цел засилване на позициите на ЕС при преговорите с трети страни;
6.
Настоява да не се разрешава закупуването от предприятия от трети страни на енергийна инфраструктура , ако няма договорен взаимен достъп със съответната държава;
Регулаторни органи
7.
Приветства предложението на Комисията за засилване на сътрудничеството между националните регулаторни органи на равнище ЕС, чрез организация на ЕС, като начин за насърчаване на по-европейски подход към регулирането на трансграничните въпроси; счита, че по-голямото сближаване и хармонизация на правомощията на националните регулаторни органи е от съществено значение за преодоляване на техническите и регулаторни различия, които се явяват като сериозна пречка пред трансграничната търговия и взаимосвързаността на инфраструктурата; подчертава, че Комисията следва да има решаваща роля по тези въпроси, като същевременно това не накърнява независимостта на националните регулаторни органи; счита, че регулаторните органи следва да вземат информирани решения по точно определени технически и търговски въпроси, като вземат предвид, когато е целесъобразно, становищата на операторите на преносни системи (ОПС) и други участници на пазара, и че тези решения следва да бъдат правно обвързващи;
8.
Изтъква, че националните регулаторни органи следва да останат единствения орган, който взема решения, засягащи единствено националния им пазар; подкрепя разширяването на правомощията им, така че да включват и изготвянето на списък с необходимите инвестиции и активното насърчаване на прилагането му;
9.
Изразява увереност, че регулаторните органи следва да гарантират предприемането на мерки за изпълнение на ясно определени инвестиционни цели от страна на всяко дружество, което има собственост върху енергийна инфраструктура, и по-специално преносни мрежи или газопроводи, с цел избягване на спекулации в тази сфера;
10.
Изразява увереност, че националните регулаторни органи следва да бъдат независими, силни и да разполагат с ясно определени правомощия, за да се гарантира пълното прилагане на законодателството в практиката и спазването му от страна на участниците на пазара, както и осигуряване на необходимите инвестиции и равнище на прозрачност; освен това изразява увереност, че техните правомощия следва да бъдат хармонизирани на равнище ЕС посредством въвеждане на общи правила за прозрачност, разгласяване на информацията и отчетност, с оглед гарантиране на тяхната пълна независимост от националните власти и промишлеността;
11.
Изразява увереност, че националните енергийни регулаторни органи следва да имат властта да санкционират оператори, които не изпълняват решенията им, или оператори на преносна мрежа, които не изпълняват задълженията си за поддръжка на своята мрежа; те следва да направят необходимото за това енергийните дружества да предоставят консултации на крайните потребителите във връзка с ефективността при крайното потребление на енергия, както е предвидено в Директива 2006/32/ЕО на Европейския парламент и на Съвета от 5 април 2006 г. относно ефективността при крайното потребление на енергия и осъществяване на енергийни услуги ОВ L 114, 27.4.2006 г., стр. 64.
, както и да налагат изготвянето на програми за пускане на електричество и газ; освен това изразява увереност, че следва да се засили взаимното сътрудничество между регулаторните органи и съответните органи за защита на конкуренцията, както на национално равнище, така и на равнище ЕС;
12.
Призовава Комисията да предложи решение на въпросите, свързани с независимостта/конфликта на интереси и прозрачността по отношение на ОПС; призовава Комисията да представи предложения, даващи възможност на ОПС да изпълняват своята отговорност като посредници на пазара, и да хармонизира международните разпоредби, отнасящи се до ОПС, с цел подобряване на трансграничния пренос;
13.
Приветства предложението за отреждане на официална роля и цели на съществуващите обединения на ОПС ("решението ETSO+\GTE+");
14.
Изразява критично отношение за прекалената намеса от страна на някои правителства в процеса на вземане на решения от националните регулаторни органи, тъй като това подронва ролята им на независими органи;
15.
Отбелязва развитието на някои регионални пазари; изтъква, че е необходимо да се вземат подходящи мерки за предотвратяване създаването на по-големи "енергийни острови" и изисква тези регионални структури да не застрашават окончателното изграждане на вътрешния пазар на електроенергия;
Регулирани цени
16.
Настоятелно призовава държавите-членки постепенно да преустановят прилагането на общи регулирани цени, с изключение на регулирането на цените като последно средство, както е посочено в Директива 2003/54/ЕО, като същевременно гарантират предприемането на подходящи мерки за защита на уязвими потребители, по-специално във връзка с енергийната бедност, в това число и непазарните механизми; изразява съжаление за това, че ценовите механизми не са посочени в гореспоменатото съобщение на Комисията относно енергийна политика за Европа; припомня, че интервенцията върху цените следва да се разрешава само като последно средство, когато националните регулаторни органи се опитват да поставят под контрол изкуствено завишени цени, с цел да предотвратят ощетяването на потребителите, стопанските субекти и нови участници на пазара, но също така припомня, че цените във всички случаи трябва да покриват действителните разходи;
17.
Счита, че следва да се премахнат субсидиите за невъзобновяеми източници на енергия, като по този начин се осигурят равностойни условия, че външните екологични разходи следва да бъдат включени в цената на енергията и че основаните на пазара инструменти следва се използват за постигане на целите на политиката за околната среда и енергетиката;
18.
Отбелязва, че задълженията за целево предоставяне на висококачествени универсални и обществени услуги трябва да са в съответствие с правилата за държавните помощи и че правото в областта на конкуренцията се прилага по отношение на ценовата дискриминация и ограниченията върху препродажбата; подчертава, че е от решаващо значение да се направи оценка на влиянието на съществуващите регулирани цени на доставка върху развитието на конкуренцията, както и да се отстранят изкривяванията на пазара;
Социален ефект и защита на потребителите
19.
Изисква от Комисията да представи изчерпателни оценки на въздействието, в това число и оценка на социалния ефект от различните й предложения, както и да подпомогне промишлените отрасли при разработването на механизми за обучение и преструктуриране;
20.
Счита, че е необходимо да се гарантира доставката на електричество за потребителите, с оглед посрещане на основните нужди и че срещу наличието на енергийна бедност следва да се води борба, като се използват всички налични средства; наред с това, призовава за прилагане на целесъобразни и прозрачни социални мерки, необходими за защита на уязвими потребители и такива в неравностойно положение, без същевременно да се пречи на съществуването на лоялна конкуренция;
21.
Настоятелно призовава Комисията да представи своето предложение за Енергийна харта на потребителите до края на 2007 г.;
Взаимосвързаност на инфраструктурата
22.
Приветства индикативната цел за постигане на 10%-но равнище на взаимосвързаност на инфраструктурата в държавите-членки;
23.
Призовава държавите-членки да положат повече усилия, включително и чрез засилване на двустранното сътрудничество за премахване на техническите, административни и политически пречки пред завършването на текущи и предстоящи проекти, и по-специално четирите проекта, определени от Комисията като проекти от общностен интерес; призовава държавите-членки да улеснят процедурите за даване на разрешение за изграждане на свързващи проводи и за ограничаване на срока на процедурите; въпреки това счита, че при вземането на решения винаги следва да се отчитат съображенията от общ интерес;
24.
Препотвърждава необходимостта от увеличаване на бюджета, отпуснат за трансевропейски енергийни мрежи, в частност за премахването на пречките, свързани с околната среда;
25.
Призовава Комисията да ускори назначаването на координатори на ЕС за проекти от общностен интерес, при които съществуват затруднения във връзка с изпълнението им;
26.
Подчертава, че децентрализираната енергийна инфраструктура и производство на енергия могат да спомогнат за постигането на по-високо ниво на сигурност на енергийните доставки и следва да бъдат насърчавани при изготвянето на стратегии за енергийна политика;
Дългосрочни договори
27.
Признава необходимостта от дългосрочни договори нагоре по веригата, и по-специално в газовия сектор, с оглед създаване на положителен инвестиционен климат, и че те съществено допринасят за подобряване на сигурността на доставките и не нарушават интеграцията на вътрешния енергиен пазар, при условие че не се изключват нови участници от пазара;
28.
Изразява увереност, че трябва да се осигури балансирано, ефективно прилагане на принципа "ползвай или изгуби", така че новите участници на пазара да получат достъп до мрежите с неизползван капацитет;
29.
Изразява увереност, че двустранните дългосрочни договори надолу по веригата, доколкото не покриват значителен пазарен дял и не пречат на потребителите да сменят доставчика си, позволяват на енергоемките производства да договарят по-конкурентни и стабилни цени на енергията с доставчика по техен избор, и спо тази причина следва да бъдат разрешени, при условие, че подлежат надлежен контрол от страна на компетентните органи, и доколкото не създават допълнителни разходи за мрежите, не затварят пазара за навлизане на нови участници или не пречат на развитието на пазара;
30.
Призовава Комисията да предложи определение за голям потребител на енергия и да обърне специално внимание на големите потребители на енергия в ЕС, които се конкурират в условията на глобалната икономика;
31.
Изисква от Комисията да осигури ясни насоки за двустранните дългосрочни договори надолу по веригата, с цел да се намали несигурността на пазара и да се премине към стандартизация на договорите;
32.
Припомня, че съоръженията за производство, пренос, съхранение и разпределение на електроенергия представляват критична инфраструктура, чиято сигурност и безопасност следва да се обезпечава и гарантира изцяло, при всички обстоятелства;
Електрическа мрежа и газови мрежи
33.
Отново изразява загриженост относно инвестициите, необходими за подобряването на електрическата мрежа и газовите мрежи, с цел гарантиране на сигурността на доставките в ЕС; настоява за осигуряването на стабилност, съгласуваност и прозрачност на регулаторната рамка, за да се създаде благоприятна инвестиционна среда, и следователно призовава за разработване на регулаторна рамка от обща полза за потребителите и стопанските субекти в ЕС;
34.
Изразява съжаление за това, че в държавите-членки все още съществуват много пречки, които предизвикват несъразмерни закъснения при изграждането на нова инфраструктура за внос на енергия и при свързването на новото производство на енергия с основната електрическа мрежа; поради това призовава националните, регионалните и местните власти да предприемат всички необходими мерки, за да се гарантира свеждането до минимум на тези закъснения, както и за свързване на всяко отдалечено и труднодостъпно населено място (включително острови и планински райони) с основната електрическа мрежа;
35.
Настоятелно призовава държавите-членки да улеснят увеличаването на капацитета на мрежата, за да може тя да включи и едно ново масово производство на възобновяеми енергийни източници в континенталната част и офшорните зони; призовава Комисията да извърши оценка на възможността за изграждане на интелигентна мрежа на ЕС, при пълноценно използване на най-новите налични информационни и телекомуникационни технологии, която да включва голям брой варианти за производство на енергия, да дава възможност на потребителя бързо да открива и анализира нередностите, да реагира на тях и да ги отстранява; настоятелно призовава държавите-членки да улесняват влагането на инвестиции и да предоставят на своите регулаторни органи изрични правомощия за улесняване постигането на тези цели;
36.
Подчертава необходимостта от техническата хармонизация на мрежите на ЕС;
37.
Призовава Комисията да изготви пътна карта за създаването на единна европейска мрежа за електроенергия и газ;
38.
Приветства неотдавнашния технически напредък при подаването на биогаз в газопреносната мрежа; настоятелно призовава Комисията да предложи конкретни мерки за по-широкото използване на този потенциал, с цел да се допринесе за сигурността на доставките на газ, и по-специално за гарантиране на достъп до мрежата за пренос на биогаз;
Стратегически запаси
39.
Изразява съгласие с оценката на Комисията, че предвид настоящата технология, е по-добре да се диверсифицират маршрутите и технологиите за доставка на газ, като предприятия за дегазиране и терминали за втечнен природен газ (LNG), отколкото да се създават големи запаси от газ; призовава Комисията да представи конкретни предложения за по-пълноценното използване на съществуващите запаси от газ, без да се нарушава баланса между сигурността на доставките и улесняването на навлизането на нови участници на пазара;
40.
Подчертава взаимното допълване на електрическата и газовата мрежа; в този контекст изтъква, че складирането на запаси представлява неделима част от газовата мрежа и следва да се управлява в духа на солидарност както на национално, така и на равнище на Съюза; също така счита, че складирането на запаси би могло да подпомогне за функционирането на резервните електрогенератори, като по този начин подпомага постигането на сигурност на доставките;
41.
Отбелязва, че отделните държави-членки могат да предлагат и разработват проекти за стратегически запаси от газ, при отчитане на тяхната икономическа и техническа осъществимост;
Прозрачност
42.
Счита, че прозрачността е предварително условие за развитието на конкуренцията и че информацията следва винаги да се разкрива своевременно, по ясен, достъпен и недискриминационен начин;
43.
Отбелязва трудностите, с които домакинствата, в качеството си на потребители, се сблъскват на либерализираните пазари; настоятелно призовава Комисията да представи конкретни предложения за повишаване на прозрачността за потребителите, да предоставя пълна и ясна информация на потребителите (включително и различните налични тарифи, енергийния микс на дружеството и друга полезна информация, като етикетирането, така както е посочено в Директива 2003/54/ЕО), както и да увеличи ролята на потребителските организации на вътрешния енергиен пазар;
44.
Изразява съгласие с Комисията за необходимостта от въвеждане на задължителни правила за прозрачност за пазара на електроенергия и газ; счита, че високото, хармонизирано равнище на прозрачност създава условия за развитие на ефективна конкуренция и навлизане на нови участници на пазарите;
45.
В тази връзка, приветства ангажимента на Комисията за гарантиране на по-голяма прозрачност на пазарите;
Прилагане на общностното законодателство
46.
Изразява загриженост във връзка с броя държави-членки, които все още не са транспонирали в законодателството си Директива 2003/54/ЕО и Директива 2003/55/ЕО, и на тези, които не са успели да ги приложат правилно; призовава държавите-членки без забавяне да транспонират и да приложат изцяло тези директиви;
47.
Счита, че Директива 2003/54/ЕО и Директива 2003/55/ЕО съдържат достатъчно разпоредби, които, ако се приложат правилно, биха осигурили конкурентна среда и окончателно изграждане на вътрешния енергиен пазар;
48.
Споделя становището на Комисията, че няма алтернатива на процеса на либерализация и призовава държавите-членки да гарантират пълното и ефективно транспониране на съществуващите директиви за либерализацията на пазара; освен това подкрепя предложението на Комисията за справяне с неправилното функциониране на пазара чрез прилагане както на мерки, основаващи се на конкуренцията, така и на регулаторни мерки;
49.
Призовава Комисията да публикува всички резултати от своето проучване на оценката за въздействието, както и получените при неговото провеждане отговори, и да предостави информация за тях преди представянето на нови законодателни предложения;
50.
В тази връзка приветства инициативата на Комисията за откриване на процедури за нарушение срещу тези държави-членки, които не са успели да транспонират или приложат правилно Директива 2003/54/ЕО и Директива 2003/55/ЕО;
51.
Предупреждава за опасностите, свързани с прекомерно високата пазарна концентрация, и счита, че най-доброто решение на този проблем е постигането на по-нататъшен напредък в пазарната интеграция и прилагането на регулаторни мерки, тъй като потребителите следва да могат да си избират доставчик в една открита конкурентна среда; отново призовава Комисията да предприеме по-нататъшни мерки за справяне с концентрацията на компании на енергийния пазар, в случаи на злоупотреба с доминиращо пазарно положение;
52.
Насочва вниманието към факта, че въпреки обнадеждаващите тенденции в координацията на разпределението на трансграничната мощност, ниската степен на прозрачност при изчисляване на нетната преносна мощност за целите на търгове и при определяне на наличната преносна мощност, представлява сериозна пречка пред конкуренцията и следва да се преодолее чрез въвеждането на по-строги разпоредби относно съгласуваните практики, констатирани при провеждането на търгове, и чрез засилване на антитръстовия мониторинг;
53.
Настоятелно призовава Комисията да упражнява строг контрол над въздействието на концентрацията върху конкуренцията, както на национално, така и на равнище на ЕС, като вземе под внимание и настоящия процес на консолидация, който води до образуването на нови, големи многонационални енергийни компании, извършващи дейност в значителен брой държави-членки и с висока степен на вертикална интеграция и интеграция между газовия и електроенергийния сектори;
54.
Счита, че публичната собственост на пазара на електроенергия и газ е една от основните причини за изкривяванията на пазара на равнище ЕС и че при наличието на публични дружества на тези пазари стимулите за конкуренция намаляват, защото в повечето случаи, поради статуса на тези дружества, равнището на прозрачност е по-ниско и на потенциалните инвеститори се предоставя по-малко информация, както и поради това, че тези дружества са зависими от политически решения, вземани от правителствата на държавите-членки;
55.
Приканва Комисията, във всички свои действия и предложения, да отчита значението на ролята на малките и средни енергийни предприятия за функционирането на конкурентните енергийни пазари;
56.
Призовава правителствата на държавите-членки да престанат да насърчават т. нар. национални лидери и да се въздържат от въвеждане на протекционистко законодателство, което пречи на развитието на един действително интегриран енергиен пазар на ЕС; призовава за създаване на активни програми за пускане на газ и електроенергия и на по-ликвидни, балансирани пазари, с цел улесняване навлизането на нови участници на пазара;
57.
Счита за много важно пълното интегриране на една бъдеща, променена Схема за търговия с емисии в либерализирания енергиен пазар по прозрачен начин, под надзора на националните регулаторни органи, така че да се избегне изкривяване на пазарните механизми;
58.
Отново изтъква важността от постигането на напълно либерализиран енергиен пазар на ЕС, колкото е възможно по-скоро, и настоява Комисията да представи своя пакет от допълнителни мерки за вътрешния пазар в края на септември 2007 г., така както бе обявено;
o
o o
59.
Възлага на своя председател да предаде настоящата резолюция на Съвета, Комисията и на правителствата и парламентите на държавите-членки.
