Какво ще прочетете на интернет - страницата на ЕП през лятото?
Институции
2008-07-22 - 12:33
Разнообразни тематични досиета на нашата страница през лятото
От края на юли до края на август Европейският парламент е в лятна пауза. Евродепутатите са в своите избирателни райони или в отпуск. Лятната почивка е повод за нас да хвърлим поглед назад към водещите събития в Парламента и към най-интересните материали на нашата страница от последните месеци. Ето какво ще Ви предложим през следващите няколко седмици:
22 юли - Броени дни преди старта на Олимпиадата в Китай ще Ви предложим тематично досие за страната и нейните отношения с ЕС, с акцент върху екологията, политиката и спазването на човешките права.
24 юли - Очаквайте серия от статии, посветени на работното ежедневие на депутатите и темите, които ги занимават - от интернет - пиратството до ситуацията в Косово.
28 юли - От принц Чарлз до премиерът на Черна гора. На този ден ще публикуваме тематично досие със статии и интервюта от последните месеци с видни гости на Парламента.
31 юли - Каква е ролята на ЕС за развитието на Африка? Какво е бъдещето на континента? Очаквайте нашето тематично досие с фокус върху Африка.
4 август - "Изборът на редакторите". Под това заглавие ще публикуваме отново няколко статии, които членовете на нашия екип номинираха като особено интересни и важни. Кои са те ще научите в началото на август.
7 август - Гореща тема за горещите дни! "Пари, пари и пак пари" е заглавието на тематичното ни досие, посветено на икономически теми - финансовата криза, инфлацията, силното евро - предлагаме Ви събрани накуп статиите по тези теми, публикувани през последните седмици на нашата страница.
11 август - Очаквайте преглед на материалите, предизвикали най-силен интерес сред нашите читатели.
13 август - Очаквайте втората част на материали и интервюта с видни личности, посетили Парламента през последните седмици.
18 август - Футбол, култура, любов - няколко теми извън политиката в нашето досие "Отвъд политиката".
21 август - Звезди от шоу-бизнеса в Парламента.
В края на август парламентарната работа влиза в нормален ритъм и на нашата страница ще може да намерите обичайната актуална информация за случващото се в ЕП.
20080717STO34863
BG
1
PHOTO
20080715PHT34214.jpg
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
