Частна сфера и сигурност в Интернет - дискусия в ЕП
Информация
2009-03-06 - 15:58
Има ли опасност да се превърнем в общество на Big Brother? Интернет е "най-забележителният инструмент за насърчаване на основните права ... но в същото време може да доведе до тяхното ограничаване". Това смята гръцкият евродепутат от ПЕС Stavros Lambrinidis , автор на парламентарен доклад, посветен на правата и сигурността в Интернет. На 5 март в Европейския Парламент се състоя публична дискусия по темата.
"Всички - от полицията и частните фирми до престъпниците - искат да имат възможно най-широк достъп до нашите лични данни - било то с легални или нелегални мотиви". В същото време, постоянното наблюдение на хората може да превърне нашето общество безшумно и с нашето съгласие в "общество на Big Brother". Така докладчикът Stavros Lambrinidis формулира едни от най-сериозните предизвикателства пред Интернет.
До каква степен да даваме съгласие за публикуване на данните ни в Интернет?
Основният въпрос е за съгласието, което даваме наши лични данни да се публикуват в Интернет. Може ли да говорим за "информирано" съгласие при положение, че често хората не четат или не разбират условията, при които се съгласяват да предоставят данните си в мрежата? Този въпрос бе сред централните на дискусията.
Stavros Lambrinidis подчерта, че е необходимо "недвусмислено съгласие на потребителя". Неговият доклад призовава за по-добра и по-ефективна защита на потребителските данни, както и на " правото за заличаване на лични данни, разположени на Интернет сайтове ".
"Преди 20-30 години никой, с изключение на семейството ми, не знаеше кои книги чета, сега тази информация е в Интернет", подчерта г-н Lambrinidis , говорейки за социалните мрежи, които съдържат значителни количества лични данни, достъпни за всеки. Необходимостта да се повиши информираността на младите хора, по-специално при споделяне на личните данни, подчерта и Peter Hustinx, ръководител на Европейския надзорен орган по защита на данните.
Защита на човешките права в Интернет
Интернет не е "свободно игрище", правилата и ценностите от реалността са валидни и за мрежата, подчерта Hustinx. По неговите думи криминалните деяния в Интернет трябва да се преследват, в същото време правото на гражданите на достъп до Интернет да се запази.
Според него идеята за създаване на списък от човешки права, които са най-тясно свързани с използването на Интернет (като право на интелектуална собственост, защита на личните данни, свобода на изразяване) е "полезно средство да се подчертаят тези вече съществуващи права и в този контекст."
Докладът на Stavros Lambrinidis бе одобрен в Парламентарната комисия по граждански права и правосъдие и се очаква да бъде гласуван в пленума в края на март.
20090302STO50556 Докладът на Stavros Lambrinidis на английски Документи от публичното изслушване на 5 март Европейският надзорен орган по защита на данните Съобщение за пресата - на английски
BG
1
PHOTO
20090306PHT51043.jpg
BG
2
LINK
/meetdocs/2004_2009/documents/dv/a6-0103_2009_/a6-0103_2009_en.pdf
BG
3
LINK
/meetdocs/2004_2009/organes/libe/libe_20090305_0900.htm
BG
4
LINK
http://www.edps.europa.eu/EDPSWEB/edps/site/mySite/lang/bg/pid/1;jsessionid=D96CC2C980A558605680E2FB25CC75E0
-//EP//TEXT IM-PRESS 20090302IPR50633 0 NOT XML V0//BG
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
