Въпрос с искане за устен отговор O-000210/2011
до Комисията
Член 115 от Правилника за дейността
Jan Philipp Albrecht
,
Rui Tavares
,
Judith Sargentini
,
Eva Lichtenberger
,
Raül Romeva i Rueda
,
Christian Engström
от името на групата Verts/ALE Относно: Директива за запазване на данни
Докладът на Комисията за оценка на Директивата за запазване на данни (Директива 2006/24/EО), представен на 18 април 2011 г., достига до заключението, че са налице значителни различия между транспонираното законодателство в сферата на ограничаването на целите, достъпа до данните, продължителността на запазване, защитата на данните, сигурността на данните и статистиката; три държави-членки са в нарушение на директивата, тъй като тяхното транспонирано законодателство беше отменено от съответните им конституционни съдилища; докато трите държави в нарушение на Директивата са обект на или са били заплашени с правни действия, подобни мерки не се предлагат за държавите, които според Комисията са транспонирали директивата неправилно, по начин, който не предоставя адекватна защита на фундаменталните права на гражданите;
Директивата не е хармонизирала напълно подхода спрямо запазването на данни и не е създала равни условия за операторите.
Според Европейския надзорен орган по защита на данните, Директивата за запазване на данни не отговаря на изискванията, произтичащи от основните права на личен живот и защита на данните, и би могла да бъде съставена по начин, зачитащ в по-голяма степен неприкосновеността на личния живот.
1. Какви са основанията на Комисията да счита, че след като докладът за оценка не успя да докаже целесъобразността на Директивата, не е правно задължена да я отмени?
2. На какво основание Комисията отхвърли концепцията за съхраняване на данни (известна още като „quick freeze“) в доклада за оценка?
3. Защо Комисията все още възнамерява да прибягва до производства за установяване на неизпълнение на задължения срещу определени държави-членки, ако самата тя съзнава необходимостта от преразглеждане на Директивата и следователно на националното законодателство за нейното транспониране?
4. След като ирландският Върховен съд позволи законът за запазване на данни да бъде оспорен пред Съда на Европейския съюз, кога очаква Комисията Съдът да реши дали Директивата за запазване на данни е законна или не?
