Въпросите, изискващи устен отговор към Съвета и Комисията – важно средство за изпълнение на задълженията на членовете на ЕП
Институции
2010-06-24 - 12:14
Време за въпроси Икономиката, правата на човека, Хартата на жените и футболните агенти бяха част от темите, по които членове на ЕП поискаха устен отговор от Комисията и Съвета по време на пленарното заседание миналата седмица. Въпросите се внасят предварително, но се задават на живо от авторите, като се открива дебат, в който може да участва всеки член на ЕП.
Австрийският християндемократ Othmar Karas и британският либерал Sharon Bowles попитаха за плановете на Комисията да засили наблюдението на статистическите данни от страните на ЕС и за предоставяне на Евростат на по-широки правомощия за проучване и проверка на техните сметки.
Членът на Комисията отговарящ за икономически и парични въпроси Olli Rehn заяви: „Точните данни са един от крайъгълните камъни на един ефективен и функциониращ паричен съюз”. Той добави, че се финализира регламент, който предоставя на Евростат засилени правомощия за извършване на одит и предупреди, че посещенията в държавите-членки ще зачестят. Г-н Rehn определи решението на Moody's да свали рейтинга на държавните ценни книжа на Гърция, до ниво нискокачествени (junk) облигации, като „изненадващо и изключително неблагоприятно”.
Членовете на ЕП от GUE Nikolaos Chountis и Jürgen Klute попитаха за създаването на европейска агенция за кредитен рейтинг, а германският социалист Udo Bullmann, френският член на ЕП Jean-Paul Gauzès от PPE и френският либерал Sylvie Goulard зададоха въпроси относно „свободата” на агенциите да оценяват платежоспособността на националните икономики.
Членът на Комисията, отговарящ за конкуренцията Michel Barnier подчерта значението на конкуренцията и високото равнище на прозрачност в работата на кредитните агенции. Те не винаги са работили по възможно най-добрия начин, „което понякога е имало неблагоприятни последствия”, заяви той. Той призова за мерки за засилване на конкуренцията между агенциите и добави, че той самият подкрепя създаването на Европейска агенция, особено ако е предназначена за оценки, свързани с държавен дълг.
Социалистите Zita Gurmai и Britta Thomsen, Ilda Figueiredo и Eva-Britt Svensson от GUE, либералът Антония Първанова и представителя на зелените от Нидерландия Marije Cornelissen попитаха за възможността за ангажиране на други институции и гражданското общество с Хартата на жените и за поставянето на измерими и ясни цели.
Заместник председателят на Комисията Viviane Reding заяви, че Хартата на жените (приета на Деня на жената) е политически ангажимент за подкрепа на равенството. Нейните приоритети са борбата с насилието, преустановяването на гениталното осакатяване на жените и засилване на участието на жените във вземането на решения.
От името на комисията по култура, Doris Pack попита какво ЕС може да направи за спиране на предполагаемото участие на футболни агенти в пране на пари и данъчни измами.
Членът на Комисията, отговарящ за културата Androulla Vassiliou отговори, че ЕС следва да координира усилията на национално равнище и обеща, че предстоящо съобщение на Комисията относно спорта ще разгледа проблема с агентите.
20100611STO75908 Въпроси, изискващи устен отговор Парламентарни въпроси Правилник за дейността на Европейския парламент
BG
1
PHOTO
20100621PHT76373.jpg
BG
2
LINK
/sidesSearch/sipadeMapUrl.do?PROG=OQ&language=BG&startValue=0
BG
3
LINK
/QP-WEB/application/intro.do?language=BG
-//EP//TEXT RULES-EP 20091201 RULE-115 NOT XML V0//BG
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
