ЕП подкрепи плана на Ахтисаари и поиска суверенитет под наблюдение за Косово
Външни отношения
2007-03-29 - 13:53
Европейският парламент подкрепи плана на Марти Ахтисаари за разрешаване на проблема със статута на Косово. Според депутатите суверенитет под наблюдението на международната общественост е най-добрата възможност. Те потвърдиха европейските перспективи за Сърбия и Косово и поискаха централна роля за ЕС в преговорите за разрешаване на проблема със статута.
Докладът по собствена инициатива на Joost Lagendijk (Зелени/Европейски свободен алианс, Холандия), приет с 490 гласа "за", 80 "против" и 87 "въздържали се" предлага окончателното решение да включи следните аспекти:
– достъп до международни финансови организации
- ясно определяне на ролята и мандата на международното присъствие
– ясни разпоредби относно децентрализирането, които да предоставят съществена автономия в ключови сектори
– съхраняване на мултиетническия характер на Косово
- установяването на мултиетнически косовски сили за безопасност, с леко оборудване и ограничени обхват, капацитет и функции, под прекия контрол на силите под командване на НАТО (KFOR)
- международни гаранции за териториален интегритет на всички съседни държави
Относно опасенията, изразени най-вече от Русия, че даването на някаква форма на независимост на Косово ще засили сепаратисткото напрежение в света, докладът подчертава, че решението за Косово няма да е прецедент в международното право, тъй като Косово е под управлението на ООН от 1999 г. насам и ситуацията по никакъв начин не е съпоставима с положението в други конфликтни региони.
Депутатите считат, че в дългосрочен план решението за бъдещия статут на Косово е свързано с бъдещото присъединяване на Косово и Сърбия към ЕС, заедно с техните съседи, тъй като бъдещето на Западните Балкани е в ЕС.
Докладът подчертава, че държавите-членки трябва да имат единна позиция по въпроса за статута на Косово и призовава Съвета на министрите да приеме обща позиция, ko ято държавите-членки да поддържат в международни форуми и най-вече в Съвета на сигурността на ООН. Депутатите поискаха и улесняване на визовия режим в Косово, за да се увеличат възможностите за пътуване в ЕС.
20070326IPR04617
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
