ОКОНЧАТЕЛЕН
A6-0116/2007
2.4.2007
ДОКЛАД
относно освобождаването от отговорност във връзка с изпълнението на бюджета на Европейската агенция за реконструкция за 2005 финансова година
(C6‑0388/2006 – 2006/2155(DEC))
Комисия по бюджетен контрол
Докладчик:
Edit Herczog
PE 384.434v02-00
СЪДЪРЖАНИЕ
страница
1. ПРЕДЛОЖЕНИЕ ЗА РЕШЕНИЕ НА ЕВРОПЕЙСКИЯ ПАРЛАМЕНТ.............................3
2. ПРЕДЛОЖЕНИЕ ЗА РЕШЕНИЕ НА ЕВРОПЕЙСКИЯ ПАРЛАМЕНТ.............................5
3. ПРЕДЛОЖЕНИЕ ЗА РЕЗОЛЮЦИЯ НА ЕВРОПЕЙСКИЯ ПАРЛАМЕНТ......................7
PROCEDURE...........................................................................................................................13
1. ПРЕДЛОЖЕНИЕ ЗА РЕШЕНИЕ НА ЕВРОПЕЙСКИЯ ПАРЛАМЕНТ
относно освобождаването от отговорност във връзка с изпълнението на бюджета на Европейската агенция за реконстурция за 2005 финансова година
( C6‑0388/2006 – 2006/2155(DEC) )
Европейският парламент ,
– като взе предвид окончателния годишен отчет на Европейската агенция за реконструкция за 2005 финансова година
ОВ L 266 от 31.10.2006 г., стр. 7. ,
– като взе предвид доклада на Сметната палата за окончателния годишен отчет на Европейската агенция за реконструкция за 2005 финансова година
ОВ C 312 от 19.12.2006 г., стр. 18. заедно с отговора на Агенцията,
– като взе предвид препоръката на Съвета от 27 февруари 2007 г. (5711/2007 - C6-0080/2007 ),
– като взе предвид Договора за ЕО и по-специално член 276 от него,
– като взе предвид Регламент на Съвета (EО, Eвратoм) № 1605/2002 от 25 юни 2002 г. относно финансовия регламент, приложим за общия бюджет на Европейските общности
ОВ L 248, 16.9.2002 г., стр. 1. Регламент, изменен с Регламент (EО, Евратом) № 1995/2006 (ОВ L 390, 30.12.2006 г., стр. 1). , и по-специално член 185 от него,
– като взе предвид Регламент (ЕО) № 2667/2000 на Съвета от 25 юни 2000 г. относно Европейската агенция за реконструкция
ОВ L 306 от 7.12.2000 г., стр.7. Регламент, последно изменен с Регламент на Комисията (ЕО) № 1756/2006 (ОВ L 332, 30.11.2006 г., стр. 18). , и по-специално член 8 от него,
– като взе предвид Регламент (EО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности
ОВ L 357, 31.12.2002 г., стр. 72. , и по-специално член 94 от него,
– като взе предвид член 71 и приложение V от своя правилник,
– като взе предвид доклада на комисията по бюджетен контрол и становището на комисията по външни работи ( A6‑0116/2007 ),
1. освобождава директора на Европейската агенция за реконструкция от отговорност във връзка с изпълнението на бюджета на Агенцията за 2005 финансова година;
2. представя своите забележки в следващата по-долу резолюция;
3. възлага на своя председател да предаде настоящото решение, както и резолюцията, която е неразделна част от него, на директора на Европейската агенция за реконструкция, на Съвета, Комисията и Сметната палата , и да осигури публикуването им в Официален вестник на Европейския съюз (серия L). 2. ПРЕДЛОЖЕНИЕ ЗА РЕШЕНИЕ НА ЕВРОПЕЙСКИЯ ПАРЛАМЕНТ
относно приключването на сметките във връзка с изпълнението на бюджета на на Европейската агенция за реконструкция за 2005 финансова година
( C6‑0388/2006 – 2006/2155(DEC) )
Европейският парламент ,
– като взе предвид окончателния годишен отчет на Европейската агенция за реконструкция за 2005 финансова година
ОВ L 266 от 31.10.2006 г., стр. 7. ,
– като взе предвид доклада на Сметната палата за окончателния годишен отчет на Европейската агенция за реконструкция за 2005 финансова година
ОВ C 312 от 19.12.2006 г., стр. 18. заедно с отговора на Агенцията,
– като взе предвид препоръката на Съвета от 27 февруари 2007 г. (5711/2007 - C6-0080/2007 ),
– като взе предвид Договора за ЕО и по-специално член 276 от него,
– като взе предвид Регламент на Съвета (EО, Eвратoм) № 1605/2002 от 25 юни 2002 г. относно финансовия регламент, приложим за общия бюджет на Европейските общности
ОВ L 248, 16.9.2002 г., стр. 1. Регламент, изменен с Регламент (EО, Евратом) № 1995/2006 (ОВ L 390, 30.12.2006 г., стр. 1). , и по-специално член 185 от него,
– като взе предвид Регламент (ЕО) № 2667/2000 на Съвета от 25 юни 2000 г. относно Европейската агенция за реконструкция
ОВ L 306 от 7.12.2000 г., стр.7. Регламент, последно изменен с Регламент на Комисията (ЕО) № 1756/2006 (ОВ L 332, 30.11.2006 г., стр. 18). , и по-специално член 8 от него,
– като взе предвид Регламент (EО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности
ОВ L 357, 31.12.2002 г., стр. 72. , и по-специално член 94 от него,
– като взе предвид член 71 и приложение V от своя правилник,
– като взе предвид доклада на комисията по бюджетен контрол и становището на комисията по външни работи ( A6‑0116/2007 ),
1. отбелязва, че окончателният годишен отчет на Европейската агенция за реконструкция за финансовите 2004 г. и 2005 г. е, както следва:
Отчет за приходите и разходите за финансовите 2004 г. и 2005 г. (в хиляди евро)
2005
2004
Приходи
Субсидии от ЕО
261 009
231 909
Възстановяване на разходи (повторна употреба дял III)
546
1 229
Приходи от административни операции (повторна употреба дялове I и II)
210
181
Други оперативни приходи
1 076
6 113
Оперативни приходи общо
262 841
239 432
Разходи
Административни разходи
- Разходи, свързани с персонала
15 727
17 575
- Други административни разходи
7 212
6 290
Оперативни разходи
- Централизирано пряко управление
243 442
268 965
Административни и оперативни разходи общо
266 381
292 830
Излишък/(Дефицит) от оперативни дейности
-3 540
-53 398
Извънредни печалби
0
738
Извънредни загуби
0
-1.269
Икономически резултат за годината
-3 540
-53 929
Източник: данни, подадени от Агенцията – тази таблица обобщава данните, представени от Агенцията в годишния отчет.
2. одобрява приключването на сметките на Европейската агенция за реконструкция за финансовата 2005 г.;
3. възлага на своя председател да предаде настоящото решение на директора на Европейската агенция за реконструкция, на Съвета, Комисията и Сметната палата, и да осигури публикуването му в Официален вестник на Европейския съюз (серия L).
3. ПРЕДЛОЖЕНИЕ ЗА РЕЗОЛЮЦИЯ НА ЕВРОПЕЙСКИЯ ПАРЛАМЕНТ
съдържащо забележките, които са неразделна част от решението относно освобождаването от отговорност във връзка с изпълнението на бюджета на Европейската агенция за реконструкция за 2005 финансова година
( C6‑0388/2006 – 2006/2155(DEC) )
Европейският парламент ,
– като взе предвид окончателния годишен отчет на Европейската агенция за реконструкция за 2005 финансова година
ОВ L 266 от 31.10.2006 г., стр. 7. ,
– като взе предвид доклада на Сметната палата за окончателния годишен отчет на Европейската агенция за реконструкция за 2005 финансова година
ОВ C 312 от 19.12.2006 г., стр. 18. заедно с отговора на Агенцията,
– като взе предвид препоръката на Съвета от 27 февруари 2007 г. (5711/2007 - C6-0080/2007 ),
– като взе предвид Договора за ЕО и по-специално член 276 от него,
– като взе предвид Регламент на Съвета (EО, Eвратoм) № 1605/2002 от 25 юни 2002 г. относно финансовия регламент, приложим за общия бюджет на Европейските общности
ОВ L 248, 16.9.2002 г., стр. 1. Регламент, изменен с Регламент (EО, Евратом) № 1995/2006 (ОВ L 390, 30.12.2006 г., стр. 1). , и по-специално член 185 от него,
– като взе предвид Регламент (ЕО) № 2667/2000 на Съвета от 25 юни 2000 г. относно Европейската агенция за реконструкция
ОВ L 306 от 7.12.2000 г., стр.7. Регламент, последно изменен с Регламент (ЕО) № 1756/2006 (ОВ L 332, 30.11.2006 г., стр. 18). , и по-специално член 8 от него,
– като взе предвид Регламент (EО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности
ОВ L 357, 31.12.2002 г., стр. 72. , и по-специално член 94 от него,
– като взе предвид член 71 и приложение V от своя правилник,
– като взе предвид доклада на комисията по бюджетен контрол и становището на комисията по външни работи ( A6‑0116/2007 ),
А. като има предвид, че Сметната палата декларира, че годишният отчет за финансовата година, приключила на 31 декември 2005 г., е достоверен и точен и извършените операции са законосъобразни и правилни;
Б. като има предвид, че на 27 април 2006 г. Парламентът освободи от отговорност изпълнителния директор във връзка с изпълнението на бюджета на Агенцията за 2004 финансова година
ОВ L 340, 6.12.2006 г., стр. 74. и в резолюцията, придружаваща решението за освобождаване от отговорност, Парламентът, наред с другото
· призовава Агенцията да потърси насоки за подобряване на нейната политика за управление на касата, с цел най-добре да бъдат използвани често значителните суми, които поддържа в текущи банкови сметки;
· отбелязва, че операциите, свързани с насрещни фондове, схеми с кредитни линии и специални фондове са изцяло регистрирани при отсъствие на ефективни процедури за вътрешен контрол за дългосрочните вземания; настоява всички операции да могат да бъдат проверявани от Сметната палата;
· отбелязва, че за да се решават сериозните проблеми по отношение на липсата на достоверност (и обвиненията в корупционни практики), които понастоящем съпътстват условията, при които се възлагат договори за обществени поръчки и концесии при силно чувствителни проекти (напр. оператори на мобилна телефония), призовава Комисията и Европейската агенция за реконструкция, в тясно сътрудничество с UNMIK (Временна администрация на мисията на Обединените нации в Косово) и FIU (Звено за финансово разузнаване), да определят ясни и прозрачни правила за възлагането на обществени поръчки, да създадат институции за вътрешен и от върховен одит и да информират редовно Европейския парламент за постигнатия напредък.
Общи бележки относно по-голямата част от агенциите на ЕС, за които се изисква индивидуално освобождаване от отговорност
1. счита, че непрекъснато нарастващият брой на общностните агенции и дейностите на някои от тях не изглеждат интегрирани в цялостна насочваща рамка, че областта на компетенции на някои агенции не винаги отразява действителните потребности на Съюза и очакванията на гражданите, и констатира, че като цяло агенциите не винаги имат добра репутация, нито добри отзиви в печата;
2. поради това приканва Комисията да определи цялостна насочваща рамка относно създаването на нови общностни агенции; да представя анализ на разходите и ползите, преди да се създаде нова агенция, като непрекъснато следи да се избягва всяко дублиране на дейности с други агенции или с областта на компетенции на други европейски организации;
3. приканва Сметната палата да дава становище по анализа на разходите и ползите, преди Парламентът да вземе решение;
4. приканва Комисията да представя на всеки пет години анализ на добавената стойност на всяка съществуваща агенция; приканва всички заинтересовани институции, при отрицателна оценка на добавената стойност на дадена агенция, да предприемат необходимите мерки, като преформулират мандата на съответната агенция или я закрият;
5. предвид нарастващия брой регулаторни агенции, изразява съжаление, че преговорите по проекта на институционално споразумение за оперативната рамка на тези агенции все още не са приключили и приканва компетентните служби на Сметната палата и Комисията да направят всичко възможно за бързо сключване на такова споразумение;
6. отбелязва, че бюджетната отговорност на Комисията налага необходимост от по-тясно обвързване на агенциите с Комисията; приканва Комисията и Съвета да вземат всички необходими мерки за предоставяне на блокиращо малцинство на Комисията в надзорните органи на регулаторните агенции до 31 декември 2007 г. и да предвидят такова малцинство от самото начало при създаването на нови агенции;
7. приканва Сметната палата да добави към годишния си доклад допълнителна глава, посветена на всички агенции, подлежащи на освобождаване от отговорност във връзка с изпълнението на бюджета по отчетите на Комисията, така че да предостави много по-ясна представа за използването на средствата на ЕС от агенциите;
8. припомня принципа, съгласно който всички общностни агенции, независимо дали субсидирани или не, подлежат на освобождаване от отговорност от Парламента във връзка с изпълнението на бюджета, дори и в случай, че в учредителните им актове са предвидени органи, които вземат решение за такова освобождаване от отговорност;
9. приканва Сметната палата да извърши одит за добро финансово управление на всички агенции и да докладва за това пред съответните комисии на Парламента, в т.ч. Комисията по бюджетен контрол;
10. отбелязва, че броят на агенциите непрекъснато расте и че, в съответствие с политическата отговорност на Комисията за функционирането на агенциите, която далеч надхвърля чисто логистичната подкрепа, е налице все по-голяма необходимост генералните дирекции на Комисията, които отговарят за създаването и наблюдението на агенциите, да разработят единен подход към агенциите; счита, че изграждането на структура, подобна на създадената от агенциите за координиране между заинтересованите генерални дирекции, би могла да бъде един прагматичен начин за постигане на напредък по установяването от Комисията на единен подход по всички въпроси, свързани с агенциите;
11. приканва Комисията да подобри административната и техническата помощ за агенциите, като се отчита нарастващата сложност на административните правила и техническите проблеми на Общността;
12. отбелязва липсата на дисциплинарни органи във всички общностни агенции и приканва службите на Комисията да вземат необходимите мерки за създаване на такъв механизъм;
13. приветства значителните подобрения в координацията между агенциите на ЕС, които им позволяват да решават повтарящите се проблеми и правят сътрудничеството с Комисията и Парламента по-ефективно;
14. счита, че мярката, предприета от редица агенции, за създаване на обща услуга за поддръжка, целяща да приведе компютърните системи за финансово управление в съответствие с тези на Комисията, трябва да се продължи и разшири;
15. призовава агенциите да подобрят сътрудничеството си и съизмерването си с другите субекти в съответната област; насърчава Комисията да приеме мерките, които счита за необходими, за да подпомогне агенциите да подобрят репутацията си и да популяризират своята дейност;
16. призовава Комисията да излезе с предложение за хармонизиран формат на ежегодното отчитане на агенциите, за разработване на показатели за постигнатите резултати, което да позволи сравнение на ефикасността им;
17. приканва агенциите в началото на всяка година да представят показатели за работата, по които могат да бъдат оценявани;
18. приканва всички агенции все повече да използват цели, които са конкретни, измерими, постижими, реалистични и срочни (SMART), което би трябвало да доведе до по-реалистично планиране и постигане на целите;
19. изразява съгласие със Сметната палата, че Комисията също носи отговорност за (финансовото) управление на агенциите; следователно, настоятелно приканва Комисията да наблюдава и при необходимост, да насочва и да подпомага ръководните органи на различните агенции, особено във връзка с правилното прилагане на тръжни процедури, процедури по прозрачност на назначенията, добро финансово управление (понижено разходване и завишено бюджетиране) и преди всичко, правилното прилагане на правилата относно рамката за вътрешен контрол;
20. счита, че работните програми на агенциите трябва да отразяват техния принос от оперативна и количествена гледна точка и че трябва да се отделя необходимото внимание на Стандартите на Комисията за вътрешен контрол;
Конкретни бележки
21. подчертава високата си оценка за резултатите, постигнати от Агенцията, и значителните подобрения, които агенциите биха могли да приложат, за да отговорят положително на препоръките на Сметната палата и Парламента;
22. поздравява директора и персонала за работата, извършена в много трудна обстановка, която подобрява значително имиджа на ЕС и неговата популярност;
23. настоява Комисията да удължи мандата на Агенцията, който е предвидено да приключи през 2008 г.; изразява становището, че Агенцията следва да бъде преобразувана в агенция за прилагане на някои външни действия на ЕС в зони в следкризисен период, като се следи да се избягва всяко дублиране на дейности с други европейски или международни организации с цел да се предотврати загуба на натрупания опит;
24. призовава Комисията да информира Парламента по какви причини, освен поради нейното намерение да закрие Агенцията през 2008 г., на Агенцията не е възложена задачата по изпълнение на специалната програма на Европейския съюз за северната част на Кипър и на помощта за населението на Палестина;
25. счита, че Агенцията има не само системите (логистични, информационно-технологични системи и други) в кратък срок да предостави широкомащабна подкрепа в райони, преминали през конфликти, но по-специално разполага и с доказано високи равнища на експертни познания и умения за следвоенно възстановяване
26. изразява убеденост, че когато Комисията пожелае да поеме управлението на новия инструмент за предприсъединителна помощ с оглед задачите, свързани с достиженията на европейското право, по отношение на Балканите Агенцията трябва да поеме задачите, изисквани от агенция за външни действия на Генерална дирекция “Външни отношения”;
27. смята, че един нов мандат на тази успешна агенция би бил най-ефикасният начин за изпълнение на новите задачи при външните действия, които не могат да бъдат изпълнени от службите на Комисията в Брюксел или от делегации на Комисията;
28. смята, че Агенцията би могла да играе най-ефикасна роля в райони, където не може да бъде предоставена традиционна помощ за развитие; смята, че това би увеличило значително популярността на ЕС;
29. приветства мерките, предприети от Агенцията, за подобряване на процедурите за възлагане на договори след забележките на Сметната палата в годишните доклади за 2003 г. и 2004 г., което доведе до засилване на прозрачността в различни области; например важните решения, вземани в процеса на оценяване, които влияят на възлагането на договора, се документират по-добре и, освен това, е подобрена общата дисциплина при процедурите за оценка и възлагане на договорите;
30. приканва Агенцията да доразвие критериите за подбор, с цел да ги направи по-реалистични, тъй като понякога те не са добре приспособени към обстоятелствата, при които действа Агенцията;
31. приветства напредъка, постигнат при тръжните процедури, и насърчава Агенцията да увеличи още повече усилията си с цел да се гарантира, че възлаганите договори отговарят изцяло на всички нормативни разпоредби;
32. отбелязва, че в доклада си за 2004 г. Сметната палата е посочила при прегледа на операциите, възложени на UNMIK, отсъствието на съответен финансов контрол при извършването на плащания и сериозните трудности при приключването на операциите, поради липса на адекватни отчети за проектите и на достатъчна обосновка за разходите; приветства значителните усилия, положени през 2005 г. от Агенцията, за решаване на това положение, отбелязва, обаче, че са останали някои проблеми с приключването на операциите.
PROCEDURE
Title
Discharge for the implementation of the budget of the European Agency for Reconstruction for the financial year 2005
References
C6‑0388/2006 – 2006/2155(DEC)
Legal basis
Article 276 EC
Basis in Rules of Procedure
Rule 71 and Annex V
OJ publication of the agency's final annual accounts
OJ C 266, 31.10.2006
OJ publication of the Court of Auditors' annual report
OJ C 312, 19.12.2006
Council recommendation Date forwarded
5711/2007 - C6-0080/2007 27.2.2007
Committee responsible Date of referral
CONT 29.11.2006
Committees asked for opinions Date of referral
AFET 29.11.2006
Opinion not delivered Date of decision
AFET 28.11.2006
Rapporteur(s) Date appointed
Edit Herczog 20.4.2006
Discussed in committee
28.2.2007
26.3.2007
Date adopted
26.3.2007
Result of vote:
Proposal for decision on discharge
for: 21
against: 1
abstentions: 0
Proposal for a decision on the closure of the accounts
for: 23
against: 1
abstentions: 0
Motion for a resolution with comments
for: 22
against 1
abstentions: 1
Members present for the final vote
Jean-Pierre Audy, Herbert Bösch, Paulo Casaca, Szabolcs Fazakas, Christofer Fjellner, Ingeborg Gräßle, Dan Jørgensen, Bogusław Liberadzki, Nils Lundgren, Marusya Ivanova Lyubcheva, Hans-Peter Martin, Edith Mastenbroek, Jan Mulder, Francesco Musotto, Ovidiu Ioan Silaghi, Bart Staes
Substitutes present for the final vote
Salvador Garriga Polledo, Edit Herczog, Véronique Mathieu, Bill Newton Dunn, Petre Popeangă, Paul Rübig, Margarita Starkevičiūtė, Ralf Walter
Substitutes under Rule 178(2) present for the final vote
Date tabled
2.4.2007
Comments (available in one language only)
