Въпрос с искане за писмен отговор E-008968/2011
до Комисията
Член 117 от Правилника за дейността
Vladko Todorov Panayotov (ALDE)
(10 октомври 2011 г.)
Относно: Незаконни въздушни кабели в България
В населените места с над 10 000 жители в България продължават да съществуват незаконни въздушни кабели, въпреки че те са в нарушение на два национални законодателни акта и въпреки че този проблем беше поставен на вниманието на регулаторните органи от Комисията. Освен това тези кабели често пъти са свързани с разпространението на незаконно съдържание.
Като се вземат предвид безрезултатните усилия за отстраняването на тези незаконни въздушни кабели от страна на българската Дирекция за национален строителен контрол в началото на 2011 г. и безпроблемното възстановяване на отстранените кабели от страна на доставчиците, налице са основания за безпокойство относно способността на регулаторните органи ефективно да се справят с проблема.
Въпреки че Комисията счита това за сериозен въпрос, по който е необходимо да се вземат мерки, регулаторните органи не предвиждат каквито и да било категорични действия за разрешаване на положението, освен организирането на проверки в българските градове с над 10 000 жители.
1. Как Комисията ще гарантира, че българските органи ефективно извършват окончателното отстраняване на незаконните въздушни кабели?
2. Какви инструменти ще използва Комисията, за да постигне тази цел?