Ролята на Европейския парламент относно ACTA
Информационно общество
2012-01-27 - 14:02
©MONKEY/Belga Във вторник, 26 януари 2012 г., представителите на 22 страни-членки на ЕС и Европейският съюз подписаха на среща в Токио Търговското споразумение за борба с фалшифицирането (АСТА). Това споразумение обаче не може да влезе в сила без одобрението на Европейския парламент - така че какво следва?
Целта на споразумението между ЕС, САЩ, Австралия, Канада, Япония, Мексико, Мароко, Нова Зеландия, Сингапур, Южна Корея и Швейцария е да се укрепи упражняването на правата на интелектуална собственост, включително и в Интернет, и да се подпомогне борбата срещу фалшифицирането на стоки като луксозни дрехи и пиратството на музика и филми.
Европейската комисия публикува своето предложение за одобрение на споразумението на 24 юни 2011 г. Комисията по международна търговия е отговорна в Европейския парламент да подготви позиция по въпроса. Четири други комисии - по развитие; за промишленост, изследвания и енергетика; по правни въпроси и за граждански свободи, правосъдие и вътрешни работи - ще изразят становището си.
Едва след като предложението се обсъди и гласува в комисиите, то ще бъде разгледано и окончателно гласувано в планарно заседание. Комисията по развитие вече е започнала обсъждане на споразумението, докато в други комисии разглеждането му предстои в скоро време.
По време на процеса на обсъждане Европейският парламент, неговите комисии и служби ще организират срещи и семинари с експерти, представители на гражданското общество и други заинтересовани лица, за да могат техните възгледи и тревоги да бъдат чути. По искане на комисията по развитие към Европейския парламент външни експерти вече изготвиха оценка на споразумението (вижте линка в карето вдясно).
20120127STO36430 Предложение на Комисията по повод на АСТА Процедурно досие в Европейския парламент Оценка на външни експерти на АСТА (EN)
BG
1
PHOTO
20120127PHT36436.jpg
BG
2
LINK
http://eur-lex.europa.eu/smartapi/cgi/sga_doc?smartapi!celexapi!prod!DocNumber&lg=EN&type_doc=COMfinal&an_doc=2011&nu_doc=0380&model=guicheti
BG
3
LINK
/oeil/popups/ficheprocedure.do?reference=2011/0167(NLE)&lg=en
BG
4
LINK
/committees/en/INTA/studiesdownload.html?languageDocument=EN&file=43731
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
