Въпрос с искане за устен отговор O-000244/2011
до Комисията
Член 115 от Правилника за дейността
Maria Da Graça Carvalho
,
Bendt Bendtsen
,
Paul Rübig
,
Krišjānis Kariņš
,
Pilar del Castillo Vera
,
Romana Jordan Cizelj
от името на групата PPE
Fiona Hall
,
Sir Graham Watson
от името на групата ALDE
Claude Turmes
от името на групата Verts/ALE
Anni Podimata
,
Jo Leinen
,
Teresa Riera Madurell
,
Silvia-Adriana Ţicău
,
Britta Thomsen
от името на групата S&D Относно: Програма "Интелигентна енергия - Европа" в рамките на МФР
Европейският съюз разработи амбициозен набор от законодателство и стратегически решения с цел да направи ЕС конкурентоспособен, устойчив и приобщаващ. Но всички политики се нуждаят от включване и активиране на заинтересованите страни и се нуждаят от инструмент, който да разглежда нетехническите въпроси и бариерите на пазарите.
В това отношение успехът и добавената стойност на програмата „Интелигентна енергия — Европа“ и на нейната изпълнителна агенция (ИАКИ) в областта на възобновяемата енергия и енергийната ефективност са забележителни. Въпреки това, без съфинансирането на програмата „Интелигентна енергия — Европа“ много дейности в областта на възобновяемата енергия и енергийната ефективност не биха били възможни – огромна загуба за бъдещето на енергийните политики на ЕС и развитието на новаторски пазари и нови работни места.
Тъй като ние твърдо подкрепяме амбициозно, разширено и сигурно продължаване на много важната програма „Интелигентна енергия — Европа“, бихме искали Комисията да отговори на следните въпроси:
- Какво възнамерява да направи Комисията, за да осигури полагащото се и очевидно място на програмата „Интелигентна енергия — Европа“ и на нейната изпълнителна агенция (ИАКИ)?
- По какъв начин Комисията ще подобри програмата приемник на „Интелигентна енергия — Европа“?
- От коя част на многогодишната финансова рамка (МФР) ще бъде финансирана програмата?
- По какъв начин ще бъде проектирана институционалната рамка на програмата приемник на „Интелигентна енергия — Европа“?
