A7-0205/2010
28.6.2010
***I
ДОКЛАД
относно предложението за Директива на Европейския парламент и на Съвета за изменение на Директиви 2006/48/EО и 2006/49/EО по отношение на капиталовите изисквания за търговските портфейли и за пресекюритизация и на надзорния преглед на политиките за възнагражденията
(COM(2009)0362 – C7‑0096/2009 – 2009/0099(COD))
Комисия по икономически и парични въпроси
Докладчик:
Arlene McCarthy
PE 439.301v05-00
Легенда на използваните знаци
* Процедура на консултация
*** Процедура на одобрение
***I Обикновена законодателна процедура (първо четене)
***II Обикновена законодателна процедура (второ четене)
***III Обикновена законодателна процедура (трето четене)
(Посочената процедура се базира на правното основание, предложено в проекта на акт.)
Изменения към проект на акт
Измененията към проекта на акт, внесени от Парламента, се обозначават в получер курсив . Отбелязването в курсив е предназначено за съответните технически служби и се отнася до частите от проекта на акт, за които е предложено изменение с оглед изготвяне на окончателния текст (например очевидно грешни или липсващи части в текста на даден език). Предложенията за поправка подлежат на съгласуване със засегнатите технически служби.
Антетката на всяко изменение към съществуващ акт, който проектът на акт има за цел да измени, съдържа трети и четвърти ред, където се посочват съответно съществуващият акт и засегнатата разпоредба от него. Възпроизведените части от разпоредба на съществуващ акт, която Парламентът желае да измени, но която остава непроменена в проекта на акт, се отбелязват с получер шрифт. Евентуални заличавания, които засягат такива части от текста се обозначават по следния начин: [...].
СЪДЪРЖАНИЕ
ПРОЕКТ НА ЗАКОНОДАТЕЛНА РЕЗОЛЮЦИЯ НА ЕВРОПЕЙСКИЯ ПАРЛАМЕНТ....4
ИЗЛОЖЕНИЕ НА МОТИВИТЕ.............................................................................................90
СТАНОВИЩЕ на комисията по заетост и социални въпроси .................95
СТАНОВИЩЕ на комисията по правни въпроси ...........................................119
ПРОЦЕДУРА.........................................................................................................................123
ПРОЕКТ НА ЗАКОНОДАТЕЛНА РЕЗОЛЮЦИЯ НА ЕВРОПЕЙСКИЯ ПАРЛАМЕНТ
относно предложението за Директива на Европейския парламент и на Съвета за изменение на Директиви 2006/48/EО и 2006/49/EО по отношение на капиталовите изисквания за търговските портфейли и за пресекюритизация и на надзорния преглед на политиките за възнагражденията
( COM(2009)0362 – C7‑0096/2009 – 2009/0099(COD) )
(Обикновена законодателна процедура: първо четене)
Европейският парламент ,
– като взе предвид предложението на Комисията до Европейския парламент и до Съвета ( COM(2009)0362 ),
– като взе предвид член 251, параграф 2 и член 47, параграф 2 от Договора за създаване на Европейската общност, съгласно които Комисията е представила своето предложение на Парламента ( C7-0096/2009 ),
– като взе предвид съобщението на Комисията до Европейския парламент и до Съвета, озаглавено „Последствия от влизането в сила на Договора от Лисабон за междуинституционалните механизми за вземане на решения, които са в ход“ ( COM(2009)0665 ),
– като взе предвид член 294, параграф 3 и член 53 от Договора за функционирането на Европейския съюз,
– като взе предвид становището на Европейската централна банка от 12 ноември 2009 г.
ОВ C 291, 1.12.2009 г., стр. 1. ,
– като взе предвид становището на Европейския икономически и социален комитет от 20 януари 2010 г.
Все още непубликувано в Официален вестник. ,
– като взе предвид член 55 от своя правилник,
– като взе предвид доклада на комисията по икономически и парични въпроси и становищата на комисията по заетост и социални въпроси и комисията по правни въпроси ( A7-0205/2010 ),
1. приема на първо четене позицията, изложена по-долу;
2. призовава Комисията да се отнесе до него отново, в случай че възнамерява да внесе съществени изменения в своето предложение или да го замени с друг текст;
3. възлага на своя председател да предаде позицията на Парламента съответно на Съвета, на Комисията и на националните парламенти.
Изменение
1
Предложение за директива – акт за изменение
Съображение 1
Текст, предложен от Комисията
Изменение
(1) Прекаленото и неразумно поемане на риск в банковия сектор доведе до фалит на отделни финансови институции и до проблеми във финансовата система на някои държави-членки и в целия свят. Въпреки че причините за подобно поемане на риск са многобройни и сложни, съществува съгласие сред надзорните и регулаторни органи, включително Г20 и Комитета на европейските институции за банков надзор, че неподходящите структури за възнаграждения на някои финансови институции допринесоха за това. Политиките за възнагражденията, които предлагат стимули при поемане от институцията на рискове, надхвърлящи общото ниво на допустим риск, могат да подкопаят разумното и ефективно управление на риска и да засилят склонността към прекалено поемане на риск.
(1) Прекаленото и неразумно поемане на риск в банковия сектор доведе до фалит на отделни финансови институции и до проблеми във финансовата система на някои държави-членки и в целия свят. Въпреки че причините за подобно поемане на риск са многобройни и сложни, съществува съгласие сред надзорните и регулаторни органи, включително Г20 и Комитета на европейските институции за банков надзор, че неподходящите структури за възнаграждения на някои финансови институции допринесоха за това. Политиките за възнагражденията, които предлагат стимули при поемане от институцията на рискове, надхвърлящи общото ниво на допустим риск, могат да подкопаят разумното и ефективно управление на риска и да засилят склонността към прекалено поемане на риск. В тази връзка са изключително важни международно приетите и въведени принципи на Съвета за финансова стабилност относно разумни практики за определяне на възнагражденията.
Изменение
2
Предложение за директива – акт за изменение
Съображение 3
Текст, предложен от Комисията
Изменение
(3) За да се предотврати отрицателният ефект, който неподходящи структури за възнаграждения могат да имат върху разумното управление на риска и върху контрола по отношение на склонността на отделни лица да поемат риск, изискванията на Директива 2006/48/ЕО следва да бъдат допълнени от изрично задължение за кредитните институции и инвестиционните дружества да създадат и поддържат за тези категории персонал, чиито професионални дейности имат съществено въздействие върху техния рисков профил, политики и практики за определяне на възнагражденията, които са в съответствие с ефективното управление на риск.
(3) За да се предотврати отрицателният ефект, който неподходящи структури за възнаграждения могат да имат върху разумното управление на риска и върху контрола по отношение на склонността на отделни лица да поемат риск, изискванията на Директива 2006/48/ЕО следва да бъдат допълнени от изрично задължение за кредитните институции и инвестиционните дружества да създадат и поддържат за тези категории персонал, чиито професионални дейности имат съществено въздействие върху техния рисков профил, политики и практики за определяне на възнагражденията, които са в съответствие с ефективното управление на риск. Тези категории персонал следва да включват, като минимум, висшето ръководство, служителите, поемащи рискове, и служителите с контролни функции, както и всеки служител, чието общо възнаграждение, включително пенсионното осигуряване, го поставя в същата категория възнаграждения .
Обосновка
Системите на възнаграждения следва да включват и служителите, чието общо възнаграждение е сравнимо с това на висшето ръководство и служителите с контролни функции, тъй като техните търговски дейности могат да доведат до сериозен риск за дадена кредитна институция, както показа случаят с рухването на „Barings Bank” .
Изменение
3
Предложение за директива – акт за изменение
Съображение 4
Текст, предложен от Комисията
Изменение
(4) Тъй като прекаленото и неразумно поемане на риск може да подкопае финансовата стабилност на финансовите институции и да дестабилизира банковата система, е важно новото задължение относно политиките и практики за определяне на възнагражденията да се прилага последователен . Затова е уместно да се конкретизират основните принципи на разумното възнаграждение, с които да се гарантира, че структурата на възнагражденията не поощрява прекаленото поемане на риск от отделни лица и е съобразена със склонността за поемане на риск, ценностната система и дългосрочните интереси на институцията. За да се гарантира, че формулирането на политиките за възнаграждения е част от управлението на риска на финансовата институция, управителният орган (упражняващ надзорни функции) на всяка кредитна институция или инвестиционно дружество следва да установи общи принципи, които да се прилагат, като политиките следва да подлежат на независим вътрешен преглед поне веднъж годишно.
(4) Тъй като прекаленото и неразумно поемане на риск може да подкопае финансовата стабилност на финансовите институции и да дестабилизира банковата система, е важно новото задължение относно политиките и практики за определяне на възнагражденията да се прилага последователно и да обхваща всички аспекти на възнагражденията, включително заплати и пенсии . Затова е уместно да се конкретизират основните принципи на разумното възнаграждение, с които да се гарантира, че структурата на възнагражденията не поощрява прекаленото поемане на риск от отделни лица или моралния риск и е съобразена със склонността за поемане на риск, ценностната система и дългосрочните интереси на институцията , както и с легитимните очаквания на обществото към финансовия сектор, като същевременно надлежно се вземат предвид техният размер, вътрешната организация и естеството, обхватът и сложността на дейностите им . По-специално тези основни принципи следва да гарантират, че създаването на политики за променливи възнаграждения облагодетелства плащания под формата на условен капитал и отложени плащания, с цел да се гарантира, че стимулите съответстват на дългосрочните интереси на институцията и че методите на плащане укрепват капиталовата основа на институцията. За да се гарантира, че формулирането на политиките за възнаграждения е част от управлението на риска на финансовата институция, управителният орган (упражняващ надзорни функции) на всяка кредитна институция или инвестиционно дружество следва да установи общи принципи, които да се прилагат, като политиките следва да подлежат на независим вътрешен преглед поне веднъж годишно.
Обосновка
Структурите на възнагражденията трябва да обхващат всички аспекти на възнагражденията, а не само бонусите, тъй като в противен случай ще съществуват възможности за заобикаляне на мерките. Структурите на възнагражденията също така следва да бъдат съразмерни на кредитната институция.
Изменение
4
Предложение за директива – акт за изменение
Съображение 4 а (ново)
Текст, предложен от Комисията
Изменение
(4а) Настоящата директива определя основни принципи относно политиката за възнагражденията. Тези принципи следва да се прилагат последователно от държавите-членки в такава степен и по такъв начин, че да бъдат съразмерни на естеството, обхвата, сложността и рисковаността на дейностите и на размера и вътрешната структура на съответната кредитна институция или инвестиционно дружество. Настоящата директива не следва да възпира държавите-членки от приемане на допълнителни мерки в контекста на финансовата подкрепа за определени банки.
Обосновка
Предвид ограниченията на малките дружества, в предложението на Комисията се прилага тест за пропорционалност към мерките, свързани с възнагражденията. Това обаче следва да се преразгледа, за да се гарантира, че няма да доведе до неравни условия, които биха могли да доведат до арбитраж. Важно е законодателството да не пречи на иновативните действия от страна на държавите-членки по отношение на регулирането на политиките за възнагражденията и следователно трябва да бъде ясно посочено, че държавите-членки могат да въвеждат допълнителни мерки извън тези минимални изисквания.
Изменение
5
Предложение за директива – акт за изменение
Съображение 4 б (ново)
Текст, предложен от Комисията
Изменение
(4б) До декември 2012 г. Комисията следва да преразгледа принципите относно политиката за възнагражденията, обръщайки особено внимание на ефективността, изпълнението и прилагането на принципите, като се вземе предвид развитието в международен план, включително всички други предложения на Съвета за финансова стабилност, и изпълнението на принципите в други юрисдикции. Европейският банков орган (ЕБО), подпомаган от националните органи, следва също да направи подробна проверка на пуловете от бонуси и на връзката между използваните за тяхното създаване формули и склонността към прекалено поемане на риск, и да докладва пред Комисията, която да подкрепи направения от него преглед.
Обосновка
Дебатът относно подходящите политики за възнаграждения бележи бързо развитие, като поради това е уместно да има кратък срок за преразглеждане, за да се гарантира възможност за своевременно нанасяне на необходимите корекции и в двете посоки.
Изменение
6
Предложение за директива – акт за изменение
Съображение 5
Текст, предложен от Комисията
Изменение
(5) Политиката на възнаграждения следва да е насочена към обвързване на личните цели на членовете на персонала с дългосрочните интереси на съответната кредитна институция или инвестиционно дружество. Оценката на елементите от възнаграждението, обвързани с резултатите от дейността, следва да се базира на дългосрочните резултати и да отчита оставащите рискове, свързани с дейността. Оценката на резултатите следва да се осъществява за многогодишен период от време — примерно от три до пет години, за да се гарантира, че процесът на оценяване се основава на дългосрочните резултати и че фактическото плащане на елементите от възнаграждението, обвързани с резултатите от дейността, е разпределено през бизнес цикъла на дружеството.
(5) Политиката на възнаграждения следва да е насочена към обвързване на личните цели на членовете на персонала с дългосрочните интереси на съответната кредитна институция или инвестиционно дружество. Оценката на елементите от възнаграждението, обвързани с резултатите от дейността, следва да се базира на дългосрочните резултати и да отчита оставащите рискове, свързани с дейността. Оценката на резултатите следва да се осъществява за многогодишен период от време — от поне пет години, за да се гарантира, че процесът на оценяване се основава на дългосрочните резултати и че фактическото плащане на елементите от възнаграждението, обвързани с резултатите от дейността, е разпределено през бизнес цикъла на дружеството. За да се изравнят още повече стимулите, отпусканите "по усмотрение" суми за пенсионно осигуряване за всички членове на персонала, обхванати от тези изисквания, следва да се считат за условен капитал на кредитната институция.
Обосновка
Следва да се отчита общото възнаграждение, а не единствено бонусите. Съответно сумите, отпускани за пенсионно осигуряване, следва да се задържат като подчинен дълг, тъй като това ще съгласува дългосрочните стимули с резултатите от дейността на кредитната институция и ще намали ненужното поемане на риск, тъй като в случай на срив подчиненият дълг ще се използва за компенсиране на загуби. Допълнителна полза е укрепването на основния капитал, тъй като подчиненият дълг може да се вписва като капитал, чрез което се установява пряка връзка между възнагражденията и устойчивостта на капитала.
Пет години са подходящ минимален период, който да отрази стопанския цикъл.
Изменение
7
Предложение за директива – акт за изменение
Съображение 5 а (ново)
Текст, предложен от Комисията
Изменение
(5a) Бонусите следва да представляват по-малък дял от общото възнаграждение, за да се сведат до минимум стимулите за прекалено поемане на риск. От съществено значение е заплатата на даден служител да представлява достатъчно висок дял от общото му възнаграждение, така че да позволява прилагането на напълно гъвкава политика за бонусите, включително възможността да не се изплащат бонуси.
Обосновка
Предназначението на изложените в този доклад принципи относно възнагражденията е да се изравни по по-добър начин рискът в политиките за възнагражденията на дружествата. Когато обаче даден бонус представлява основната част в пакета с възнаграждения на служителя, търсенето на краткосрочна печалба и свеждането до минимум на рисковете, свързани с търговската дейност, продължават да бъдат сериозен стимул. Следователно е важно да се гарантира, като опора за останалите мерки в директивата, че общото равнище на променливите възнаграждения не представлява основната част от общото възнаграждение.
Изменение
8
Предложение за директива – акт за изменение
Съображение 7
Текст, предложен от Комисията
Изменение
(7) Разпоредбите относно възнагражденията следва да не засягат правата, ако се приложими , на социалните партньори при договаряне на колективните трудови договори.
(7) Разпоредбите относно възнагражденията следва да не засягат цялостното упражняване на основните права, гарантирани от Договорите, по-специално правото на социалните партньори да сключват и прилагат колективни трудови договори , в съответствие с националното законодателство и традиции .
Обосновка
В този контекст е важно да има ясно позоваване на основните права, като по-конкретно се упомене правото на социалните партньори да сключват колективни трудови договори.
Изменение
9
Предложение за директива – акт за изменение
Съображение 8
Текст, предложен от Комисията
Изменение
(8) С цел да се гарантира бързо и ефективно правоприлагане, компетентните органи следва да имат също правомощията да налагат финансови или нефинансови мерки или наказания за неспазване на задължението съгласно Директива 2006/48/EО, включително на изискването за политики за възнаграждения, съответстващи на разумното и ефективно управление на риска. Тези мерки и наказания следва да бъдат ефективни, пропорционални и с възпиращ ефект.
(8) С цел да се гарантира бързо и ефективно правоприлагане, компетентните органи следва да имат също правомощията да налагат финансови или нефинансови мерки или наказания за неспазване на задължението съгласно Директива 2006/48/EО, включително на изискването за политики за възнаграждения, съответстващи на разумното и ефективно управление на риска. Тези мерки и наказания следва да бъдат ефективни, пропорционални и с възпиращ ефект. С цел гарантиране на последователност и равни условия Комисията следва да преразгледа прилагането на тази разпоредба по отношение на съгласуваността между мерките и наказанията на територията на целия Съюз, и по целесъобразност, да представя предложения, включително във връзка с необходимостта от въвеждане на по-строги наказания.
Изменение
10
Предложение за директива – акт за изменение
Съображение 9
Текст, предложен от Комисията
Изменение
(9) С цел да се гарантира ефективен надзор над рисковете, породени от неподходящи структури на възнаграждения, приетите от кредитните институции и инвестиционните дружества политики и практики за определяне на възнагражденията следва да бъдат включени в обхвата на надзорния преглед съгласно Директива 2006/48/ЕО. В хода на този преглед надзорните органи следва да оценяват дали тези политики и практики насърчават прекаленото поемане на риск от съответния персонал.
(9) С цел да се гарантира ефективен надзор над рисковете, породени от неподходящи структури на възнаграждения, приетите от кредитните институции и инвестиционните дружества политики и практики за определяне на възнагражденията следва да бъдат включени в обхвата на надзорния преглед съгласно Директива 2006/48/ЕО. В хода на този преглед надзорните органи следва да оценяват дали тези политики и практики насърчават прекаленото поемане на риск от съответния персонал. В допълнение, надзорните органи следва да провеждат задълбочени и непредизвестени проверки на висшето ръководство, служителите, поемащи рискове, и служителите с контролни функции, чиито професионални дейности оказват значително въздействие върху рисковия профил на кредитните институции, преди те да започнат да изпълняват функциите си, за да се гарантира тяхната пригодност. Такива процедури следва да се прилагат и спрямо служителите, чието общо възнаграждение, включително пенсионното осигуряване, ги поставя в същата категория служители. Освен това надзорните органи следва да бъдат уведомявани всеки път, когато дадена кредитна институция започне процедура, свързана с малус или възстановяване на дължими суми, за да се осигури информация за тези събеседвания.
Обосновка
Надзорните органи следва да провеждат подробни събеседвания с висшето ръководство и персонала, попадащ в същата категория възнаграждения, за да се оцени тяхната пригодност, преди те да заемат такива длъжности в дадена кредитна институция. Тези събеседвания следва да бъдат задълбочени и да вземат предвид всеки малус или възстановяване на суми, свързани с въпросното лице.
Изменение
11
Предложение за директива – акт за изменение
Съображение 9 а (ново)
Текст, предложен от Комисията
Изменение
(9a) С цел постигане на още по-голяма прозрачност, що се отнася до практиките в сферата на възнагражденията на кредитните институции и инвестиционните дружества, компетентните органи на държавите-членки следва да събират информация относно възнагражденията, за да се осигури база за сравнение на институциите, в съответствие с категориите количествена информация, които тези институции трябва да разкриват съгласно настоящата директива. Компетентните органи следва да предоставят такава информация на Европейския банков орган (EБО), за да може той да проведе подобна акция за определяне на стандарти за сравнение в рамките на Съюза. ЕБО и националните надзорни органи следва да насърчат обща международна структура за разкриване на броя на физическите лица, попадащи в категориите възнаграждения, равняващи се на 1 милион евро или надвишаващи тази сума, включително съответната сфера на дейност, главните елементи на заплатата, бонуса, дългосрочните парични награди и пенсионните вноски. Събирането и използването на информация трябва да бъде съобразено с всички съответни разпоредби на законодателството на ЕС в областта на защитата на личните данни, включително Директива 95/46/ЕО на Европейския парламент и на Съвета от 24 октомври 1995 г. за защита на физическите лица при обработването на лични данни и за свободното движение на тези данни 1 и Регламент (ЕО) № 45/2001 на Европейския парламент и на Съвета от 18 декември 2000 г. относно защитата на лицата по отношение на обработката на лични данни от институции и органи на Общността и за свободното движение на такива данни 2 .
_____
1 OВ L 281, 23.11.1995 г., стр. 31.
2 OВ L L 8, 12.1.2001 г., стр. 1.
Обосновка
За да бъдат разбрани напълно моделите и тенденциите в политиките за възнагражденията, националните надзорни органи трябва да използват събраната от тях информация, свързана с политиките за възнаграждения и плащания, за определяне на референтни институции на национално равнище, както и да предоставят тази информация на Европейския банков орган, с което да му се даде възможност да направи същото в европейски мащаб.
Изменение
12
Предложение за директива – акт за изменение
Съображение 10
Текст, предложен от Комисията
Изменение
(10) С цел да се насърчи уеднаквяването на надзорните практики при оценяване на политиките и практиките за определяне на възнагражденията, Комитетът на европейските институции за банков надзор следва да изработи насоки за разумни политики на възнаграждения в банковия сектор. Европейският комитет на регулаторите на ценни книжа следва да съдейства за изготвянето на тези насоки , тъй като те са приложими и за политиките за възнагражденията на лицата, участващи в предоставянето на инвестиционни услуги и упражняването на инвестиционни дейности от кредитни институции и инвестиционни дружества по смисъла на Директива 2004/39/EО на Европейския парламент и на Съвета от 21 април 2004 година за пазара на финансови инструменти.
(10) С цел да се насърчи уеднаквяването на надзорните практики при оценяване на политиките и практиките за определяне на възнагражденията, Европейският банков орган (ЕБО) следва да изготви технически стандарти за улесняване на събирането на информация и последователното прилагане на принципите във връзка с възнагражденията в банковия сектор. Комисията следва да разполага с правомощия да приема делегирани актове, в съответствие с член 290 от Договора за функционирането на Европейския съюз, с цел установяване на тези стандарти. Европейският орган за ценни книжа и пазари следва да съдейства за изготвянето на тези технически стандарти , тъй като те са приложими и за политиките за възнагражденията на лицата, участващи в предоставянето на инвестиционни услуги и упражняването на инвестиционни дейности от кредитни институции и инвестиционни дружества по смисъла на Директива 2004/39/EО на Европейския парламент и на Съвета от 21 април 2004 година за пазара на финансови инструменти. ЕБО следва да провежда открити публични консултации във връзка с техническите стандарти и да извършва анализ на потенциално свързаните с тях разходи и ползи.
Изменение
13
Предложение за директива – акт за изменение
Съображение 11
Текст, предложен от Комисията
Изменение
(11) Тъй като неподходящите политики за възнаграждения и схеми за стимулиране могат да увеличат в недопустими размери риска, на който са изложени кредитните институции и инвестиционните дружества, е уместно компетентните органи да налагат качествени или количествени мерки на тези съответни субекти, които имат за цел да отстранят установените по време на надзорния преглед по Стълб ІІ проблеми по отношение на политиките за възнагражденията. Качествените мерки, с които разполагат компетентните органи, включват изискване към кредитните институции или инвестиционните дружества да намалят риска, присъщ на техните дейности, продукти или системи, включително структурата на възнагражденията, до степента, до която те са в нарушение на ефективното управление на риска. Количествените мерки включват изискване за набиране на допълнителен собствен капитал.
(11) Тъй като неподходящите политики за възнаграждения и схеми за стимулиране могат да увеличат в недопустими размери риска, на който са изложени кредитните институции и инвестиционните дружества, следва да бъдат предприети незабавни коригиращи действия и, ако е необходимо, да бъдат взети подходящи коригиращи мерки. Следователно е уместно компетентните органи да имат правомощията да налагат качествени или количествени мерки на тези съответни субекти, които имат за цел да отстранят установените по време на надзорния преглед по Стълб ІІ проблеми по отношение на политиките за възнагражденията. Качествените мерки, с които разполагат компетентните органи, включват изискване към кредитните институции или инвестиционните дружества да намалят риска, присъщ на техните дейности, продукти или системи, включително като внесат промени в своята структура на възнагражденията или замразят променливите елементи на възнагражденията , до степента, до която те са в нарушение на ефективното управление на риска. Количествените мерки включват изискване за набиране на допълнителен собствен капитал. Комисията, държавите-членки и обществените институции могат да откажат обществени поръчки на субектите, за чиито политики на възнаграждение техният надзорен орган счита, че не отговарят на изискванията на настоящата директива.
Изменение
14
Предложение за директива – акт за изменение
Съображение 12
Текст, предложен от Комисията
Изменение
(12) С цел да се гарантира адекватна пазарна прозрачност по отношение на техните структури на възнаграждение и на свързания с това риска, кредитните институции и инвестиционните дружества следва да оповестяват информация относно своите политики и практики за определяне на възнагражденията за тези категории персонал, чиито професионални дейности имат съществено въздействие върху техния кредитен профил. Това задължение обаче не следва да засяга Директива 95/46/EО на Европейския парламент и на Съвета от 24 октомври 1995 година за защита на физическите лица при обработването на лични данни и за свободното движение на тези данни.
(12) Структурите за добро управление, прозрачността и разкриването на информация са от съществено значение за разумните политики относно възнагражденията. С цел да се гарантира адекватна пазарна прозрачност по отношение на техните структури на възнаграждение и на свързания с това риск, кредитните институции и инвестиционните дружества следва да оповестяват подробна информация относно своите политики и практики за определяне на възнагражденията за тези категории персонал, чиито професионални дейности имат съществено въздействие върху техния кредитен профил. Достъп до тази информация следва да бъде предоставен на всички заинтересовани лица (акционерите, служителите и широката общественост). Това задължение обаче не следва да засяга Директива 95/46/EО на Европейския парламент и на Съвета от 24 октомври 1995 година за защита на физическите лица при обработването на лични данни и за свободното движение на тези данни. Следва да се зачита ролята на европейските работнически комитети по отношение на предоставянето на информация и консултирането на служителите.
Обосновка
Прозрачността е пътят, по който лицата, вземащи решения във връзка с политиката за възнагражденията, могат да бъдат накарани да действат по социално отговорен начин. Достъп до тази информация следва да бъде предоставен на всички заинтересовани лица, като информацията следва да бъде достатъчно подробна, за да могат тези заинтересовани лица да се включат в конкретен диалог със съответните институции по всеки аспект на политиката за възнагражденията.
Изменение
15
Предложение за директива – акт за изменение
Съображение 14
Текст, предложен от Комисията
Изменение
(14) В тази връзка следва да има отделно капиталово третиране на секюритизациите, в които са пакетирани други секюритизации и които са изложени на по-висок кредитен риск в сравнение с обикновените секюритизации , с цел възпиране на кредитните институции и инвестиционните дружества от инвестиции в особено сложни и рискови секюритизации .
(14) Уместно е да се въведе отделно капиталово третиране на секюритизациите, които разпределят на траншове пулове от експозиции, съдържащи една или повече секюритизиращи позиции, тъй като подобни пресекюритизации са изложени на по-висок кредитен риск, отколкото нормалните секюритизации.
Изменение
16
Предложение за директива – акт за изменение
Съображение 15
Текст, предложен от Комисията
Изменение
(15) Банки, които инвестират в пресекюритизации, са задължени съгласно Директива 2006/48/ЕО да извършват надлежни проверки по отношение и на базисните секюритизации и на заложени в тях несекюритизирани експозиции. В зависимост от сложността на слоевете в структурите за секюритизация и от сложността и разнообразието (или и двете) на несекюритизираните експозиции, които всъщност са в основата на пресекюритизацията, извършването на изискваните надлежни проверки може да се окаже невъзможно или икономически необосновано (или и двете). Такъв е случаят най-вече, когато основните базисни експозиции представляват например изкупуване, финансирано с дълг, или планирано финансиране чрез дълг. В тези случай институциите не следва да инвестират в такива изключително сложни пресекюритизации. При прегледа на изискваната надлежна проверка компетентните органи следва да отделят особено внимание на такива изключително сложни секюритизации и да изискват те да бъдат изцяло приспаднати от капитала, освен ако не е демонстрирано по убедителен и задоволителен за тях начин, че във всеки отделен случай на изключително сложни пресекюритизирани експозиции, институцията е извършила надлежната проверка, изисквана съгласно Директива 2006/48/ЕО, включително по отношение на основните базисни експозиции.
(15) Банки, които инвестират в пресекюритизации, са задължени съгласно Директива 2006/48/ЕО да извършват надлежни проверки по отношение и на базисните секюритизации и на заложени в тях несекюритизирани експозиции. С цел по-добро разбиране на ефективността на тези разпоредби, свързани със секюритизациите и пресекюритизациите, Комисията следва да изпълни изискванията на член 156, параграф 10 от Директива 2006/48/EО, който предвижда доклад на Комисията относно очакваното въздействие на член 122a, и да представи този доклад пред Европейския парламент и Съвета, заедно с всички подходящи предложения, до 31 декември 2009 г. До извършването на такъв преглед в приложното поле на настоящата директива следва да не се включват допълнителни изисквания относно „изключително сложната“ пресекюритизация.
Обосновка
Преразглеждането на ДКИ ІІ призовава за осъществяване на преразглеждане до 31 декември 2009 г. с цел анализиране на споразумението, постигнато въз основа на член 122а – количествени и качествени изисквания за секюритизациите. Неприемливо е, че Комисията го е игнорирала, като вместо това е предложила допълнителни (и непълни) мерки за „изключително сложните“ пресекюритизации. Този преглед следва да се извърши, като в контекста на това искане при прегледа следва да се премахнат изискванията за „изключително сложните“ пресекюритизации.
Изменение
17
Предложение за директива – акт за изменение
Съображение 16
Текст, предложен от Комисията
Изменение
(16) С цел да се насърчи сближаването на практиките в областта на надзора по отношение на надзора над надлежните проверки за изключително сложни пресекюритизации , Комитетът на европейските институции за банков надзор следва да изработи насоки, които да включват определение или критерии на видовете пресекюритизации, които за тази цел се смятат за „изключително сложни“ . Това определение или тези критерии следва да се адаптират към развитието в пазарните практики .
(16) Комисията следва да преразгледа функционирането на член 122а от Директива 2006/48/ЕО след нейното изпълнение и да прецени какви изменения са необходими, включително това, дали е целесъобразно осигуряването на надлежни проверки за секюритизация, включително пресекюритизации.
Обосновка
Липсата на надлежни проверки от страна на банките доведе до сериозно излагане на рискове, които не бяха добре разбрани и по този начин изиграха ключова роля в кризата. Следователно е много логично да се изиска извършването на надлежни проверки от страна на надзорния орган. Независимо от това е от съществено значение да съществува ясно и точно определение за такива пресекюритизации, за да се гарантира регулаторна сигурност и да не се позволи надзорните органи да бъдат претоварени със случаи на изключително широко прилагане на настоящата разпоредба. Дефиницията следователно трябва да бъде одобрена съгласно процедурата за делегираните актове.
Изменение
18
Предложение за директива – акт за изменение
Съображение 16 а (ново)
Текст, предложен от Комисията
Изменение
(16a) Комисията не успя да отговори на изискванията, определени в член 156, параграф 3, буква б) от Директива 2006/48/ЕО, който призовава за преразглеждане на тази директива до 31 декември 2009 г., в отговор на необходимостта от по-добър анализ на действията за разрешаване на макропруденциални проблеми, в това число разглеждането на логиката на схемите, на която се основава изчислението на капиталовите изисквания в тази директива. Комисията следва да докладва незабавно относно това преразглеждане и освен това във връзка с икономическата ситуация да осигури извършването на оценка на въздействието за съвкупното въздействие на тези мерки върху реалната икономика.
Обосновка
Преразглеждането на Директивата за капиталовите изисквания (ДКИ) предполагаше това да стане до декември 2009 г. с оглед по-доброто анализиране на макропруденциалния риск и призоваваше за оценка на логиката на схемите, на която се основават капиталовите изисквания. Недопустим е фактът, че Комисията не го е извършила, особено с оглед на настоящите икономически обстоятелства, а този ангажимент следва да бъде изпълнен.
Изменение
19
Предложение за директива – акт за изменение
Съображение 26
Текст, предложен от Комисията
Изменение
(26) Имайки предвид досегашните слаби резултати, стандартите за вътрешните модели за изчисляване на капиталовите изисквания по отношение на пазарния риск следва да станат по-строги. По-специално, отчитането чрез тях на риска следва да се извършва по отношение на кредитните рискове в търговския портфейл. Освен това, капиталовите изисквания следва да включват елемент, който отговаря на условията на стрес, за да се засилят капиталовите изисквания с оглед на влошаващите се пазарни условия и за да се намали възможността за проциклично развитие. С оглед на неотдавнашните особени трудности при третиране на секюритизирани позиции с помощта на подходи на базата на вътрешните модели, способността на институциите да моделират рисковете, свързани със секюритизацията, в търговския портфейл следа да се ограничи и да се изисква като правило стандартизирано капиталово покритие за секюритизирани позиции в търговския портфейл.
(26) Имайки предвид досегашните слаби резултати, стандартите за вътрешните модели за изчисляване на капиталовите изисквания по отношение на пазарния риск следва да станат по-строги. По-специално, отчитането чрез тях на риска следва да се извършва по отношение на кредитните рискове в търговския портфейл. Освен това, капиталовите изисквания следва да включват елемент, който отговаря на условията на стрес, за да се засилят капиталовите изисквания с оглед на влошаващите се пазарни условия и за да се намали възможността за проциклично развитие. Финансовите институции следва също така да провеждат стрес тестове в обратна посока, за да проучат какъв сценарий би могъл да представлява предизвикателство пред устойчивостта на дадена банка, освен ако те са в състояние да докажат, че подобен тест е излишен. С оглед на неотдавнашните особени трудности при третиране на секюритизирани позиции с помощта на подходи на базата на вътрешните модели, способността на институциите да моделират рисковете, свързани със секюритизацията, в търговския портфейл следа да се ограничи и да се изисква като правило стандартизирано капиталово покритие за секюритизирани позиции в търговския портфейл.
Обосновка
Стрес тестовете следва да бъдат насочени към събитията, които са в състояние да причинят най-големи вреди, било чрез размера на загубите, било чрез загуба на доброто име. Така нареченият стрес тест в обратна посока проучва събитията, които биха могли да се отразят в значителна степен на предприятието.
Изменение
20
Предложение за директива – акт за изменение
Съображение 26 а (ново)
Текст, предложен от Комисията
Изменение
(26а) Настоящата директива определя ограничен брой изключения за определени корелативни търговски дейности, при които на банките може да бъде разрешено от техния надзорен орган да начисляват обща такса за рисков капитал при спазването на строги минимални изисквания. В тези случаи може да бъде подходящо въвеждането на долна граница за капиталовото изискване. Във връзка с факта, че Базелският комитет за банков надзор провежда изследване за въздействието на капиталовите изисквания върху секюритизираните позиции в търговския портфейл, в това число и тези, които ще бъдат получени от специалния подход спрямо корелативните търговски практики, Комисията следва да докладва на Европейския парламент и на Съвета относно всички мерки, приети на международно равнище във връзка с методологията и минималните равнища, като за задаването на такава долна граница Комисията следва да има правомощията да приема делегирани актове съгласно член 290 от Договора за функционирането на Европейския съюз.
Обосновка
Вследствие публикуването на предложението на Комисията, Базелският комитет се съгласи за изключване на корелативните търговски дейности от пълното прилагане на новите изисквания. Базелският комитет изготвя оценка на въздействието, за да определи необходимостта от минимални изисквания по отношение на корелативните търговски дейности. Въвеждането на такова изискване трябва да бъде одобрено от Парламента и от Съвета чрез делегиран акт.
Изменение
21
Предложение за директива – акт за изменение
Съображение 26 б (ново)
Текст, предложен от Комисията
Изменение
(26б) Мерките в настоящата директива са стъпки в процеса на реформата, наложена от финансовата криза. Съгласно заключенията на Г20, Съвета за финансова стабилност и Базелския комитет за банков надзор, възможно е да бъдат необходими допълнителни реформи, в това число и създаване на контрациклични буфери, „динамично провизиране“, обосновка за начисляването на капиталови изисквания в Директива 2006/48/EО и допълнителни мерки за свързаните с риска изисквания по отношение на кредитните институции с цел ограничаване натрупването на ливъридж в банковата система. За да бъде осигурен подходящ демократичен надзор над процеса, Европейският парламент и Съветът следва да бъдат включени в него ефективно и навреме.
Обосновка
Изискванията в „ДКИ 2“ (Директива 2009/111/EО) налагат Комисията да докладва на Парламента относно тези въпроси, свързани с реформата. Важно е да се гарантира, че на Комисията ще бъде даден съответния демократичен мандат, за да преговаря от името на ЕС на форума на Базелския комитет, особено предвид на това, че преговорите засягат такива основни въпроси.
Изменение
22
Предложение за директива – акт за изменение
Съображение 26 в (ново)
Текст, предложен от Комисията
Изменение
(26в) В този случай Европейският парламент или Съветът могат да възразят срещу делегиран акт в рамките на период от три месеца, считано от датата на нотифициране. По инициатива на Европейския парламент или на Съвета този срок може да бъде удължен с три месеца за важни проблематични области. Европейският парламент и Съветът могат да информират другите институции за намерението си да не повдигат възражения. Одобрението на делегирани актове на ранен етап се посочва специално в случаите, когато е необходимо да бъдат спазени срокове, например посочени в основния акт срокове, в рамките на които Комисията трябва да приеме делегирани актове.
Изменение
23
Предложение за директива – акт за изменение
Съображение 26 г (ново)
Текст, предложен от Комисията
Изменение
(26г) Съгласно член 152 от Директива 2006/48/ЕО от определени кредитни институции се изисква да осигурят собствен капитал, който е най-малко равен на определени минимални суми за трите 12-месечни периода между 31 декември 2006 г. и 31 декември 2009 г. Предвид настоящата ситуация в банковия сектор и удължаването на срока на действие на преходните разпоредби за минималния капитал, приети от Базелския комитет за банков надзор, е уместно това изискване да бъде преразгледано за ограничен период от време до 31 декември 2011 г.
Обосновка
Вследствие публикуването на предложението на Комисията, Базелският комитет се съгласи да продължи прилагането на долните граници съгласно Базел I за допълнителен период от време, докато се обсъждат по-нататъшни реформи.
Изменение
24
Предложение за директива – акт за изменение
Съображение 26д (ново)
Текст, предложен от Комисията
Изменение
(26д) За да не се отнема мотивацията на кредитните институции да възприемат подхода на вътрешните рейтинги (IRB) или усъвършенствания подход на измерване (АМА) за изчисление на капиталовите изисквания през преходния период поради неоправдани и прекомерни разходи, свързани с тяхното прилагане, на кредитните институции, които възприемат IRB или АМА след 31 декември 2009 г. и които съответно преди са изчислявали своите капиталови изисквания съгласно по-опростени подходи, следва да бъде разрешено, при съгласие от страна на надзорния орган, да използват по-опростени подходи като основа за изчислението на преходна долна граница. Компетентните органи следва да наблюдават своите пазари отблизо и да осигурят равни условия в рамките на всичките си пазари и пазарни сегменти, като не избегне нарушаването на условията на вътрешния пазар.
Обосновка
Изискване, свързано с удължаване приложението на долните граници съгласно Базел I.
Изменение
25
Предложение за директива – акт за изменение
Съображение 26е (ново)
Текст, предложен от Комисията
Изменение
(26е) Съгласно точка 34 от Междуинституционалното споразумение за по-добро законотворчество 1 държавите-членки следва да изготвят за себе си и за Съюза таблици, показващи, доколкото е възможно, връзката между изискванията на тази директива и мерките за транспонирането й, и да ги публикуват.
_____
1 OВ C 321, 31.12.2003 г., стр. 1.
Обосновка
Стандартно изискване по отношение на корелационните таблици
Изменение
26
Предложение за директива – акт за изменение
Съображение 26 ж (ново)
Текст, предложен от Комисията
Изменение
(26ж) Комисията следва да направи преглед на прилагането на Директиви 2006/48/ЕО и 2006/49/ЕО, с цел да гарантира, че техните разпоредби се прилагат еднакво и не водят до различно третиране на кредитните институции въз основа на тяхната правна структура или модел на собственост.
Изменение
27
Предложение за директива – акт за изменение
Съображение 27 а (ново)
Текст, предложен от Комисията
Изменение
(27a) Проведени са консултации с Европейската централна банка.
Изменение
28
Предложение за директива – акт за изменение
Член 1 – точка 1
Директива 2006/48/ЕО
Член 4 - точки 40а и 40б (нови)
Текст, предложен от Комисията
Изменение
(1) В член 4 се вмъкват следните точки (40а) и (40б) :
(1) В член 4 се вмъкват следните точки:
„(40а) „пресекюритизация“ означава секюритизация, при която една или повече от базисните експозиции отговарят на определението за секюритизирана позиция ;
„(36а) „пресекюритизация“ означава секюритизация, при която рискът, свързан с базисен пул от експозиции, е разделен на траншове, като поне една от базисните експозиции е секюритизираща позиция ;
(40б) „пресекюритизирана позиция“ означава експозиция към пресекюртизация;“
(36б) „пресекюритизирана позиция“ означава експозиция към пресекюртизация;“
Обосновка
Това доближава определението в по-голяма степен до това на Базелския комитет. Преместването на настоящото определение от точка 40 към точка 36 коригира местоположението на определението за „секюритизация“.
Изменение
29
Предложение за директива – акт за изменение
Член 1 – точка 2 – буква а)
Директива 2006/48/ЕО
Член 22 – параграф 1 – алинея 1 а (нова)
Текст, предложен от Комисията
Изменение
Във връзка с прозрачността, от финансовите институции, действащи в качеството на основни брокери, се изисква да информират съответните компетентни органи за всички кредитни позиции, които те са емитирали на хедж-фондовете и други професионални инвеститори.
Обосновка
С цел гарантиране на съответната прозрачност, изискванията за разкриване на информация се прилагат също така за финансовите институции, действащи като основни брокери.
Изменение
30
Предложение за директива – акт за изменение
Член 1 – точка 2 – буква a а) (нова)
Директива 2006/48/ЕО
Член 22 - параграфи 2а и 2б (нови)
Текст, предложен от Комисията
Изменение
(аа) Добавят се следните параграфи:
"2а. Компетентните органи на държавата-членка гарантират провеждането на задълбочени проверки във връзка с определянето на целесъобразността на тези категории персонал, в това число висшето ръководство, служителите, поемащи рискове, и тези с контролни функции, чиито професионални дейности имат реално въздействие върху рисковия профил на кредитните институции, още преди заемането на тези длъжности. Подобни проверки се провеждат за всеки служител, който получава общо възнаграждение, включително се ползва с пенсионно осигуряване, което го поставя в същата категория възнаграждения като тези категории персонал. При подобни събеседвания се вземат под внимание всеки малус или процедура за възстановяване на дължими суми, свързани с лицето на предишни длъжности, които е заемало.
"2б. Местните компетентни органи на държавите членки следва да събират информация с цел определяне на референтните институции съгласно критериите за оповестяване на информация, установени в точка 15, буква еа) на част 2 от приложение XII. Компетентният орган следва да предоставя такава информация на Европейския банков орган (EБО)
Обосновка
Надзорните органи следва да провеждат подробни събеседвания с висшето ръководство и персонала, попадащ в същата категория възнаграждения, за да се оцени тяхната пригодност, преди те да заемат такива длъжности в дадена кредитна институция. Тези събеседвания следва да бъдат задълбочени и да вземат предвид всеки малус или възстановяване на суми, свързани с въпросното лице.
Изменение
31
Предложение за директива – акт за изменение
Член 1 – точка 2 – буква б)
Директива 2006/48/ЕО
Член 22 - параграф 3
Текст, предложен от Комисията
Изменение
3. Комитетът на европейските банкови надзорници изработва насоки за ясни политики за възнагражденията, които са в съответствие с принципите, посочени в точка 22 от приложение V. Европейският комитет на регулаторите на ценни книжа си сътрудничи тясно с Комитета на европейските институции за банков надзор в изработването на насоките за политиките за възнагражденията на персонала, участващ в предоставянето на инвестиционни услуги и дейности по смисъла на Директива 2004/39/EО на Европейския парламент и на Съвета от 21 април 2004 година за пазара на финансови инструменти.
3. Европейският банков орган може да разработи технически стандарти, с които да се улеснява прилагането и да се гарантира последователността на информацията, събрана съгласно разпоредбите на параграф 2а на настоящия член и принципите относно политиката за възнагражденията, посочени в точки 22 и 22а от приложение V. Комисията приема тези технически стандарти посредством делегирани актове в съответствие с разпоредбите на членове 151а, 151б и 151в . Европейският орган за ценни книжа и пазари (ЕОЦКП) си сътрудничи тясно с Европейския банков орган (ЕБО) в изработването на подобни технически стандарти за възнагражденията на персонала, участващ в предоставянето на инвестиционни услуги и дейности по смисъла на Директива 2004/39/EО на Европейския парламент и на Съвета от 21 април 2004 година за пазара на финансови инструменти. ЕБО провежда открити публични консултации във връзка с техническите стандарти и осъществява анализ на потенциално свързаните с тях разходи и ползи.
Обосновка
Техническите стандарти в ЕС не следва да водят до претоварване на сектора с регулаторни изисквания. Това е от особено значение за по-малките банки. В общото ръководство следва да се предвиди пропорционален подход. Следва да бъде пояснено, че Комисията ще приеме технически стандарти по силата на своите правомощия за приемане на делегирани актове съгласно Договора (член 290 от Договора от Лисабон). Необходима е голяма прозрачност по време на процеса на приемане на техническите стандарти.
Изменение
32
Предложение за директива – акт за изменение
Член 1 – точка 2 – буква б)
Директива 2006/48/ЕО
Член 22 – параграф 3 – алинея 1 а (нова)
Текст, предложен от Комисията
Изменение
ЕБО следва да посочи и да публикува референтни стойности за практиките на възнаграждения на равнището на Съюза въз основа на информацията, предоставена от компетентните органи по силата на параграф 2а от този член.
Обосновка
Изискване, свързано с определянето на референтни стойности, подобно на горепосоченото.
Изменение
33
Предложение за директива – акт за изменение
Член 1 – точка 2 – буква б а) (нова)
Директива 2006/48/ЕО
член 22 – параграф 3 a (нов)
Текст, предложен от Комисията
Изменение
ба) Добавя се следният параграф 3а:
"3а. Компетентните органи на държавите-членки събират информация за броя на физическите лица за съответните кредитни институции, попадащи в категориите възнаграждения, равняващи се на 1 милион евро или надвишаващи тази сума, включително съответната сфера на дейност и главните елементи на заплатата, бонуса, дългосрочните парични награди и пенсионните вноски. Тази информация се предоставя на ЕБО, който я представя в общ формат за докладване. ЕБО може да разработи технически стандарти за улесняване на прилагането, както и за гарантиране на съгласуваността на събраната информация. Комисията приема тези технически стандарти чрез делегирани актове в съответствие с член 151а, член 151б и 151в.“
Обосновка
За да се извлече полза от идеята за база за сравнение на равнище ЕС, надзорните органи следва да се стремят към международна структура за общо разкриване на данни относно възнагражденията.
Изменение
34
Предложение за директива – акт за изменение
Член 1 – точка 3
Директива 2006/48/ЕО
Член 54
Текст, предложен от Комисията
Изменение
Държавите-членки гарантират, че за целите на първи параграф, техните съответни компетентни органи разполагат с правомощия да налагат финансови и нефинансови наказания или мерки. Тези мерки трябва да бъдат ефективни, пропорционални и с възпиращ ефект.
Държавите-членки гарантират, че за целите на първи параграф, техните съответни компетентни органи разполагат с правомощия да налагат финансови и нефинансови наказания или мерки , включително по-високи капиталови изисквания и възможността да се изисква от дружествата да използват чистите печалби за подобряване на капиталовия дял . Тези мерки трябва да бъдат ефективни, пропорционални и с възпиращ ефект.
Изменение
35
Предложение за директива – акт за изменение
Член 1 – точка 8
Директива 2006/48/ЕО
Член 101 - параграф 1
Текст, предложен от Комисията
Изменение
1. Следните субекти не могат, с оглед на намаляване на потенциалните или реални загуби на инвеститорите, да осигуряват подкрепа на секюритизацията, която надхвърля договорните им задължения:
1. Кредитна институция спонсор или кредитна институция инициатор, която по отношение на дадена секюритизация е приложила член 95 при изчисляването на размерите на рисково претеглените експозиции или е продала инструменти от търговския си портфейл на секюритизационно дружество със специална цел (SSPE), в резултат на което от нея вече не се изисква да притежава собствен капитал срещу риска от тези инструменти, не осигурява с оглед на намаляване на потенциалните или реални загуби на инвеститорите подкрепа на секюритизацията, която излиза извън договорните й задължения.“
а) кредитна институция инициатор, която извършва едно от следните действия по отношение на секюритизацията:
(i) приложила е член 95 при изчисляването на размерите на рисково претеглените експозиции;
(ii) продала е инструменти от търговския си портфейл на секюритизаращо дружество със специална цел (SSPE), така че вече не държи капитал за конкретния риск на тези инструменти;
б) кредитна институция спонсор ."
Изменение
36
Предложение за директива – акт за изменение
Член 1 – точка 9
Директива 2006/48/ЕО
член 122б – параграф 2
Текст, предложен от Комисията
Изменение
2. Параграф 1 се прилага по отношение на позиции в нови пресекюритизация , издадени след 31 декември 2010 г. По отношение на позиции в съществуващи пресекюритизации, параграф 1 се прилага считано от 31 декември 2014 г., ако след тази дата се прибавят или заменят нови базисни експозиции.
2. Параграф 1 , по отношение на изключително сложни пресекюритизации, не се прилага, докато не бъде прието определение за изключително сложните пресекюритизации в съответствие с обикновената законодателна процедура.
Изменение
37
Предложение за директива – акт за изменение
Член 1 – точка 9 а (нова)
Директива 2006/48/ЕО
Член 136 – параграф 1 – буква д а (нова)
Текст, предложен от Комисията
Изменение
(9а) В член 136, параграф 1 се създава следната буква:
"да) изискване към кредитните институции да ограничат променливите възнаграждения като процент от общите нетни приходи, когато това е несъвместимо с поддържането на устойчив основен капитал.”
Изменение
38
Предложение за директива – акт за изменение
Член 1 – точка 9 – параграф 2
Директива 2006/48/ЕО
Член 136 – параграф 2 – алинея 2 – уводна част
Текст, предложен от Комисията
Изменение
За целите на определяне на подходящото равнище на собствен капитал при процеса на надзорен преглед, извършен в съответствие с член 124, компетентните органи оценяват дали следва да се наложи конкретно изискване за собствен капитал в допълнение към минималното равнище, за да се отчетат рисковете, на които може да бъде изложена кредитната институция, като вземат предвид следното:
За целите на определяне на подходящото равнище на собствен капитал въз основа на прегледа и оценката, извършени в съответствие с член 124, компетентните органи оценяват дали следва да се наложи конкретно изискване за собствен капитал в допълнение към минималното равнище, за да се отчетат рисковете, на които е изложена или може да бъде изложена кредитната институция, като вземат предвид следното:
Изменение
39
Предложение за директива – акт за изменение
Член 1 – точка 9 – параграф 2
Директива 2006/48/ЕО
Член 136 – параграф 2 – алинея 2 – буква в
Текст, предложен от Комисията
Изменение
в) резултатите от процеса на надзорен преглед , извършен в съответствие с член 124.
в) резултатите от прегледа и оценката, извършени в съответствие с член 124.
Изменение
40
Предложение за директива – акт за изменение
Член 1 – точка 10 а (нова)
Директива 2006/48/ЕО
Дял VI – заглавие
Текст, предложен от Комисията
Изменение
(10а) Заглавието на Дял VI се заменя със следното:
"ДЕЛЕГИРАНИ АКТОВЕ И ИЗПЪЛНИТЕЛНИ ПРАВОМОЩИЯ”
Обосновка
Съгласуване с изискванията на Договора от Лисабон по отношение на делегираните актове.
Изменение
41
Предложение за директива – акт за изменение
Член 1 – точка 10 б (нова)
Директива 2006/48/ЕО
член 150 – параграф 1 – встъпителна част
Текст, предложен от Комисията
Изменение
(10б) В член 150, параграф 1 встъпителната част се заменя със следното:
"1. Без това да влияе на изискването Комисията да представи предложение съгласно член 62, техническите корекции [...] в следните сфери се одобряват чрез делегирани актове съгласно член 151а, член 151б и член 151в :”
Обосновка
Съгласуване с изискванията на Договора от Лисабон по отношение на делегираните актове.
Изменение
42
Предложение за директива – акт за изменение
член 1 – точка 10 в (нова)
Директива 2006/48/ЕО
Член 150 – параграф 2 – алинея 1 – уводна част
Текст, предложен от Комисията
Изменение
(10в) В първата алинея на член 150(2) встъпителната част се заменя със следното:
„Комисията може да приеме следните [...] мерки:”
Обосновка
Съгласуване с изискванията на Договора от Лисабон по отношение на делегираните актове.
Изменение
43
Предложение за директива – акт за изменение
член 1 – точка 10 г (нова)
Директива 2006/48/ЕО
Член 150 – параграф 2 – алинея 2
Текст, предложен от Комисията
Изменение
(10г) В член 150, параграф 2 втората алинея се заменя със следното:
„Тези мерки [...] се приемат чрез делегирани актове , съгласно член 151а, член 151б и 151в .“
Обосновка
Съгласуване с изискванията на Договора от Лисабон по отношение на делегираните актове.
Изменение
44
Предложение за директива – акт за изменение
член 1 – точка 10 д (нова)
Директива 2006/48/ЕО
Член 151 – параграфи 2 и 3
Текст, предложен от Комисията
Изменение
(10д) Член 151, параграфи 2 и 3 се заличават.
Обосновка
Съгласуване с изискванията на Договора от Лисабон по отношение на делегираните актове.
Изменение
45
Предложение за директива – акт за изменение
член 1 – точка 10 е (нова)
Директива 2006/48/ЕО
член 151 a (нов) (в Дял VI)
Текст, предложен от Комисията
Изменение
(10е) След член 151 се добавя следният член:
„Член 151а
Упражняване на делегираните правомощия
1. Правомощията за приемане на делегирани актове съгласно член 150 се възлагат на Комисията за период от четири години след влизането в сила на настоящата директива. Комисията изготвя доклад за делегираните правомощия най-късно 6 месеца преди края на четиригодишния период. Делегирането на правомощията се удължава автоматично за период със същата продължителност, освен ако Европейският парламент или Съветът не го отменят в съответствие с член 151б.
2. Веднага щом приеме делегиран акт, Комисията уведомява за това едновременно Европейския парламент и Съвета.
3. Правомощията за приемане на делегирани актове се възлагат на Комисията при условията, посочени в член 151б и член 151в.“
Обосновка
Съгласуване с изискванията на Договора от Лисабон по отношение на делегираните актове.
Изменение
46
Предложение за директива – акт за изменение
член 1 – точка 10 ж (нова)
Директива 2006/48/ЕО
член 151 б (нов) (в Дял VI)
Текст, предложен от Комисията
Изменение
(10ж) След член 151а се добавя следният член:
„Член 151б
Отмяна на делегирането
1. Делегирането на правомощията съгласно член 150 може да бъде отменено по всяко време от Европейския парламент или от Съвета.
2. Институцията, която е започнала вътрешна процедура за решение относно отмяна на делегиране на правомощия, полага усилия да информира за това останалите институции и Комисията в разумен срок от време преди вземането на окончателното решение, като посочва делегираните правомощия, които могат да бъдат отменени.
3. Решението за отмяна прекратява делегирането на правомощията, указани в него. То влиза в сила незабавно или на посочена в него по-късна дата. То не се отразява върху валидността на вече действащите делегирани актове. То следва да бъде публикувано в Официален вестник на Европейския съюз.”
Обосновка
Съгласуване с изискванията на Договора от Лисабон по отношение на делегираните актове.
Изменение
47
Предложение за директива – акт за изменение
член 1 – точка 10 з (нова)
Директива 2006/48/ЕО
член 151 в (нов) (в Дял VI)
Текст, предложен от Комисията
Изменение
(10з) След член 151б се добавя следният член:
"Член 151в
Възражения срещу делегирани актове
1. Европейският парламент или Съветът могат да възразят срещу делегиран акт в срок от три месеца от датата на нотифициране. По инициатива на Европейския парламент или на Съвета този срок може да бъде удължен с три месеца.
2. Ако при изтичането на този срок нито Европейският парламент, нито Съветът са възразили срещу делегирания акт, той се публикува в Официален вестник на ЕС и влиза в сила на посочената в него дата. Делегираният акт може да бъде публикуван в Официален вестник на Европейския съюз и да влезе в сила преди изтичането на този срок, ако Европейският парламент и Съветът са информирали Комисията за своето намерение да не повдигат възражения.
3. В случай, че Европейският парламент или Съветът възразят срещу делегиран акт, то той не влиза в сила.“
Обосновка
Съгласуване с изискванията на Договора от Лисабон по отношение на делегираните актове.
Изменение
48
Предложение за директива – акт за изменение
член 1 – точка 10 и (нова)
Директива 2006/48/ЕО
член 152 – параграф 5 a (нов)
Текст, предложен от Комисията
Изменение
(10и) В член 152 се добавя следният параграф:
„5a. Кредитните институции, изчисляващи размера на рисково претеглената експозиция съгласно членове 84–89, следва да осигурят до 31 декември 2011 г. собствен капитал, чийто размер винаги да е по-голям или равен на този, указан в параграф 5в или, ако е приложимо, в параграф 5г.”
Обосновка
Вследствие публикуването на предложението на Комисията, Базелският комитет се съгласи да продължи прилагането на долните граници съгласно Базел I за допълнителен период от време, докато се обсъждат по-нататъшни реформи.
Изменение
49
Предложение за директива – акт за изменение
член 1 – точка 10й (нова)
Директива 2006/48/ЕО
член 152 – параграф 5 б (нов)
Текст, предложен от Комисията
Изменение
(10й) В член 152 се добавя следният параграф:
"5б. Кредитните институции, ползващи усъвършенствания подход за измерване, посочен в член 105, за изчисляване на техните капиталови изисквания, свързани с оперативния риск, следва да осигурят до 31 декември 2011 г. собствен капитал, чийто размер винаги да е по-голям или равен на този, указан в параграф 5в или, ако е приложимо, в параграф 5г.”
Обосновка
Вследствие публикуването на предложението на Комисията, Базелският комитет се съгласи да продължи прилагането на долните граници съгласно Базел I за допълнителен период от време, докато се обсъждат по-нататъшни реформи.
Изменение
50
Предложение за директива – акт за изменение
член 1 – точка 10 к (нова)
Директива 2006/48/ЕО
член 152 – параграф 5 в (нов)
Текст, предложен от Комисията
Изменение
(10к) В член 152 се добавя следният параграф:
"5в. Pазмерът на собствения капитал съгласно параграфи 5а и 5б е 80 % от общия минимален размер на собствения капитал, който кредитните институции трябва да притежават съгласно член 4 от Директива 93/6/ЕИО и Директива 2000/12/ЕО за периода преди 1 януари 2007 г.”
Обосновка
Вследствие публикуването на предложението на Комисията, Базелският комитет се съгласи да продължи прилагането на долните граници съгласно Базел I за допълнителен период от време, докато се обсъждат по-нататъшни реформи.
Изменение
51
Предложение за директива – акт за изменение
член 1 – точка 10 л (нова)
Директива 2006/48/ЕО
член 152 – параграф 5 г (нов)
Текст, предложен от Комисията
Изменение
(10л) В член 152 се добавя следният параграф:
"5г. При одобрение от компетентните органи, посоченият в параграфи 5а и 5б размер за кредитните институции, указани в параграф 5д, може да бъде 80 % от общия минимален размер на собствения капитал, който кредитните институции трябва да притежават съгласно членове 78 – 83, член 103 или член 104 и Директива 2006/49/ЕО, за периода до 1 януари 2011 г."
Обосновка
Вследствие публикуването на предложението на Комисията, Базелският комитет се съгласи да продължи прилагането на долните граници съгласно Базел I за допълнителен период от време, докато се обсъждат по-нататъшни реформи.
Изменение
52
Предложение за директива – акт за изменение
Член 1 – точка 10 м (нова)
Директива 2006/48/ЕО
член 152 – параграф 5 д (нов)
Текст, предложен от Комисията
Изменение
(10м) В член 152 се добавя следният параграф:
"5д. Дадена кредитна институция може да прилага параграф 5г само при условие, че е започнала да прилага подхода на вътрешните рейтинги или усъвършенствания подход за измерване за изчисляването на капиталовите си изисквания на 1 януари 2010 г. или след тази дата.“
Обосновка
Вследствие публикуването на предложението на Комисията, Базелският комитет се съгласи да продължи прилагането на долните граници съгласно Базел I за допълнителен период от време, докато се обсъждат по-нататъшни реформи.
Изменение
53
Предложение за директива – акт за изменение
член 1 – точка 10 н (нова)
Директива 2006/48/ЕО
член 156 – параграф 3 a (нов)
Текст, предложен от Комисията
Изменение
(10н) В член 156, след параграф 3 се добавя следният параграф:
„Не по-късно от декември 2012 г. Комисията прави преглед и докладва относно изискванията за възнагражденията, включително тези, посочени в приложения V и XII, по-специално във връзка с тяхната ефективност, прилагане и изпълнение, като взема предвид тенденциите в международен план. При този преглед се установяват евентуални пропуски, свързани с прилагането на принципа на пропорционалност по отношение на тези изисквания. Комисията предоставя този доклад на Европейския парламент и на Съвета, заедно с подходящи предложения."
Обосновка
Дебатът относно подходящите политики за възнагражденията се развива бързо и следователно е необходимо периодът на преглед да бъде кратък, за да може необходимите промени да бъдат обмислени своевременно.
Изменение
54
Предложение за директива – акт за изменение
член 1 – точка 10 o (нов)
Директива 2006/48/ЕО
член 156 – параграф 3 б (нов)
Текст, предложен от Комисията
Изменение
(10о) В член 156, след параграф 3а се добавя следният параграф :
„За да се осигури съгласуваност и равни условия за всички участници, Комисията прави преглед на прилагането на член 54 с цел установяване на степента на съгласуване на мерките и санкциите в рамките на Съюза и, при необходимост, представя предложения.”
Обосновка
Прилагането на доста различни санкции би могло да доведе до неравни условия и следователно до регулаторен арбитраж. Следователно Комисията трябва да прегледа мерките или санкциите, приети от държавите-членки.
Изменение
55
Предложение за директива – акт за изменение
член 1 – точка 10 п (нова)
Директива 2006/48/ЕО
член 156 – параграф 3 в (нов)
Текст, предложен от Комисията
Изменение
(10п) В член 156, след параграф 3б се добавя следният параграф:
"Периодичният преглед на Комисията по отношение на прилагането на настоящата директива следва да гарантира, че начинът на нейното прилагане не води до различно третиране на кредитните институции въз основа на тяхната правна структура или модел на собственост."
Изменение
56
Предложение за директива – акт за изменение
член 1 – точка 10 р (нова)
Директива 2006/48/ЕО
Член 156 а (нов)
Текст, предложен от Комисията
Изменение
(10р) Вмъква се следният член:
„Член 156а
До 31 декември 2010 г. Комисията прави преглед и докладва за промените, които са необходими за привеждане на приложение ІХ от настоящата директива в съответствие с всяко международно съгласувано калибриране, произтичащо от оценката на въздействието и международно договорено рекалибриране. Докладът се предава на Европейския парламент и на Съвета, заедно с евентуални подходящи законодателни предложения.“
Обосновка
Базелският комитет продължава да работи по цялостен пакет за регулаторна реформа, в която всички елементи да са взаимообвързани. Поради това елементите на рамката, съответстващи на ДКИ 3, могат да претърпят промени до края на годината. Целта е да се гарантира, че се запазва съответствието между аспектите на ДКИ, свързани със секюритизацията, и цялостната договорена рамка.
Изменение
57
Предложение за директива – акт за изменение
Член 2 – точка 3 а (нова)
Директива 2006/49/ЕО
Глава VIII - Раздел 2 – заглавие
Текст, предложен от Комисията
Изменение
(3a) Заглавието на Раздел 2 от Глава VIII се заменя със следното:
„ Делегирани актове и изпълнителни правомощия”
Обосновка
Съгласуване с изискванията на Договора от Лисабон по отношение на делегираните актове.
Изменение
58
Предложение за директива – акт за изменение
Член 2 – точка 3 б (нова)
Директива 2006/49/ЕО
Член 41 - параграф 2
Текст, предложен от Комисията
Изменение
(3б) Член 41, параграф 2 се заменя със следното:
"2. Мерките, упоменати в параграф 1 [...], се приемат чрез делегирани актове съгласно членове 42а, 42б и 42в. ”
Обосновка
Съгласуване с изискванията на Договора от Лисабон по отношение на делегираните актове.
Изменение
59
Предложение за директива – акт за изменение
член 2 – точка 3 в (нова)
Директива 2006/49/ЕО
Член 42 - параграф 2
Текст, предложен от Комисията
Изменение
(3в) Член 42, параграф 2 се заличава.
Обосновка
Съгласуване с изискванията на Договора от Лисабон по отношение на делегираните актове.
Изменение
60
Предложение за директива – акт за изменение
член 2 – точка 3 г (нова)
Директива 2006/49/ЕО
член 42 a (нов)
Текст, предложен от Комисията
Изменение
(3г) След член 42 се добавя следният член:
„Член 42а
Упражняване на делегираните правомощия
1. Правомощията за приемане на делегирани актове съгласно член 41 се възлагат на Комисията за период от четири години след влизането в сила на настоящата директива. Комисията изготвя доклад за делегираните правомощия най-късно 6 месеца преди края на четиригодишния период. Делегирането на правомощията се удължава автоматично за период със същата продължителност, освен ако Европейският парламент или Съветът не го отменят в съответствие с член 42б.
2. Веднага щом приеме делегиран акт, Комисията уведомява за това едновременно Европейския парламент и Съвета.
3. Правомощията за приемане на делегирани актове се възлагат на Комисията при условията, посочени в членове 42б и 42в.“
Обосновка
Съгласуване с изискванията на Договора от Лисабон по отношение на делегираните актове.
Изменение
61
Предложение за директива – акт за изменение
член 2 – точка 3 д (нова)
Директива 2006/49/ЕО
член 42 б (нов)
Текст, предложен от Комисията
Изменение
(3д) След член 42а се добавя следният член:
„Член 42б
Отмяна на делегирането
1. Делегирането на правомощията съгласно член 41 може да бъде отменено по всяко време от Европейския парламент или от Съвета.
2. Институцията, която е започнала вътрешна процедура за решение относно отмяна на делегиране на правомощия, полага усилия да информира за това останалите институции и Комисията в разумен срок от време преди вземането на окончателното решение, като посочва делегираните правомощия, които могат да бъдат отменени.
3. Решението за отмяна прекратява делегирането на правомощията, указани в него. То влиза в сила незабавно или на посочена в него по-късна дата. То не се отразява върху валидността на вече действащите делегирани актове. То следва да бъде публикувано в Официален вестник на Европейския съюз.”
Обосновка
Съгласуване с изискванията на Договора от Лисабон по отношение на делегираните актове.
Изменение
62
Предложение за директива – акт за изменение
член 2 – точка 3 е (нова)
Директива 2006/49/ЕО
член 42 в (нов)
Текст, предложен от Комисията
Изменение
(3е) Следният член се добавя след член 42б:
"Член 42в
Възражения срещу делегирани актове
1. Европейският парламент или Съветът могат да възразят срещу делегиран акт в срок от три месеца от датата на нотифициране. По инициатива на Европейския парламент или на Съвета този срок може да бъде удължен с три месеца.
2. Ако при изтичането на този срок нито Европейският парламент, нито Съветът са възразили срещу делегирания акт, той се публикува в Официален вестник на ЕС и влиза в сила на посочената в него дата. Делегираният акт може да бъде публикуван в Официален вестник на Европейския съюз и да влезе в сила преди изтичането на този срок, ако Европейският парламент и Съветът са информирали Комисията за своето намерение да не повдигат възражения.
3. В случай, че Европейският парламент или Съвета възразят срещу делегиран акт, то той не влиза в сила.“
Обосновка
Съгласуване с изискванията на Договора от Лисабон по отношение на делегираните актове.
Изменение
63
Предложение за директива – акт за изменение
Член 2 – точка 3 ж (нова)
Директива 2006/49/ЕО
Член 47
Текст, предложен от Комисията
Изменение
(3ж) Член 47 се заменя със следния текст:
„Преди 30 юни 2011 г. или по-ранна дата, определена от компетентните власти на индивидуална основа, институциите, които са получили признаване на модела за специфичен риск преди 1 януари 2007 г. в съответствие с приложение V, точка 1, могат по отношение на това съществуващо признаване да третират точки 4 и 8 от приложение V към Директива 93/6/ЕИО съгласно тяхното състояние преди 1 януари 2007 г.“
Обосновка
Тъй като директивата ще бъде транспонирана в националните законодателства до 1 януари 2011 г., на институциите изглежда ще бъдат необходими поне шест месеца за привеждане на техния модел в съответствие с новите разпоредби и получаване на одобрение от надзорните органи. По тази причина изглежда целесъобразно да се удължи срока, посочен в член 47, с още шест месеца, така че институциите да могат да приведат съществуващите модели за специфичен риск в съответствие с новите модели в ДКИ 3 за възражения срещу подоходното облагане.
Изменение
64
Предложение за директива – акт за изменение
член 2 – точка 3 з (нова)
Директива 2006/49/ЕО
член 51 – параграф 1 a (нов)
Текст, предложен от Комисията
Изменение
(3з) В член 51, след параграф 1 се добавя следният параграф:
„Комисията докладва на Европейския парламент и на Съвета относно мерките, предприети на международно равнище по отношение на методологията и минималните нива на капиталови изисквания, получени в резултат на специалното третиране на корелационното търгуване, в това число и определянето на минимална долна граница. В случай че е налице международно споразумение за такава долна граница, Комисията приема делегиран акт съгласно членове 42а, 42б и 42в.”
Обосновка
Вследствие на решението за изключване на корелационното търгуване от мерките, предвидени в настоящата директива, Базелският комитет изготвя оценка на въздействието, за да определи необходимостта от изискване за долната граница по отношение на корелационното търгуване. Въвеждането на такова изискване трябва да бъде одобрено от Парламента и от Съвета чрез делегиран акт.
Изменение
65
Предложение за директива – акт за изменение
член 2 – точка 3 и (нова)
Директива 2006/49/ЕО
член 51 – параграф 1 a (нов)
Текст, предложен от Комисията
Изменение
(3и) В член 51, след параграф 1а се добавя следният параграф:
„Комисията докладва пред Европейския парламент и пред Съвета за договорените на международно равнище мерки относно методологията за определяне на капиталовите изисквания по отношение на кредитните деривативи, в това число и определянето на максимално допустима загуба. В случай че съществува международно споразумение относно такава долна граница, Комисията приема делегирани актове в съответствие с членове 42а, 42б и 42в.“
Обосновка
Понастоящем Базелският комитет прави преглед на максималната допустима загуба за кредитните деривати.
Изменение
66
Предложение за директива – акт за изменение
Член 3 - параграф 1
Текст, предложен от Комисията
Изменение
1. Държавите-членки въвеждат в сила най-късно до 31 декември 2010 г. законовите, подзаконовите и административните разпоредби, необходими за постигане на съответствие с настоящата директива . Те незабавно съобщават на Комисията текста на тези разпоредби и таблицата на съответствието между тези разпоредби и настоящата директива.
1. Държавите-членки въвеждат в сила законовите, подзаконовите и административните разпоредби, необходими за постигане на съответствие с:
а) точки 2, 3 и 10а от член 1 и точки 1, 2ба), 2бб), 3a) и 4в) от Приложение I най-късно до 31 декември 2010 г.; и
б) всички разпоредби на настоящата директива, различни от посочените в буква а) най-късно до 1 юли 2011 г.
Законовите, подзаконовите и административните разпоредби, необходими, за да се изпълнят разпоредбите на точка 1 от Приложение I, изискват от кредитните институции да прилагат посочените там принципи по отношение на възнагражденията, изплащани на или след 1 декември 2010 г., включително в случаите, когато възнагражденията са изплатени преди тази дата.
1а. Предвид международния характер на Базелската рамка и опасностите, породени от различните срокове в основните юрисдикции, Комисията докладва пред Европейския парламент и Съвета до 31 декември 2010 г. относно напредъка по отношение на международното прилагане на измененията по рамката за капиталовата адекватност. Комисията, след становище на ЕБО, коригира графика за изпълнение, посочен в член 3, параграф 1, букви а) и б), така че да съответства на графика за изпълнение в основните юрисдикции, но не по-рано от датите, посочени в член 3, параграф 1, букви а) и б).
Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
1б. Законовите, подзаконовите и административните разпоредби, необходими за изпълнението на настоящата директива, съдържат позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
При приемането на тези законови, подзаконови и административни разпоредби, държавите-членки незабавно съобщават текста им и предават на Комисията таблица на съответствието между тези разпоредби и настоящата директива.
Обосновка
Отложеното прилагане, необходимо за промените в капиталовите изисквания относно търговското портфолио, за да се гарантира, че международно договорените изменения могат да бъдат включени и транспонирането във всички държави-членки може да бъде своевременно осъществено за постигане на единна дата на прилагане и провеждане на задълбочен надзорен преглед.
Изменение
67
Предложение за директива – акт за изменение
Член 4
Текст, предложен от Комисията
Изменение
Настоящата директива влиза в сила на двадесетия ден след публикуването в Официален вестник на Европейския съюз.
Настоящата директива влиза в сила в деня след публикуването й в Официален вестник на Европейския съюз.
Изменение
68
Предложение за директива – акт за изменение
Приложение I – точка 1
Директива 2006/48/ЕО
Приложение V – раздел 11 – точка 22 – въведение
Текст, предложен от Комисията
Изменение
22. При разработване и прилагане на политиките за възнагражденията за тези категории персонал, чиито професионални дейности имат съществено въздействие върху рисковия профил, кредитните институции съблюдават следните принципи по начин, който е подходящ за техния размер, вътрешна организация и за естеството, обхвата и сложността на тяхната дейност:
22. При разработване и прилагане на всички политики за възнагражденията, включително тези за заплатите и пенсиите , за категории персонал, включително висшето ръководство, служителите, поемащи рискове, и служителите с контролни функции, както и всеки служител, чието общо възнаграждение го поставя в същата категория възнаграждения като на тези служители и чиито професионални дейности имат съществено въздействие върху рисковия профил, кредитните институции съблюдават следните принципи по начин и в степен, подходящи за техния размер, вътрешна организация и за естеството, обхвата и сложността на тяхната дейност:
Обосновка
Системите на възнаграждения следва да включват и служителите, чието общо възнаграждение е сравнимо с това на висшето ръководство и служителите с контролни функции, тъй като техните търговски дейности могат да доведат до сериозен риск за дадена кредитна институция, както показа случаят с рухването на „Barings Bank”.
Изменение
69
Предложение за директива – акт за изменение
Приложение I – точка 1
Директива 2006/48/ЕО
Приложение V – раздел 11 – точка 22 – буква б
Текст, предложен от Комисията
Изменение
б) политиката за възнагражденията отговаря на бизнес стратегията, целите, ценностната система и дългосрочните интереси на кредитната институция;
б) политиката за възнагражденията отговаря на бизнес стратегията, целите, ценностната система и дългосрочните интереси на кредитната институция и на легитимните очаквания на обществото към финансовия сектор, и също така включва мерки за избягване на конфликти на интереси ;
Обосновка
Задължение на финансовия сектор е да предоставя финансовите услуги, необходими за функционирането на обществото, не само на различните сектори на икономиката и на публичния сектор, но и на широката общественост. Изменението съответства на принципите на Съвета за финансова стабилност, одобрени от Г-20.
Изменение
70
Предложение за директива – акт за изменение
Приложение I – точка 1
Директива 2006/48/ЕО
Приложение V – раздел 11 – точка 22 – буква б а (нова)
Текст, предложен от Комисията
Изменение
ба) разпоредбите относно възнагражденията съгласно точка 22 не засягат цялостното упражняване на основните права, гарантирани от Договорите, и по-специално правото на социалните партньори да сключват и прилагат колективни трудови договори в съответствие с националното законодателство и традиции;
Обосновка
В този контекст е много подходящо да се подчертае, че по същество в основата на разпоредбите относно възнагражденията в точка 22 са основните права, гарантирани от Договорите.
Изменение
71
Предложение за директива – акт за изменение
Приложение I – точка 1
Директива 2006/48/ЕО
Приложение V – раздел 11 – точка 22 – буква б б (нова)
Текст, предложен от Комисията
Изменение
бб) политиката за възнагражденията въвежда известна справедливост между най-високите и най-ниските възнаграждения в рамките на една институция;
Изменение
72
Предложение за директива – акт за изменение
Приложение I – точка 1
Директива 2006/48/ЕО
Приложение V – раздел 11 – точка 22 – буква в
Текст, предложен от Комисията
Изменение
в) управляващият орган (изпълняващ надзорни функции) на кредитната институция установява общите принципи на политиката за възнагражденията и отговоря за тяхното прилагане;
в) управляващият орган (изпълняващ надзорни функции) на кредитната институция приема и периодично преразглежда общите принципи на политиката за възнагражденията и отговоря за тяхното прилагане;
Обосновка
Привеждане в съответствие с принципите на СФС, които бяха одобрени от Г-20.
Изменение
73
Предложение за директива – акт за изменение
Приложение I – точка 1
Директива 2006/48/ЕО
Приложение V – раздел 11 – точка 22 – буква г
Текст, предложен от Комисията
Изменение
г) изпълнението на политиката за възнагражденията подлежи, поне веднъж годишно, на централен и независим вътрешен преглед на спазването на политиките и процедурите за възнагражденията, определени от управляващият орган (изпълняващ надзорни функции);
г) изпълнението на политиката за възнагражденията подлежи, поне веднъж годишно, на централен и независим вътрешен преглед на спазването на политиките и процедурите за възнагражденията, приети от управляващият орган (изпълняващ надзорни функции);
Обосновка
Привеждане в съответствие с принципите на СФС, които бяха одобрени от Г-20.
Изменение
74
Предложение за директива – акт за изменение
Приложение I – точка 1
Директива 2006/48/ЕО
Приложение V – раздел 11 – точка 22 – буква г а (нова)
Текст, предложен от Комисията
Изменение
га) служителите, изпълняващи контролни функции, са независими от стопанските единици, върху които упражняват надзор, разполагат с подходящи правомощия и получават възнаграждения съобразно степента на постигане на целите, свързани с техните функции, независимо от резултатите от стопанските дейности, които те контролират;
Обосновка
Привеждане в съответствие с принципите на СФС, които бяха одобрени от Г-20.
Изменение
75
Предложение за директива – акт за изменение
Приложение I – точка 1
Директива 2006/48/ЕО
Приложение V – раздел 11 – точка 22 – буква г б (нова)
Текст, предложен от Комисията
Изменение
гб) възнагражденията на висшите служители, работещи в областта на управлението на риска и съответствието, се контролират пряко от комитета за определяне на възнагражденията;
Обосновка
Възнагражденията на служителите, работещи в областта на управлението на риска и съответствието, трябва да се формират така, че да се избягва конфликт на интереси, свързан със стопанската единица, която те ръководят, и следователно следва да бъдат определяни по независим начин.
Изменение
76
Предложение за директива – акт за изменение
Приложение I – точка 1
Директива 2006/48/ЕО
Приложение V – раздел 11 – точка 22 – буква д а (нова)
Текст, предложен от Комисията
Изменение
да) в кредитни институции, където разходите за възнаграждения на персонала представляват повече от 25 % от общите приходи, акционерите гласуват разпределянето на излишъка от приходи;
Обосновка
В случаи, когато кредитните институции са организирани по такъв начин, че голяма част от печалбите, реализирани за всяка една година, се предоставя на служителите, е целесъобразно акционерите да гласуват за разпределянето на тази печалба между служителите, акционерите и сумата, която се запазва като капитал.
Изменение
77
Предложение за директива – акт за изменение
Приложение I – точка 1
Директива 2006/48/ЕО
Приложение V – раздел 11 – точка 22 – буква д б (нова)
Текст, предложен от Комисията
Изменение
дб) оценката на резултатите се прави за период от няколко години, за да се гарантира оценяването на по-дългосрочни резултати и това, че действителното заплащане за зависещите от резултатите компоненти на възнаграждението обхваща период, отчитащ бизнес цикъла на кредитната институция, както и нейните бизнес рискове;
Обосновка
Привеждане в съответствие с принципите на СФС, които бяха одобрени от Г-20.
Изменение
78
Предложение за директива – акт за изменение
Приложение I – точка 1
Директива 2006/48/ЕО
Приложение V – част 11 – точка 22 – буква д в (нова)
Текст, предложен от Комисията
Изменение
дв) общият размер на променливото възнаграждение не ограничава способността на кредитната институция да подсилва своята капиталова основа;
Обосновка
Привеждане в съответствие с принципите на СФС, които бяха одобрени от Г-20.
Изменение
79
Предложение за директива – акт за изменение
Приложение I – точка 1
Директива 2006/48/ЕО
Приложение V – раздел 11 – точка 22 – буква д г (нова)
Текст, предложен от Комисията
Изменение
дг) в случая на кредитни институции, които продължават да получават извънредна държавна помощ:
- възнаграждението е строго ограничено като процент от нетните приходи, когато то е несъвместимо с поддържането на стабилна капиталова основа и своевременното прекратяване на държавната помощ;
- на директорите на тази институция се плаща непроменливо възнаграждение;
- общото възнаграждение на всеки директор на тази институция не надвишава 500 000 евро;
Обосновка
Тъй като директорите са отговорни за резултатите на своите дружества и предвид изискванията на СФС, съгласно които премиите следва да бъдат обвързани с резултатите, не е оправдано директорите да получават премии, а дружеството да продължава да иска отпускането на извънредна държавна помощ. Тази мярка също така предотвратява опасността от морален риск във връзка с такива плащания и гарантира насочване на вниманието към укрепването на институцията, и по-специално на капиталовата й основа, връщане на средствата на данъкоплатците и премахване на необходимостта от държавна помощ.
Изменение
80
Предложение за директива – акт за изменение
Приложение I – точка 1
Директива 2006/48/ЕО
Приложение V – раздел 11 – точка 22 – буква д д (нова)
Текст, предложен от Комисията
Изменение
дд) гарантираното променливо възнаграждение се предоставя по изключение и единствено във връзка с назначаването на нови служители и изплащането му се ограничава до първата година;
Обосновка
Привеждане в съответствие с принципите на СФС, които бяха одобрени от Г-20.
Изменение
81
Предложение за директива – акт за изменение
Приложение I – точка 1
Директива 2006/48/ЕО
Приложение V – раздел 11 – точка 22 – буква е
Текст, предложен от Комисията
Изменение
е) подходящ баланс между фиксираните и променливите елементи на общото възнаграждение; фиксираният елемент представлява достатъчно висок дял от общото възнаграждение, така че да позволява прилагането на напълно гъвкава политика за бонусите , включително възможността да не се изплащат бонуси ;
е) подходящ баланс между фиксираните и променливите елементи на общото възнаграждение; фиксираният елемент представлява достатъчно висок дял от общото възнаграждение, така че да позволява прилагането на напълно гъвкава политика за елементите на променливото възнаграждение , включително възможността да не се изплаща променливо възнаграждение, като при всички случаи това променливо възнаграждение не може да надвишава 50% от общото възнаграждение на съответното лице ;
Обосновка
Съгласно подхода, приет по отношение на други изисквания, свързани с принципите на СФС, принципът за подходящ баланс между фиксираните и променливите компоненти на възнаграждението трябва да бъде придружен от минимален стандарт, за да се гарантира ефективното му прилагане.
Изменение
82
Предложение за директива – акт за изменение
Приложение I – точка 1
Директива 2006/48/ЕО
Приложение V – раздел 11 – точка 22 – буква з
Текст, предложен от Комисията
Изменение
з) измерването на резултатите от дейността, използвано за изчисляване на бонусите или пуловете от бонуси включва корекция за настоящи и бъдещи рискове и отчита разходите за набиране на капитал и изискваната ликвидност ;
з) размерът на всички елементи на променливото възнаграждение и неговото предоставяне в рамките на кредитната институция включва всички настоящи и потенциални рискове, и по-конкретно:
- цената и количеството на капитала, необходим за гарантиране на поетите рискове;
- разходите и степента на риска за ликвидността, поет при осъществяването на стопанска дейност ; и
- съгласуваност във връзка с момента на получаване и вероятността от получаване на евентуални бъдещи приходи, включени в настоящата печалба;
Обосновка
Привеждане в съответствие с принципите на СФС, които бяха одобрени от Г-20.
Изменение
83
Предложение за директива – акт за изменение
Приложение I – точка 1
Директива 2006/48/ЕО
Приложение V – раздел 11 – точка 22 – буква з а (нова)
Текст, предложен от Комисията
Изменение
за) по-нисък или отрицателен финансов резултат на кредитната институция като цяло води до значително намаление на общия размер на променливите възнаграждения, като това се отнася както за текущите компенсации, така и за намаления в изплащането на предварително заработени суми, в това число и чрез мерки като малус и възстановяване на дължими суми;
Обосновка
Привеждане в съответствие с принципите на СФС, които бяха одобрени от Г-20.
Изменение
84
Предложение за директива – акт за изменение
Приложение I – точка 1
Директива 2006/48/ЕО
Приложение V – раздел 11 – точка 22 – буква з б (нова)
Текст, предложен от Комисията
Изменение
зб) най-малко 90% от всяко променливо възнаграждение, което не подлежи на отлагане съгласно буква и) от настоящата точка, се изплаща под формата на условен капитал, в съответствие с правната структура на съответната кредитна институция; използва се равностоен инструмент, ако това се налага поради правната структура; условният капитал или равностойните инструменти са предмет на подходяща политика на задържане, целяща постигане на съответствие на стимулите с дългосрочните интереси на кредитната институция, като периодът на задържане е най-малко пет години;
Обосновка
Съгласуване с принципа на СФС относно плащания под формата на дялово участие. Този подход съгласува стимулите и укрепва капиталовата позиция на дружеството. Принципите на СФС изискват да бъде приложен подходящ период на задържане на плащанията, с цел гарантиране ефективност на мярката. Съгласно подхода, възприет на други места, следва да се определи минимален размер на този период. Съгласно Препоръка (2009)3177 на Комисията и изискванията на СФС относно отлагането на изплащането на бонуси, необходимо е този минимален период да бъде три години.
Изменение
85
Предложение за директива – акт за изменение
Приложение I – точка 1
Директива 2006/48/ЕО
Приложение V – раздел 11 – точка 22 – буква и
Текст, предложен от Комисията
Изменение
и) изплащането на значителен по размер бонус се отлага за подходящ период и е свързано с бъдещите резултати от дейността на дружеството.
и) значителна част от променливото възнаграждение се отлага за достатъчно продължителен период ; размерът на отложения дял и продължителността на периода на отлагане се определят според естеството на стопанската дейност, нейните рискове и дейността на въпросния служител; правото на получаване на възнаграждение, чието изплащане се извършва съгласно механизма на отлагане, настъпва не по-скоро, отколкото позволява пропорционалният принцип; най-малко 40 % от променливия елемент на възнаграждението се отлага; при променлив елемент на възнаграждението с особено голям размер изплащането на поне 60 % от сумата се отлага, като периодът на отлагане е най-малко пет години;
Обосновка
Съгласуване със СФС по отношение на отлагането на изплащане на бонуси. Текстът на изменението цели да се покаже ясно, че е важно размерът на сумите и периодът на отлагане на плащанията да бъдат определени в съответствие със стопанския цикъла и извършваните от лицето, стопанската единица и дружеството дейности и че следователно периодът от три години за отлагане на плащанията е минимално изискване, като може да е необходим и по-дълъг период.
Изменение
86
Предложение за директива – акт за изменение
Приложение I – точка 1
Директива 2006/48/ЕО
Приложение V – раздел 11 – точка 22 – буква и а (нова)
Текст, предложен от Комисията
Изменение
иа) променливото възнаграждение, включително отложената му част, се изплаща или получава, само ако това не застрашава устойчивостта, в зависимост от финансовото състояние на кредитната институция като цяло, както и при условие че това е оправдано предвид резултатите, постигнати от кредитната институция, стопанската единица и съответното лице; по-специално отложената част на отделните лица ще се намалява пропорционално на по-ниските от очакваното резултати на институцията, стопанската единица и съответното лице, посредством приспадане на малус или на дължими суми от отложената част; всички малуси или случаи на възстановяване на дължими суми се докладват на надзорните органи, като се посочват лицата, за които те се отнасят, и се взема предвид оценката на това дали са подходящи да заемат висши ръководни длъжности, да поемат рискове, да изпълняват контролни функции или да се намират в съответната категория по доходи;
Обосновка
Привеждане в съответствие с принципите на СФС, които бяха одобрени от Г-20.
Изменение
87
Предложение за директива – акт за изменение
Приложение I – точка 1
Директива 2006/48/ЕО
Приложение V – раздел 11 – точка 22 – буква и б (нова)
Текст, предложен от Комисията
Изменение
иб) пенсионната политика отговаря на стопанската стратегия, целите, ценностната система и дългосрочните интереси на кредитната институция, като променливите или дискреционни пенсионни вноски се държат под формата на условен капитал или равностойни инструменти за срок от пет години, след като служителят напусне кредитната институция. В случаи на пенсиониране променливите или дискреционните вноски също подлежат на 5-годишен период на държане;
Обосновка
Следва да се отчита общото възнаграждение, а не единствено бонусите. Съответно, сумите, отпускани за пенсионно осигуряване, следва да се държат като подчинен дълг, тъй като това ще съгласува дългосрочните стимули с резултатите от дейността на кредитната институция и ще намали ненужното поемане на риск, тъй като в случай на срив подчиненият дълг ще се използва за компенсиране на загуби. Допълнителна полза е укрепването на основния капитал, тъй като подчиненият дълг може да се вписва като капитал, чрез което се установява пряка връзка между възнагражденията и устойчивостта на капитала.
Изменение
88
Предложение за директива – акт за изменение
Приложение I – точка 1
Директива 2006/48/ЕО
Приложение V – раздел 11 – точка 22 – буква и в (нова)
Текст, предложен от Комисията
Изменение
ив) от служителите се изисква да се ангажират да не използват лични стратегии за хеджиране или застраховане, свързано с възнагражденията или отговорността, с цел да намалят ефекта на разпределянето на риска, заложено в механизмите им на възнаграждение;
Обосновка
Привеждане в съответствие с принципите на СФС, които бяха одобрени от Г-20.
Изменение
89
Предложение за директива – акт за изменение
Приложение I – точка 1
Директива 2006/48/ЕО
Приложение V – раздел 11 – точка 22 – буква и е (нова)
Текст, предложен от Комисията
Изменение
ие) променливото възнаграждение не се изплаща посредством инструменти или методи, които улесняват избягването на изплащане на подоходен данък върху това възнаграждение;
Обосновка
Привеждане в съответствие с принципите на СФС, които бяха одобрени от Г-20.
Изменение
90
Предложение за директива – акт за изменение
Приложение I – точка 1
Директива 2006/48/ЕО
Приложение V – раздел 11 – точка 22 – буква и д (нова)
Текст, предложен от Комисията
Изменение
ид) тези принципи се прилагат от финансовите институции на равнище група, на равнище дружество-майка и на равнище дъщерни дружества, включително тези, които са установени в офшорни финансови центрове.
Изменение
91
Предложение за директива – акт за изменение
Приложение І – точка 1 а (нова)
Директива 2006/48/ЕО
Приложение V – раздел 11 – точка 22 а (нова)
Текст, предложен от Комисията
Изменение
(1a) В раздел 11 от приложение V се създава следната точка:
„22a. Кредитните институции, които са значими от гледна точка на техния размер и вътрешна организация, както и от гледна точка на естеството, обхвата и сложността на тяхната дейност, създават комитет по възнагражденията. Комитетът по възнагражденията се съставя така, че да може да се произнася компетентно и независимо относно политиките и практиките в областта на възнагражденията, както и относно създадените стимули за управление на риска, капитала и ликвидността.
Комитетът по възнагражденията отговаря за изготвянето на решения относно възнагражденията, включително такива, които оказват влияние върху риска и управлението на риска на съответната кредитна институция и които трябва да бъдат взети от управителния орган в качеството му на орган, упражняващ надзорни функции. Председателят и членовете на комитета по възнагражденията са членове на управителния орган и те нямат изпълнителни функции в съответната кредитна институция. При изготвянето на такива решения комитетът по възнагражденията отчита дългосрочните интереси на акционерите, инвеститорите и други заинтересовани страни в кредитната институция.“
Обосновка
За да се гарантира, че политиката в областта на възнагражденията следи за дългосрочните интереси на предприятието, неговите акционери, инвеститори и други заинтересовани страни, комитетът следва да се състои от председател и членове, избрани сред директорите на дружеството, които нямат изпълнителни функции.
Изменение
92
Предложение за директива – акт за изменение
Приложение IІ– точка 2 – буква б а (нова)
Директива 2006/48/ЕО
Приложение VI – част 1 – раздел 12 – точка 68 – буква г
Текст, предложен от Комисията
Изменение
ба) Точка 68, буква г) се заменя със следния текст:
„г) заеми, обезпечени с жилищен недвижим имот, или с дялове във финландски жилищностроителни фондове съгласно точка 46 — до по-ниската стойност между главницата на правата за разпореждане с имота, комбинирани с всякакви права за разпореждане от предходните ипотеки и 80 % от стойността на заложения имот, или с дялове от по-висока степен, емитирани от френските фондове (Fonds Communs de Creances) или от равностойни дружества за секюритизация, управлявани от законите на държава-членка, които секюритизират експозиции, свързани с жилищни недвижими имоти. В случай че такива дялове от по-висока степен се използват като обезпечение, специалният публичен надзор за защита на притежателите на облигации, предвиден в член 52, параграф 4 от Директива 2009/65/EО, гарантира, че във всеки един момент, докато са включени в пула за покритие, най-малко 90 % от основните активи на тези дялове се състоят от жилищни ипотеки, комбинирани с всякакви предходни права за разпореждане с имота, до по-ниската стойност между стойността на главниците, дължими по тези дялове, главниците на правата за разпореждане с имота и 80 % от стойността на заложения имот, че дяловете се признават за първа степен кредитно качество съгласно настоящото приложение и че тези дялове не превишават 20 % от номиналната стойност на емисията, която все още е в обращение. Експозициите вследствие прехвърляне или управление на плащания на длъжниците или постъпленията от реализацията на заеми, обезпечени със залог имущество, на дялове от по-висока степен или дългови ценни книжа, не се включват в лимита от 90 %;“
Изменение
93
Предложение за директива – акт за изменение
Приложение I – точка 2 – буква б б (нова)
Директива 2006/48/ЕО
Приложение VI – част 1 – раздел 12 – точка 68 – буква д
Текст, предложен от Комисията
Изменение
бб) Точка 68, буква д) се заменя със следния текст:
„д) заеми, обезпечени с търговски имоти, или с дялове във финландски жилищностроителни фондове съгласно точка 52 — до по-ниската стойност между главницата на правата за разпореждане с имота, комбинирани с всякакви права за разпореждане от предходните ипотеки и 60 % от стойността на заложения имот, или с дялове от по-висока степен, емитирани от френските фондове или от равностойни дружества за секюритизация, управлявани от законите на дадена държава-членка, които секюритизират експозиции, свързани с търговски недвижими имоти. В случай че такива дялове от по-висока степен се използват като обезпечение, специалният публичен надзор за защита на притежателите на облигации, предвиден в член 52, параграф 4 от Директива 2009/65/EО, гарантира, че във всеки един момент, докато са включени в пула за покритие, най-малко 90 % от основните активи на тези дялове се състоят от търговски ипотеки, комбинирани с всякакви предходни права за разпореждане с имота до най-малката стойност от номиналния размер на дяловете, размера на залога и 60 % от стойността на заложеното имущество , че дяловете следва да са с присъдена първа степен на кредитно качество и че те не превишават 10 % от текущия размер на емисията. Компетентните органи могат да признаят за приемливи заеми, обезпечени с търговски недвижим имот, когато 60-процентното съотношение стойност на заема/стойност на имота е превишено до максимално ниво от 70 %, ако общата стойност на активите, предоставени като обезпечение за покритите облигации, превишава номиналната стойност на покритите облигации в обращение най-малко с 10 %, а вземанията на притежателите на облигациите отговарят на правните изисквания за сигурност, предвидени в приложение VIII. Вземанията на държателите на облигациите с покритие трябва да имат привилегировано положение пред всички други вземания по обезпечението. При изчислението на 90-процентната минимална стойност не се включват вземания, обезпечени с ипотеки или дългови ценни книжа, които дружеството притежава поради прехвърляне или управление на плащанията от длъжниците по ипотеките или поради несъстоятелност на длъжниците;“
Изменение
94
Предложение за директива – акт за изменение
Приложение I – точка 2 – буква б в (нова)
Директива 2006/48/ЕО
Приложение VI – част 1 – раздел 12 – точка 68 – параграф 3
Текст, предложен от Комисията
Изменение
бв) В точка 68, третият параграф се заменя със следния текст:
„[...] 10 -процентният лимит за дялове от по-висока степен, емитирани от френските фондове или от равностойни дружества за секюритизация, както е предвидено в букви г) и д), не се прилага, при условие че : i) секюритизираните експозиции на жилищни или търговски имоти се дължат на член на същата консолидирана група, на която емитентът на облигации с покритие също е член, или на дружество, свързано със същия централен орган, с който е свързан и емитентът на облигации с покритие (това участие или връзка с обща група следва да се определи в момента, в който дяловете от по-висока степен се превръщат в обезпечение за облигациите с покритие и ii) член на същата консолидирана група, на която емитентът на облигации с покритие също е член, или на дружество, свързано със същия централен орган, с който е свързан и емитентът на облигации с покритие, запазва целия транш „първа загуба“, покриващ тези дялове от по-висока степен.“
Изменение
95
Предложение за директива – акт за изменение
Приложение I – точка 2 a (нова)
Директива 2006/48/ЕО
Приложение VII – част 2 – раздел 1 – точка 8 – буква г)
Текст, предложен от Комисията
Изменение
(2а) В раздел 1 от част 2 от приложение VII, буква г) от точка 8 се заменя със следния текст:
„г) за облигациите с покритие, както са определени в приложение VI, част 1, точки 68—
70, може да бъде определена стойност на LGD от 11,25 %;“
Изменение
96
Предложение за директива – акт за изменение
Приложение I – точка 3 – буква а
Директива 2006/48/ЕО
Приложение IX – част 3 – точка 1 – буква в
Текст, предложен от Комисията
Изменение
в) кредитната оценка не се базира изцяло или частично на нефинансирана подкрепа, предоставена от самата кредитна институция.“
в) кредитната оценка не се базира изцяло или частично на нефинансирана подкрепа, предоставена от самата кредитна институция , освен ако подкрепата не може по никакъв начин да се счита за увеличаване на кредитните рискове .
Обосновка
Когато нефинансираната подкрепа представлява само незначителен елемент от определянето на рейтинга, както е в случая на ликвидните улеснения, предоставяни за срочните транзакции за покриване на различията в графика, следва да се позволи използването на рейтинга. Ако не се въведе изменение, се оказва, че това изискване обхваща инструментите за хеджиране (лихвен процент и обмен на валута) и ликвидните улеснения за срочните транзакции, например ипотечните ценни книжа, обезпечени с жилищно недвижимо имущество, които не са определящ елемент за рейтинга, което води до несъразмерни капиталови изисквания.
Изменение
97
Предложение за директива – акт за изменение
Приложение I– точка 3 – буква и
Директива 2006/48/ЕО
Приложение IX – част 4 – точка 5 – изречение 1 а (ново)
Текст, предложен от Комисията
Изменение
Когато не може да се използва кредитна оценка на номинирана АВКО за позиция от търговски книжа, покрити с активи, поради изискването по точка 1, буква в) от част 3, кредитната институция може да използва рисковото тегло, приложено към ликвидното улеснение, за да изчисли размера на рисково претеглената експозиция за търговските книжа, ако търговските книжа, емитирани по програма за търговски книжа, покрити с активи, и ликвидното улеснение формират покриващи се позиции.
Когато кредитната институция притежава две или повече припокриващи се позиции при секюритизация, до размера на припокриването ще се изисква при изчислението на размера на рисково претеглените й експозиции да се включва само позицията или частта от позиция, водеща до по-голям размер на рисково претеглените експозиции. Кредитната институция може също така да признае такова припокриване между капиталовите изисквания за специфичен риск за позициите в търговския портфейл и капиталовите изисквания за позициите в банковия портфейл, при условие че кредитната институция е в състояние да изчислява и сравнява капиталовите изисквания за съответните позиции. По смисъла на настоящата точка „припокриване“ означава, че позициите напълно или частично представляват еднаква експозиция към един риск, така че до размера на припокриването се установява една-единствена експозиция.
Когато точка 1, буква в) от част 3 се прилага за позиции от търговски книжа, покрити с активи, кредитната институция , при условие че има одобрението на компетентния орган, може да използва рисковото тегло, приложено към ликвидното улеснение, за да изчисли размера на рисково претеглената експозиция за търговските книжа, ако ликвидните улеснения нямат по-ниско ниво на рейтинг от това на търговските книжа, емитирани по програма за търговски книжа, покрити с активи, и доколкото ликвидното улеснение формира покриващи се позиции.
Обосновка
Техническо съгласуване с препоръките от Базел относно секюритизацията. Ликвидните улеснения могат да са с по-високо ниво на рейтинг от търговските книжа или да имат същото ниво и това следва да бъде отразено в изменението.
Изменение
98
Предложение за директива – акт за изменение
Приложение I – точка 3 a (нова)
Директива 2006/48/ЕО
Приложение XII – заглавие
Текст, предложен от Комисията
Изменение
(3а) Заглавието на Приложение XII се заменя със следното:
ТЕХНИЧЕСКИ КРИТЕРИИ ОТНОСНО ПРОЗРАЧНОСТТА И ОПОВЕСТЯВАНЕТО
Обосновка
Изменението цели да отрази новите изисквания за прозрачност, въведени за съгласуване на Директивата с принципите на СФС.
Изменение
99
Предложение за директива – акт за изменение
Приложение I – точка 4 – буква в
Директива 2006/48/ЕО
Приложение ХІІ – част 2 – точка 15 – уводна част
Текст, предложен от Комисията
Изменение
15. Оповестява се следната информация относно политиката и практиката за определяне на възнагражденията на кредитната институция за тези категории персонал, чиито професионални дейности имат съществено въздействие върху нейния рисков профил:
15. Оповестява се публично следната информация , включително редовното актуализиране, извършвано поне веднъж годишно, относно политиката и практиката за определяне на възнагражденията на кредитната институция за тези категории персонал, чиито професионални дейности имат съществено въздействие върху нейния рисков профил: Кредитните институции спазват изискванията, посочени в тази точка, по начин, съобразен с техния размер, вътрешна организация и естество, както и с обхвата и сложността на техните дейности, без да се засягат разпоредбите на Директива 95/46/ЕО на Европейския парламент и на Съвета от 24 октомври 1995 година за защита на физическите лица при обработването на лични данни и за свободното движение на тези данни:
Изменение
100
Предложение за директива – акт за изменение
Приложение I – точка 4 – буква в
Директива 2006/48/ЕО
Приложение ХІІ – част 2 – точка 15 – буква д а (нова)
Текст, предложен от Комисията
Изменение
да) съвкупна количествена информация относно възнагражденията, разбита за сферите на дейност, висшето ръководство и за членовете на персонала, чиито дейности имат съществено въздействие върху рисковия профил на кредитната институция, като се посочва следното:
i) суми на възнагражденията за финансовата година, разделени на фиксирани и променливи възнаграждения, и брой на бенефициентите;
ii) суми и форма на променливите възнаграждения, разделени на пари в брой, акции и свързани с акции инструменти и други;
iii) суми на неизплатените отложени възнаграждения, разделени на законно придобити и условни части;
(iv) сумите на отложените възнаграждения, отпуснати през финансовата година, изплатени и намалени посредством корекции във основа на постигнатите резултати;
v) нови записвания и плащания при прекратяване на трудови договори, направени през финансовата година, и брой на бенефициентите на такива плащания; и
vi) сумите на плащанията при прекратяване на трудови договори, отпуснати през финансовата година, брой на бенефициентите и най-голямата от тези суми, отпусната на отделно лице.
По отношение на директорите във финансовата институция, количествената информация, упомената в настоящата буква, се оповестява до ниво отделен директор.
Обосновка
Alignment to the FSB principles as endorsed by the G20. As transparency is a key tool in allowing stakeholders to hold a firm to account and thus prevent unacceptable practices that can contribute to risk the required quantitative aggregate information should also be broken down by business area of the firm to enable remuneration practices to be linked to different activities. The directors of a firm are ultimately responsible for the management decisions taken and therefore, in line with Commission Recommendation 2004/913/EC, the required remuneration information should be published on an individual basis.
Изменение
101
Предложение за директива – акт за изменение
Приложение IІ – точка 1 – буква -а (нова)
Директива 2006/49/ЕО
Приложение I – точка 8 – подточка v – параграф 3
Текст, предложен от Комисията
Изменение
(-a) Точка 8, подточка v), трети параграф се заменя със следното:
„Ако кредитен дериват за n-то неизпълнение е с присъдена външна кредитна оценка, продавачът на защита изчислява капиталовото изискване за специфичен риск, като използва оценката на деривата и прилага съответните секюритизиращи рискови тегла, както е целесъобразно.“
Обосновка
Настоящите предложения изключват най-първостепенните операции с ливъридж от структурата за смекчаване на собствения капитал Не са ясни причините, поради които тези конкретни транзакции са изключение. Настоящото изменение привежда в съответствие нормите на ЕС с международните стандарти, приети от Базелския комитет по банков надзор за позиции в портфейла за корелационно търгуване, и открито разрешава въвеждането на мерки за намаляване на риска, например хеджиране на корелационни продукти, в корелационния портфейл. Това гарантира, че рискът се отразява по точен начин в последващите капиталови изисквания.
Изменение
102
Предложение за директива – акт за изменение
Приложение IІ – точка 1 – буква а – подточка i
Директива 2006/49/ЕО
Приложение I – точка 14 – първи параграф
Текст, предложен от Комисията
Изменение
14. Институцията причислява своите нетни позиции от търговския портфейл в инструменти, които не са секюритизирани позиции, изчислени в съответствие с точка 1, към подходящите категории в таблица 1, въз основа на техния емитент/длъжник, вътрешната или външна кредитна оценка и остатъчния срок до падежа, като след това ги умножи по теглата, посочени в таблицата. Тя сумира своите претеглени позиции, получени от прилагането на тази точка и на точка 16а (независимо дали те са дълги или къси), за да изчисли своето капиталово изискване за специфичния риск.
14. Институцията причислява своите нетни позиции от търговския портфейл в инструменти, които не са секюритизирани позиции, изчислени в съответствие с точка 1, към подходящите категории в таблица 1, въз основа на техния емитент/длъжник, вътрешната или външна кредитна оценка и остатъчния срок до падежа, като след това ги умножи по теглата, посочени в таблицата. Тя сумира своите претеглени позиции, получени от прилагането на тази точка (независимо дали те са дълги или къси), за да изчисли своето капиталово изискване за специфичния риск. Тя изчислява своето капиталово изискване за специфичния риск за позиции, които са секюритизирани позиции в съответствие с точка 16а.
Изменение
103
Предложение за директива – акт за изменение
Приложение IІ – точка 1 – буква а а) (нова)
Директива 2006/49/ЕО
Приложение І – точка 14 а (нова)
Текст, предложен от Комисията
Изменение
aa) Създава се следната точка:
„14a. Чрез дерогация от точка 14, институцията може да определи капиталовото изискване за специфичен риск за портфейла за корелационно търгуване, както следва: институцията изчислява i) общите капиталови изисквания за специфичен риск, които биха били приложими само за нетните дълги позиции от портфейла за корелационно търгуване, и ii) общите капиталови изисквания за специфичен риск, които биха били приложими само за нетните къси позиции от портфейла за корелационно търгуване. По-голямата от тези общи суми е капиталовото изискване за специфичен риск за портфейла за корелационно търгуване.
За целите на настоящата директива портфейлът за корелационно търгуване се състои от секюритизирани позиции и кредитни деривати за n-то неизпълнение, които отговарят на следните критерии:
а) позициите не са нито пресекюритизирани позиции, нито опции за секюритизиран транш, нито каквито и да било други деривати на секюритизирани експозиции, които не осигуряват пропорционален дял от приходите от секюритизирания транш (например, наред с другото, най-първостепенните траншове със синтетичен ливъридж са изключени от портфейла за корелационно търгуване); и
б) всички референтни инструменти са инструменти, издадени върху задължения на едно лице, включително издадени върху задължения на едно лице кредитни деривати, за които съществува ликвиден двупосочен пазар. Тук се включват също и обичайно търгувани индекси, базирани на тези референтни дружества. Приема се, че двупосочен пазар съществува, когато има независими добросъвестни предложения за покупка и продажба, така че цената, разумно обусловена от последната цена за продажба, или текущите добросъвестни конкурентни котировки за покупка и/или продажба, могат да се определят в рамките на един ден и сделката се осъществява по тази цена за относително кратко време съобразно обичайната търговска практика.“
Обосновка
Съгласуване с решението на Базелския комитет относно изключването на корелационното търгуване, с пояснение относно формулировката в буква а), за да се подчертае, че най-първостепенният транш с ливъридж не следва да се счита за част от портфейла за корелационно търгуване, в съответствие с намеренията на Базелския комитет.
Изменение
104
Предложение за директива – акт за изменение
Приложение IІ – точка 1 – буква а б) (нова)
Директива 2006/49/ЕО
Приложение І – точка 14 б (нова)
Текст, предложен от Комисията
Изменение
аб) Създава се следната точка:
„14б. Позиции, които са референтни на което и да било от следните, не могат да бъдат част от портфейла за корелационно търгуване:
а) базисен актив, който може да бъде разпределен в класовете експозиции, посочени в член 79, параграф 1, букви з) и и) от Директива 2006/48/ЕО, в нетърговския портфейл на кредитна институция; или
б) вземане към дружество със специална цел.
Институция може да включи в портфейла за корелационно търгуване позиции, които не са нито секюритизирани позиции, нито кредитни деривати за n-то неизпълнение, но които хеджират други позиции от този портфейл, при условие че за инструмента или базовите му инструменти съществува ликвиден двупосочен пазар, какъвто е описан в точка 14а, буква б).“
Обосновка
Съгласуване с решението на Базелския комитет за изключване на корелационното търгуване.
Изменение
105
Предложение за директива – акт за изменение
Приложение IІ – точка 1 – буква б
Директива 2006/49/ЕО
Приложение I – точка 16а – уводна част
Текст, предложен от Комисията
Изменение
16a. Институцията изчислява капиталовото изискване за своите нетни позиции от търговския портфейл в инструменти, които са секюритизирани позиции, както следва :
16а. По отношение на инструментите в търговския портфейл, които са секюритизирани позиции, институцията претегля своите нетни позиции , изчислени в съответствие с точка 1, спрямо следното:
Изменение
106
Предложение за директива – акт за изменение
Приложение IІ – точка 1 – буква б
Директива 2006/49/ЕО
Приложение І – точка 16а – алинея 1 а (нова)
Текст, предложен от Комисията
Изменение
Кредитната институция може да ограничи резултата от теглото и нетната позиция до максимално допустимата загуба, свързана с риска от неизпълнение. За късите позиции това ограничение може да се изчисли като промяна в стойността поради това, че от базисните задължения на отделни лица веднага отпада рискът от неизпълнение. Сумират се отделно i) претеглените нетни дълги позиции ii) претеглените нетни къси позиции. По-големият сбор е капиталовото изискване за специфичен риск. За целите на настоящата точка и по дерогация от точка 8, при кредитните деривати условната стойност може да се замести от условната стойност, от която се приспаднати всички промени в пазарната стойност на кредитния дериват от първоначалното му предлагане за търгуване.
Изменение
107
Предложение за директива – акт за изменение
Приложение IІ – точка 3 – буква в
Директива 2006/49/ЕО
Приложение V – раздел 5 – параграф 4 а (нов)
Текст, предложен от Комисията
Изменение
От институцията няма да се изисква да отчита риска от неизпълнение и миграционния риск при търгувани дългови инструменти в своите вътрешни модели, когато отчита тези рискове чрез изискванията по точки 5а–5к.
Обосновка
Техническо съгласуване с препоръките от Базел. Избягва се двойното отчитане на припокриващи се изисквания за един и същ риск, което отразява разпоредбата на текста от Базел за подхода към двойното отчитане на риск, отчетен между стойността под риск и капиталовото покритие за допълнителен риск, при което стойността под риск може да бъде намалена от всеки елемент, свързан с риска от неизпълнение и миграционния риск.
Изменение
108
Предложение за директива – акт за изменение
Приложение IІ – точка 3 – буква г
Директива 2006/49/ЕО
Приложение V – точка 5 к а (нова)
Текст, предложен от Комисията
Изменение
5ка. Компетентните органи признават използването на вътрешен подход за изчисляването на допълнителни капиталови покрития вместо капиталови покрития за портфейла за корелационно търгуване в съответствие с приложение I, точка 14а, при условие че са спазени всички условия в тази точка. Подобен вътрешен подход обхваща адекватно всички ценови рискове при 99,9-процентов доверителен интервал за капиталов хоризонт от една година при допускане за постоянно равнище на риска, коригирани когато е уместно, за да отразят влиянието на ликвидността, концентрацията, хеджирането и опционните характеристики. Институцията може да включи в този подход всички позиции, които се управляват съвместно с позициите от портфейла за корелационно търгуване, и след това може да изключи от подхода позициите, за които това се изисква съгласно точка 5а на настоящото приложение.
По-специално, по подходящ начин се отчитат следните рискове:
i) кумулативният риск, възникващ от многократни неизпълнения, в т.ч. редът на неизпълненията, при продукти, разделени на траншове;
ii) риск по кредитни спредове, включително гама и крос-гама ефекти (gamma and cross-gamma effects);
iii) променливостта на косвените корелации, в това число насрещното въздействие на спредовете и корелациите;
iv) базисният риск, който включва:
– базата между спреда на даден индекс и спреда на съставляващите го индивидуални елементи; и
– базата между косвената корелация на даден индекс и корелацията на портфейлите по поръчка;
v) променливост на нормата на възстановяване, която е свързана със склонността на нормата на възстановяване да оказва влияние върху цените на траншовете; и
vi) доколкото всеобхватният рисков показател включва ползи от динамично хеджиране — рискът от отклонение в хеджирането и потенциалните разходи за ребалансиране на такова хеджиране.
За целите на настоящата точка институцията разполага с достатъчно пазарни данни, за да гарантира, че отчита напълно очевидните рискове, свързани с тези експозиции, във вътрешния подход в съответствие с предвидените в настоящата точка стандарти, показва чрез бек-тестове или по други подходящи начини, че рисковите й показатели могат адекватно да обяснят историческите промени на цените на тези продукти и гарантира, че може да отдели позициите, за които има одобрение, за да ги включи в капиталовото изискване в съответствие с настоящата точка, от тези позиции, за които няма одобрение.
По отношение на портфейли, предмет на настоящата точка, институцията редовно прилага съвкупност от специфични, предварително определени сценарии, характеризиращи се с неблагоприятни пазарни условия. Тези сценарии проучват въздействието на неблагоприятните условия върху процента на неизпълнение, нормата на възстановяване, кредитните спредове и корелациите във връзка с печалбите и загубите, свързани с корелационното търгуване. Институцията прилага тези сценарии поне веднъж седмично и докладва поне веднъж на тримесечие на компетентните органи за резултатите, включително сравнения с капиталовото изискване на институцията в съответствие с настоящата точка. Всички случаи, при които стрес тестовете показват съществено отклонение от това капиталово изискване, трябва да се докладват своевременно на компетентните органи. Въз основа на резултатите от тези стрес тестове компетентните органи разглеждат необходимостта от допълнително капиталово изискване по отношение на портфейла за корелационно търгуване, както е предвидено в член 136, параграф 2 от Директива 2006/48/ЕО. Институцията изчислява капиталовото изискване за отчитане на всички ценови рискове поне веднъж седмично.
Обосновка
Съгласуване с решението на Базелския комитет за изключване на корелационното търгуване.
Изменение
109
Предложение за директива – акт за изменение
Приложение IІ – точка 3 – буква е
Директива 2006/49/ЕО
Приложение V – точка 8 – параграф 1
Текст, предложен от Комисията
Изменение
За целите на точка 10б, букви а) и б), мултипликационият коефициент (m + ) се увеличава с плюс-фактор между 0 и 1 в съответствие с таблица 1, в зависимост от броя на превишаванията за последните 250 работни дни, доказани от бек-тестовете на институцията за измерване на стойността под риск, както се посочва в точка 10.‑{}‑ Компетентните органи изискват от институциите да изчисляват превишенията по последователен начин въз основа на бек тестване на хипотетичните промени в стойността на портфейла. Превишение е еднодневна промяна в стойността на портфейла, която надвишава съответния еднодневен размер на стойността под риск изчислен от модела на институцията. С цел определяне на плюс-фактора, броят на превишенията се оценява поне веднъж на тримесечие.
За целите на точка 10б, букви а) и б), мултипликационият коефициент (m + ) се увеличава с плюс-фактор между 0 и 1 в съответствие с таблица 1, в зависимост от броя на превишаванията за последните 250 работни дни, доказани от бек-тестовете на институцията за измерване на стойността под риск, както се посочва в точка 10. Компетентните органи изискват от институциите да изчисляват превишенията по последователен начин въз основа на бек тестване на хипотетичните и чистите промени в стойността на портфейла. Превишение е еднодневна промяна в стойността на портфейла, която надвишава съответния еднодневен размер на стойността под риск изчислен от модела на институцията. С цел определяне на плюс-фактора, броят на превишенията се оценява поне веднъж на тримесечие и се равнява на по-високата от стойностите на превишаванията при хипотетичните и при чистите промени в стойността на портфейла .
Обосновка
Техническо съгласуване с препоръките от Базел. Текстът от Базел позволява свобода за вземане на решение за изчисляване на изключенията при бек-тестване на основа на хипотетични или действителни („чисти“) данни. Това изменение гарантира, че по-високата от двете стойности ще се използва в новия единен правилник.
Изменение
110
Предложение за директива – акт за изменение
Приложение IІ – точка 3 – буква з – точка i
Директива 2006/49/ЕО
Приложение V – точка 10 – буква в
Текст, предложен от Комисията
Изменение
в) 10-дневен еквивалентен период на държане;
в) 10-дневен еквивалентен период на държане (институциите могат да използват цифрите за стойност под риск, изчислени съгласно по-кратки периоди на държане и пропорционално увеличаване до 10-дневен период, например чрез квадратен корен от времето. Институция, която използва подобен подход, през определени периоди от време се аргументира защо този подход е разумен, така че да удовлетвори компетентните органи) ;
Обосновка
Техническо съгласуване с препоръките от Базел. Текстът от Базел предвижда използване на еквивалентен период на държане. Това изменение предвижда запазване на настоящата алтернатива за пропорционално увеличаване, но при по-изрично формулирано предпазно условие институцията да аргументира защо подходът й е разумен пред компетентния орган.
Изменение
111
Предложение за директива – акт за изменение
Приложение IІ – точка 3 – буква и
Директива 2006/49/ЕО
Приложение V – точка 10 б а (нова)
Текст, предложен от Комисията
Изменение
(10ба) Финансовите институции извършват стрес тестове в обратна посока.
Обосновка
Стрес тестовете следва да бъдат насочени към събитията, които са в състояние да причинят най-големи вреди, било чрез размера на загубите, било чрез загуба на доброто име. Така нареченият стрес тест в обратна посока проучва събитията, които биха могли да се отразят в значителна степен на предприятието.
ИЗЛОЖЕНИЕ НА МОТИВИТЕ
Резюме
Това трето по ред преразглеждане на Директивата за капиталовите изисквания е одобрено от Комисията на 13 юли 2009 г. Основните елементи на това предложение са:
· въвеждане на експлицитни правила и подходящи надзорни мерки и санкции относно политиките за възнаграждения , и по-специално бонусите, с цел недопускане на политики, които насърчават поемането на неприемлив риск
· засилени капиталови изисквания за позициите в търговския портфейл
Активи, държани от банките и инвестиционните дружества в краткосрочен план с цел продажба
· повишени капиталови изисквания за пресекюритизация
Секюритизации, включващи базисни секюритизирани позиции
Финансовата криза и необходимостта от широка по мащаб подкрепа от страна на данъкоплатците демонстрираха основните слабости на банковите практики.
Липсата на адекватен капитал в банковата система се оказа основен проблем в кризата. Моделите на риска, прилагани в банките, все повече предполагаха, че е необходимо по-малко количество капитал за гарантиране на голяма част от тяхната търговска дейност.
С развитието на кризата липсата на капитал бързо стана очевидна и се създаде необходимостта от масивна пряка и непряка държавна помощ. В ЕС размерът на предоставеното пряко държавно подпомагане достигна близо 3,9 трилиона евро.
Данъкоплатците няма да продължат да подкрепят ситуация, при която банките присвояват печалбите и споделят загубите, особено предвид на това, че през изтеклата година са генерирани завишени печалби и бонуси за сметка на изключителното държавно подпомагане.
Политиките за възнаграждение в банковия сектор и по-специално прекалено големите бонуси, стимулираха преследването на краткосрочни печалби за сметка на дългосрочната стабилност. Тъй като в процеса на вземане на решение от страна на дружествата от ключово значение са стимулите за отделните търговци и директори, тези политики усилиха рисковете за дружествата и за финансовата система като цяло.
Г20 и ЕС предприеха изпълнение на обширна програма за реформа, с която да се предотвратят бъдещи кризи, да се прекратят стимулите за поемане на прекалено големи рискове и да се гарантира, че данъкоплатците няма да понесат щетите от бъдещи фалити. Докладчикът подкрепя това предложение на Комисията като част от процеса на реформа, като в същото време се предлагат мерки за укрепване на изискванията в сферата на възнагражденията и осигуряване на надзор от страна на Парламента по отношение на Базелския процес.
Възнаграждения
В резултат на финансовата криза Комисията разгледа подробно променливото възнаграждение. В доклада De Larosière бяха направени препоръки, съгласно които бонусите трябва да бъдат обвързани с резултатите, не трябва да бъдат гарантирани и трябва да са свързани с дейност, обхващаща няколко години. Тези принципи бяха възприети от препоръката на Комисията от 30 април 2009 г. относно политиките на възнаграждения в сектора на финансовите услуги, която е основа за текста относно възнагражденията в настоящото предложение. Предложението предвижда наказания във вид на финансови и нефинансови мерки и увеличаване размера на глобите, приложими по отношение на капиталовите изисквания. Текстът на комисията предвижда също и изисквания за повишена прозрачност и оповестяване на информация.
През м. септември 2009 г. Съветът за финансова стабилност (СФС) публикува своите Принципи за разумни компенсационни практики, приет от лидерите на Г20 в Питсбърг. Принципите са разработени с цел да се сложи край на структурите за възнаграждения, насърчаващи поемането на прекалено големи рискове или отслабващи финансовите институции. Принципите определят елементите на разумните практики на възнаграждение в пет области:
o управление
o компенсации и капитал
o структура на заплатите и изравнение на риска
o оповестяване на информация
o надзор
Нови принципи за разумни политики за възнаграждения
Измененията, изброени от докладчика, целят инкорпориране и укрепване на принципите на СФС в това предложение с цел създаване на устойчива и справедлива система на възнаграждения. Държавите-членки могат да прилагат допълнителни мерки извън изискванията в настоящото предложение, но е важно чрез определянето на здрави минимални стандарти да бъде избегнат рискът от арбитраж. В тази връзка докладчикът предлага следните изисквания:
· Бонусите трябва да бъдат раздавани въз основа на дългосрочни резултати, вместо да бъдат гарантирани, като не бива да бъдат прилагани мерки, които възнаграждават неуспеха.
· Приоритет на дружествата трябва да бъде запазването на тяхната стабилност, ето защо изплащанията на бонуси не трябва да ограничава способността на дружествата да укрепват своята капиталова основа.
· Принципите на СФС прилагат специални мерки по отношение на банките, получаващи изключително държавно подпомагане. С цел предотвратяване на морални рискове, дружествата трябва да бъдат задължени да се издължат на данъкоплатците, да укрепят капиталовата си основа и едва тогава да изплащат бонуси на своите директори.
· Необходим е подходящ баланс между бонусите и заплатата; по-специално, бонусът за дадено лице не бива да представлява повече от 50% от общия размер на годишното му възнаграждение.
· Минимум 50% от бонуса трябва да бъде изплащан под формата на акции. Съгласно Препоръка (2009)3177 на Комисията, акциите трябва да бъдат задържани за период от поне три години.
· Значителна част от всеки бонус трябва да бъде отложена за период, съизмерим с бизнес цикъла на търгуваните продукти, като отложената част трябва да премине във форма на дължими възстановявания в случаите, в които резултатите са под очакваните.
· При всички случаи поне 40% от размера на бонуса (60% за особено големите бонуси) трябва да бъдат отложени. Периода на отлагане не бива да е по-малък от три години.
Мерки за подобряване на корпоративното управление, прозрачността и оповестяването на информация
Регулаторните мерки и надзорът не заменят ефективното корпоративно управление и прозрачността. Ясно е, че преди кризата акционерите не са упражнявали ефективен надзор над политиките за възнаграждение на банките. Докладчикът предлага следното:
· Дружествата трябва да създадат комисия по възнагражденията, която да упражнява надзор над техните политики.
· Председателят на комисията и мнозинството от членовете й трябва да бъдат директори без изпълнителни функции.
· Членовете трябва да имат за задача защитата на дългосрочните интереси на акционерите на дружеството, инвеститорите и другите заинтересовани страни.
· Дружествата трябва да оповестяват публично информация относно своите политики на възнагражденията и плащанията, в това число плащанията за бизнес отделите и отделните директори.
Определяне на референтни стойности на национално равнище и на равнището на ЕС
Тези мерки са ясно насочени към справяне с рисковите фактори в политиките за възнаграждение. Докладчикът обаче изразява загриженост относно това, че практиките, свързани с възнагражденията във финансовия сектор изкривяват стимулите в икономиката в широк план. Националните надзорни органи трябва да използват информацията, която събират относно политиките за възнаграждение и плащанията, за
определяне на референтни институции на национално равнище, а Европейският банков орган трябва да предприеме същото в европейски мащаб. Определянето на референтни стойности, по-доброто корпоративно управление, включването на заинтересованите страни и по-голямата прозрачност ще помогнат на обществото, инвеститорите и създателите на политики да стигнат до по-пълни изводи относно практиките на възнаграждение във финансовия сектор.
Прилагане на изискванията от Базел: Капиталови изисквания за търговския портфейл и пресекюритизации
Дискусиите в международен план относно капиталовите изисквания се организират чрез Базелския комитет за банков надзор. В ЕС вече е приет набор от изменения, които са одобрени в Базел
Директива 2009/111/EО, "ДКИ 2" и ще бъдат приложени, считано от 31 декември 2010 г. Настоящото предложение отразява допълнителните мерки, одобрени в Базел за същата начална дата на прилагане. Все още се обсъждат и някои по-основни реформи. Това предложение следователно трябва да бъде разглеждано като стъпка в процеса на реформа.
По-стабилни банки
Банките са приели принципа на по-високи капиталови изисквания, като в същото време желаят отлагане на въвеждането на тези мерки или забавянето на съществуващите активи. В своите обосновки банките наблягат на потенциалния ефект върху капацитета им да заемат средства, както и върху реалната икономика. Докладчикът признава, че е важно да бъде насърчено стабилното възстановяване и е обърнал голямо внимание на тези опасения. При все това обаче, следва да се вземат под внимание три основни факта:
1. Тези мерки са създадени, за да коригират настоящото подценяване на риска в търговския портфейл и за пресекюритизациите. Липсата на корекция би довела до нова уязвимост, която ще се натрупва в балансовите сметки на банките и ще остави съществуващата вече уязвимост недостатъчно обезпечена. Няма съмнение, че е необходим бърз напредък по отношение на тези мерки или ще бъдем изправени пред риска от нови големи банкови фалити.
2. В сравнение със заемите, активите в търговските портфейли са „подценени” по отношение на разходите, свързани с осигуряването на капитал за тях, като това е насърчило поставянето на прекален акцент върху търговските дейности, свързани с по-голям риск. Правилната преценка на тези разходи като цяло ще намали този прекален акцент, а няма да доведе до спад в областта на заемането на средства.
3. Основните елементи на предложението са одобрени в Базел през първата половина на 2009 г., като на банките са предоставени 18 месеца, през които да се съобразят с предвидената дата на влизането им в сила. От момента на приемането на това споразумение, банките са изразходвали, макар и в донякъде намалени мащаби, значителна част от своите приходи за 2009 г. под формата на дивиденти и бонуси за служителите, като по този начин сигнализират, че самите те вярват, че са готови да посрещнат Базелските ангажименти.
Докладчикът следователно приема тези предложения на Комисията в приложение на споразуменията от Базел. Докладчикът предлага изменения в три области:
На първо място, необходимо е да се отрази допълнителното решение от Базел за изключване на корелативните търговски дейности от новите изисквания за търговския портфейл.
На второ място, продължават дискусиите в Базел относно минимална долна граница за капиталовото изискване по отношение на корелативните търговски дейности. Тъй като все още няма пълна яснота по този въпрос, ще бъде прибързано въвеждането на такова изискване. Докладчикът предлага делегирани правомощия за въвеждане на долна граница, при положение че това бъде одобрено в Базел.
На трето място, предложението на Комисията, съгласно което добросъвестното управление по отношение на изключително сложните пресекюризации трябва да бъде предварително одобрявано от надзорния орган, има силни доводи. Липсата на добросъвестно управление в банките доведе до значително излагане на рискове, които не бяха добре разбрани и така изиграха ключова роля в кризата. Важно е обаче да бъде налице ясна и точна дефиниция за такива пресекюритизации, което ще доведе до регулаторна сигурност и което ще спести допълнителен обем работа на надзорните органи. Мярката следователно трябва да зависи от одобряването на дефиниция от страна на Парламента, съгласно процедурата за делегираните актове.
Засилен парламентарен надзор
Комисията извършва преговори по споразуменията в Базел от името на ЕС. За демократичните институции на ЕС не е приемлив фактът, че не им е предоставена възможност за смислен принос в този процес, и по-специално при преговорите относно основните реформи, които са от политически, а не от технически характер и които се обсъждат понастоящем в Базел. ДКИ 2 включи клауза, съгласно която Комисията трябва да докладва относно тези по-широки реформи не по-късно от края на 2009 г. В момента се изготвя цялостна оценка. Важно е след изводите от тази оценка, но преди постигането на допълнителни договорености по тези въпроси в Базел, Комисията да проведе смислен диалог с Парламента, за да бъде гарантирано, че нейните правомощия за преговори са основани на ясен демократичен мандат.
19.3.2010
СТАНОВИЩЕ на комисията по заетост и социални въпроси
на вниманието на комисията по икономически и парични въпроси
относно предложението за директива на Европейския парламент и на Съвета за изменение на Директиви 2006/48/EО и 2006/49/EО по отношение на капиталовите изисквания за търговските портфейли и за пресекюритизация и на надзорния преглед на политиките за възнагражденията
( COM(2009)0362 – C7‑0096/2009 – 2009/099(COD))
Докладчик по становище:
Ole Christensen
КРАТКА ОБОСНОВКА
Като следствие на доклада Ларозиер, който беше представен през пролетта на 2009 г., в Препоръката на Комисията от 30 април 2009 г. относно политиката на възнаграждения в сектора на финансовите услуги се определят принципи относно структурата на възнагражденията, процеса на формулиране и прилагане на разумни политики за възнаграждения (управление), оповестяване на политиките за възнагражденията пред заинтересованите страни и контрол (надзор) с превантивен характер във финансовия сектор.
Чрез изменение на Директиви 2006/48/EО и 2006/49/EО относно капиталовите изисквания Комисията възнамерява да направи тези принципи задължителни, като подложи политиките за възнаграждения на банките и инвестиционните посредници на контрол с превантивен характер.
Предложението на Комисията разглежда също така капиталовите изисквания за търговските портфейли и за пресекюритизация, които обаче попадат извън обхвата на компетентност на комисията по заетост и социални въпроси и затова са извън обхвата на настоящото становище. Това може да стане под формата на налагане на качествени мерки (изискващи намаляване на присъщите рискове в структурата на техните политики за възнагражденията) или количествени мерки (изискващи заделяне на допълнителен собствен капитал), а освен това под формата на налагане на финансови наказания в случай на нарушаване на принципите, залегнали в директивата.
Докладчикът отбелязва със задоволство, че Директиви 2006/48/EО и 2006/49/EО относно капиталовите изисквания биват изменени, но счита, че работата е започнала твърде късно. Много от последиците от финансовата и икономическата криза можеха да бъдат избегнати, ако имаше повече контрол и регулации. Затова изменението на директивите следва да бъде използвано, за да се гарантира, че никога няма да се окажем отново в подобно финансово и икономическо положение. Докладчикът призовава за аналогични механизми за управление и контрол с превантивен характер за политиките за възнаграждения в областите на финансовия сектор, които не попадат в обхвата на тези директиви (застраховане, алтернативни инвестиционни фондове и др.).
Измененията, които предлага комисията по заетост и социални въпроси, имат за цел да:
§ изяснят обхвата на приложение на директивата, а именно категориите персонал, чиито професионални дейности имат съществено въздействие върху рисковия профил на кредитните институции и инвестиционните посредници;
§ гарантират, че когато структурата на възнагражденията във финансовия сектор подлежи на регулиране, това не засяга правото на ръководството и служителите да договарят колективни трудови договори. Това следва да се уточни в самия текст на Директивата относно капиталовите изисквания, а не само в нейния преамбюл;
§ укрепят разпоредбите относно структурата на възнагражденията и разпределянето на риска – фиксирано спрямо променливо възнаграждение, пари в брой спрямо акции/дялове или подобни инструменти, възнаграждение, чието изплащане е отложено за определен период, придобиване на права, възстановяване на средства – както изискват принципите, установени от Съвета за финансова стабилност и одобрени на международно равнище от Г-20 на срещата на високо равнище в Питсбърг на 24-25 септември 2009 г., и както е предложено от председателството на Съвета;
§ наложат по-строго изискване за прозрачност по отношение на оповестяването на политиките за възнаграждения пред всички заинтересовани страни (акционерите, служителите, обществеността, правителството) и да въведат право на информиране и консултиране на служителите чрез работническите комитети;
§ включат цели за социална отговорност на предприятията в дългосрочните критерии за изплащане на променливо възнаграждение с отложено изплащане;
§ наложат създаването в значителните по размер банки и инвестиционни посредници на независими комитети за определяне на възнагражденията, които трябва да си сътрудничат със звеното, упражняващо функции по отношение на риска и съответствието, с цел запазване на стимулите, създадени за управление на риска, капитала и ликвидността.
ИЗМЕНЕНИЯ
Комисията по заетост и социални въпроси приканва водещата комисия по икономически и парични въпроси да включи в доклада си следните изменения:
Изменение
1
Предложение за директива - акт за изменение
Съображение 1
Текст, предложен от Комисията
Изменение
(1) Прекаленото и неразумно поемане на риск в банковия сектор доведе до фалит на отделни финансови институции и до проблеми във финансовата система на някои държави-членки и в целия свят. Въпреки че причините за подобно поемане на риск са многобройни и сложни, съществува съгласие сред надзорните и регулаторни органи, включително Г20 и Комитета на европейските институции за банков надзор, че неподходящите структури за възнаграждения на някои финансови институции допринесоха за това. Политиките за възнагражденията, които предлагат стимули при поемане от институцията на рискове, надхвърлящи общото ниво на допустим риск, могат да подкопаят разумното и ефективно управление на риска и да засилят склонността към прекалено поемане на риск.
(1) Прекаленото и неразумно поемане на риск в банковия сектор доведе до фалит на отделни финансови институции и до проблеми във финансовата система на някои държави-членки и в целия свят. Въпреки че причините за подобно поемане на риск са многобройни и сложни, съществува съгласие сред надзорните и регулаторни органи, включително Г20 и Комитета на европейските институции за банков надзор, че неподходящите структури за възнаграждения на някои финансови институции допринесоха за това. Политиките за възнагражденията, които предлагат стимули при поемане от институцията на рискове, надхвърлящи общото ниво на допустим риск, могат да подкопаят разумното и ефективно управление на риска и да засилят склонността към прекалено поемане на риск. В този контекст от особено значение са установените от Съвета за финансова стабилност (СФС) международно съгласувани и одобрени принципи.
Изменение
2
Предложение за директива - акт за изменение
Съображение 3
Текст, предложен от Комисията
Изменение
(3) За да се предотврати отрицателния ефект, който неподходящи структури за възнаграждения могат да имат върху разумното управление на риска и върху контрола по отношение на склонността на отделни лица да поемат риск, изискванията на Директива 2006/48/ЕО следва да бъдат допълнени от изрично задължение за кредитните институции и инвестиционните дружества да създадат и поддържат за тези категории персонал, чиито професионални дейности имат съществено въздействие върху техния рисков профил, политики и практики за определяне на възнагражденията, които са в съответствие с ефективното управление на риск.
(3) За да се предотврати отрицателния ефект, който неподходящи структури за възнаграждения могат да имат върху разумното управление на риска и върху контрола по отношение на склонността на отделни лица да поемат риск, изискванията на Директива 2006/48/ЕО следва да бъдат допълнени от изрично задължение за кредитните институции и инвестиционните дружества да създадат и поддържат за тези категории персонал, чиито професионални дейности очевидно имат съществено въздействие върху техния рисков профил, политики и практики за определяне на възнагражденията, които са в съответствие с ефективното управление на риск. Тези категории персонал следва да включват най-малко висшето ръководство, служителите, поемащи рискове, и служителите с контролни функции.
Изменение
3
Предложение за директива - акт за изменение
Съображение 4
Текст, предложен от Комисията
Изменение
(4) Тъй като прекаленото и неразумно поемане на риск може да подкопае финансовата стабилност на финансовите институции и да дестабилизира банковата система, е важно новото задължение относно политиките и практики за определяне на възнагражденията да се прилага последователно. Затова е уместно да се конкретизират основните принципи на разумното възнаграждение, с които да се гарантира, че структурата на възнагражденията не поощрява прекаленото поемане на риск от отделни лица и е съобразена със склонността за поемане на риск, ценностната система и дългосрочните интереси на институцията. За да се гарантира, че формулирането на политиките за възнаграждения е част от управлението на риска на финансовата институция, управителният орган (упражняващ надзорни функции) на всяка кредитна институция или инвестиционно дружество следва да установи общи принципи, които да се прилагат, като политиките следва да подлежат на независим вътрешен преглед поне веднъж годишно.
(4) Тъй като прекаленото и неразумно поемане на риск може да подкопае финансовата стабилност на финансовите институции и да дестабилизира банковата система, е важно новото задължение относно политиките и практики за определяне на възнагражденията да се прилага последователно. Затова е уместно да се конкретизират ясни и прозрачни основни принципи на разумното възнаграждение, които да бъдат определени с участието на служителите и техните представители в дружеството и с които да се гарантира, че структурата на възнагражденията не поощрява прекаленото поемане на риск от отделни лица и е съобразена със склонността за поемане на риск, ценностната система и дългосрочните интереси на институцията и нейните служители . За да се гарантира, че формулирането на политиките за възнаграждения е част от управлението на риска на финансовата институция, управителният орган (упражняващ надзорни функции) на всяка кредитна институция или инвестиционно дружество следва да установи общи принципи, които да се прилагат, като политиките следва да подлежат на независим вътрешен преглед поне веднъж годишно. Значителните по размер кредитни институции и инвестиционни дружества следва да създадат вътрешни независими комитети за определяне на възнагражденията, представляващи неразделна част от тяхната управленска структура. Комитетите за определяне на възнагражденията следва да си сътрудничат със звеното, упражняващо функции по отношение на риска и съответствието с цел надзор над стимулите, създадени за управление на риска, капитала и ликвидността.
Изменение
4
Предложение за директива - акт за изменение
Съображение 5
Текст, предложен от Комисията
Изменение
(5) Политиката на възнаграждения следва да е насочена към обвързване на личните цели на членовете на персонала с дългосрочните интереси на съответната кредитна институция или инвестиционно дружество. Оценката на елементите от възнаграждението, обвързани с резултатите от дейността, следва да се базира на дългосрочните резултати и да отчита оставащите рискове, свързани с дейността. Оценката на резултатите следва да се осъществява за многогодишен период от време — примерно от три до пет години, за да се гарантира, че процесът на оценяване се основава на дългосрочните резултати и че фактическото плащане на елементите от възнаграждението, обвързани с резултатите от дейността, е разпределено през бизнес цикъла на дружеството.
(5) Политиката на възнаграждения следва да е насочена към обвързване на личните цели на членовете на персонала с дългосрочните интереси на съответната кредитна институция или инвестиционно дружество. Оценката на елементите от възнаграждението, обвързани с резултатите от дейността, следва да се базира на дългосрочните резултати и да отчита оставащите рискове, свързани с дейността. Оценката на резултатите следва да се осъществява за многогодишен период от време — примерно от три до пет години, за да се гарантира, че процесът на оценяване се основава на дългосрочните резултати и че фактическото плащане на елементите от възнаграждението, обвързани с резултатите от дейността, е разпределено през бизнес цикъла на дружеството. В оценката на дългосрочните резултати следва да бъдат включени цели за социална отговорност на предприятията и устойчиво развитие, с които да се обосновава изплащането на променливо възнаграждение с отложено изплащане, например като се използва моделът на Европейската фондация за управление на качеството (EFQM).
Изменение
5
Предложение за директива - акт за изменение
Съображение 5а (ново)
Текст, предложен от Комисията
Изменение
(5а) Гарантираните променливи възнаграждения са несъвместими с разумното управление на риска и с принципа за заплащане според резултатите, поради което не следва да бъдат включвани в планирането на стратегията за определяне на възнагражденията и като общо правило следва да бъдат забранени.
Изменение
6
Предложение за директива - акт за изменение
Съображение 5 б (ново)
Текст, предложен от Комисията
Изменение
(5б) При изготвянето на точките и целите, въз основа на които ще бъдат оценявани дългосрочните резултати, следва да се вземат предвид не само резултатите и свързаните с тях рискове, но и резултатите и целите в областта на социалната отговорност, които в определена степен ще направят приемливо плащането на променливо възнаграждение с отложено изплащане.
Обосновка
Много от аспектите имат интуитивен характер и засягат увеличените усилия за запазване на работни места и активизиране на служителите, за по-голяма производителност, по-добри отношения с местните общности и основните страни, които са засегнати пряко и/или непряко. Бизнес модел, който включва социална отговорност на дружествата представлява също така източник на иновации въз основа на критериите за качество на услугите и надеждност. Един от основните стимули за социална отговорност на дружествата обаче е управлението и предотвратяването на риска.
Изменение
7
Предложение за директива - акт за изменение
Съображение 5 в (ново)
Текст, предложен от Комисията
Изменение
(5в) Кредитните институции или инвестиционни дружества следва да гарантират, че общият размер на плащаните от тях променливи възнаграждения не ограничава способността им да укрепват своята капиталова база. Размерът на подлежащия на натрупване капитал следва да бъде функция на актуалната капиталова позиция на институцията или дружеството. Във връзка с това националните компетентни органи следва да имат правомощието да ограничават променливите възнаграждения, наред с другото, като процент от общите нетни приходи, когато те са несъвместими с поддържането на разумна капиталова база.
Изменение
8
Предложение за директива - акт за изменение
Съображение 5 г (ново)
Текст, предложен от Комисията
Изменение
(5г) Управителите на кредитни институции и инвестиционни дружества следва да гарантират, че техните служители се ангажират да не използват лични стратегии за хеджиране или застраховане, за да не се нарушава ефектът на изравняване на риска, заложен в механизмите на възнаграждението им.
Изменение
9
Предложение за директива - акт за изменение
Съображение 6
Текст, предложен от Комисията
Изменение
(6) В Препоръката на Комисията от 30 април 2009 г. относно политиката на възнаграждения в сектора на финансовите услуги също се определят принципи , съответстващи на принципите в настоящата директива , за разумни политики за възнаграждения по отношение на това как дружествата могат да спазват това задължение .
(6) Принципите за разумни политики на възнаграждения, определени в Препоръката на Комисията от 30 април 2009 г. относно политиката на възнаграждения в сектора на финансовите услуги, съответстват на принципите в настоящата директива.
Изменение
10
Предложение за директива - акт за изменение
Съображение 11
Текст, предложен от Комисията
Изменение
(11) Тъй като неподходящите политики за възнаграждения и схеми за стимулиране могат да увеличат в недопустими размери риска, на който са изложени кредитните институции и инвестиционните дружества, е уместно компетентните органи да налагат качествени или количествени мерки на тези съответни субекти, които имат за цел да отстранят установените по време на надзорния преглед по Стълб ІІ проблеми по отношение на политиките за възнагражденията. Качествените мерки, с които разполагат компетентните органи, включват изискване към кредитните институции или инвестиционните дружества да намалят риска, присъщ на техните дейности, продукти или системи, включително структурата на възнагражденията, до степента, до която те са в нарушение на ефективното управление на риска. Количествените мерки включват изискване за набиране на допълнителен собствен капитал.
(11) Тъй като неподходящите политики за възнаграждения и схеми за стимулиране могат да увеличат в недопустими размери риска, на който са изложени кредитните институции и инвестиционните дружества, следва да се предприемат своевременни действия за отстраняване на нередностите, а при необходимост и подходящи коригиращи мерки. Следователно е уместно да се гарантира, че компетентните органи разполагат с правомощията да налагат качествени или количествени мерки на тези съответни субекти, които имат за цел да отстранят установените по време на надзорния преглед по Стълб ІІ проблеми по отношение на политиките за възнагражденията. Качествените мерки, с които разполагат компетентните органи, включват изискване към кредитните институции или инвестиционните дружества да намалят риска, присъщ на техните дейности, продукти или системи, включително структурата на възнагражденията, до степента, до която те са в нарушение на ефективното управление на риска. Количествените мерки включват изискване за набиране на допълнителен собствен капитал.
Изменение
11
Предложение за директива - акт за изменение
Съображение 12
Текст, предложен от Комисията
Изменение
(12) С цел да се гарантира адекватна пазарна прозрачност по отношение на техните структури на възнаграждение и на свързания с това риска, кредитните институции и инвестиционните дружества следва да оповестяват информация относно своите политики и практики за определяне на възнагражденията за тези категории персонал, чиито професионални дейности имат съществено въздействие върху техния кредитен профил. Това задължение обаче не следва да засяга Директива 95/46/EО на Европейския парламент и на Съвета от 24 октомври 1995 година за защита на физическите лица при обработването на лични данни и за свободното движение на тези данни.
(12) С цел да се гарантира адекватна пазарна прозрачност по отношение на техните структури на възнаграждение и на свързания с това риск, кредитните институции и инвестиционните дружества следва да оповестяват подробна информация относно своите политики и практики за определяне на възнагражденията и от съображения за поверителност – общата сума на възнагражденията за тези категории служители и ръководен персонал, чиито професионални дейности имат съществено въздействие върху техния рисков профил. Достъп до тази информация следва да бъде предоставен на всички заинтересовани лица (акционерите, служителите и широката общественост). Това задължение обаче не следва да засяга Директива 95/46/EО на Европейския парламент и на Съвета от 24 октомври 1995 година за защита на физическите лица при обработването на лични данни и за свободното движение на тези данни. Следва да се зачита ролята на европейските работнически комитети по отношение на предоставянето на информация и консултирането на служителите.
Изменение
12
Предложение за директива - акт за изменение
Съображение 26 а (ново)
Текст, предложен от Комисията
Изменение
(26а) Проведени са консултации с Европейската централна банка.
Изменение
13
Предложение за директива - акт за изменение
Член 1 – точка 2 – буква б)
Директива 2006/48/ЕО
Член 22 - параграф 3
Текст, предложен от Комисията
Изменение
3. Комитетът на европейските институции за банков надзор изработва насоки за ясни политики за възнагражденията, които са в съответствие с принципите, посочени в точка 22 от приложение V. Европейският комитет на регулаторите на ценни книжа си сътрудничи тясно с Комитета на европейските институции за банков надзор в изработването на насоките за политиките за възнагражденията на персонала, участващ в предоставянето на инвестиционни услуги и дейности по смисъла на Директива 2004/39/EО на Европейския парламент и на Съвета от 21 април 2004 година за пазара на финансови инструменти.
3. Комитетът на европейските банкови надзорници изработва насоки за ясни политики за възнагражденията, които са в съответствие с принципите, посочени в точка 22 от приложение V. Тези насоки са съобразени с принципите за разумни политики за определяне на възнагражденията, установени в Препоръката на Комисията от 30 април 2009 г. относно политиката на възнаграждения в сектора на финансовите услуги. Европейският комитет на регулаторите на ценни книжа си сътрудничи тясно с Комитета на европейските банкови надзорници в изработването на насоките за политиките за възнагражденията на персонала, участващ в предоставянето на инвестиционни услуги и дейности по смисъла на член 4, параграф 1, точка 2 от Директива 2004/39/EО на Европейския парламент и на Съвета от 21 април 2004 година относно пазарите на финансови инструменти.
Изменение
14
Предложение за директива - акт за изменение
Член 1 - точка 9 - параграф 1 а (нов)
Директива 2006/48/ЕО
Член 136 – параграф 1 – алинея 2 – буква д а (нова)
Текст, предложен от Комисията
Изменение
В член 136, параграф 1 се добавя следната буква:
„да) изискване към кредитните институции да ограничат променливите възнаграждения като процент от общите нетни приходи, когато това се изисква за поддържането на разумна капиталова база.”
Изменение
15
Предложение за директива - акт за изменение
Член 1 – точка 9 – параграф 2
Директива 2006/48/ЕО
Член 136 – параграф 2 – алинея 2 – уводна част
Текст, предложен от Комисията
Изменение
За целите на определяне на подходящото равнище на собствен капитал при процеса на надзорен преглед, извършен в съответствие с член 124, компетентните органи оценяват дали следва да се наложи конкретно изискване за собствен капитал в допълнение към минималното равнище, за да се отчетат рисковете, на които може да бъде изложена кредитната институция, като вземат предвид следното:
За целите на определяне на подходящото равнище на собствен капитал въз основа на прегледа и оценката, извършени в съответствие с член 124, компетентните органи оценяват дали следва да се наложи конкретно изискване за собствен капитал в допълнение към минималното равнище, за да се отчетат рисковете, на които е изложена или може да бъде изложена кредитната институция, като вземат предвид следното:
Изменение
16
Предложение за директива - акт за изменение
Член 1 – точка 9 – параграф 2
Директива 2006/48/ЕО
Член 136 – параграф 2 – алинея 2 – буква в
Текст, предложен от Комисията
Изменение
в) резултатите от процеса на надзорен преглед, извършен в съответствие с член 124.
в) резултатите от прегледа и оценката, извършени в съответствие с член 124.
Изменение
17
Предложение за директива - акт за изменение
Приложение I – точка 1
Директива 2006/48/ЕО
Приложение V – раздел 11 – точка 22 – уводна част
Текст, предложен от Комисията
Изменение
22. При разработване и прилагане на политиките за възнагражденията за тези категории персонал, чиито професионални дейности имат съществено въздействие върху рисковия профил, кредитните институции съблюдават следните принципи по начин, който е подходящ за техния размер, вътрешна организация и за естеството, обхвата и сложността на тяхната дейност:
22. При разработване и прилагане на политиките за възнагражденията за тези категории персонал, чиито професионални дейности явно имат съществено въздействие върху рисковия профил, кредитните институции съблюдават следните принципи по начин, който е подходящ за техния размер, вътрешна организация и за естеството, обхвата и сложността на тяхната дейност:
Изменение
18
Предложение за директива - акт за изменение
Приложение I – точка 1
Директива 2006/48/ЕО
Приложение V – раздел 11 – точка 22 – буква а
Текст, предложен от Комисията
Изменение
а) политиката за възнагражденията съответства и насърчава надеждното и ефективно управление на риска и не поощрява поемането на риск, който надвишава нивото на допустимия риск за кредитната институция;
а) политиката за възнагражденията съответства и насърчава надеждното и ефективно управление на риска и не поощрява поемането на риск, който надвишава нивото на допустимия риск за кредитната институция , и също така включва мерки за избягване на асиметрично предоставяне на информация и конфликти на интереси ;
Изменение
19
Предложение за директива - акт за изменение
Приложение I – точка 1
Директива 2006/48/ЕО
Приложение V – раздел 11 – точка 22 – буква в
Текст, предложен от Комисията
Изменение
в) управляващият орган (изпълняващ надзорни функции) на кредитната институция установява общите принципи на политиката за възнагражденията и отговоря за тяхното прилагане;
в) управляващият орган (изпълняващ надзорни функции) на кредитната институция приема и периодично подлага на преглед общите принципи на политиката за възнагражденията и отговоря за тяхното прилагане;
Изменение
20
Предложение за директива - акт за изменение
Приложение I – точка 1
Директива 2006/48/ЕО
Приложение V – раздел 11 – точка 22 – буква г а (нова)
Текст, предложен от Комисията
Изменение
га) извършва се индивидуална оценка на позицията на съответните служители, за да се определи дали те имат съществено въздействие върху рисковия профил; висшето ръководство и служителите, изпълняващи контролни функции, във всички случаи се считат за категории персонал, чиито професионални дейности имат съществено въздействие върху рисковия профил на кредитните институции и инвестиционните дружества;
Обосновка
Необходимо е да бъде изяснен обхватът на приложение по отношение на категориите персонал. Тази директива следва да се прилага само по отношение на персонал, който има явно значително въздействие върху рисковия профил на кредитните институции и инвестиционните дружества.
Изменение
21
Предложение за директива - акт за изменение
Приложение I – точка 1
Директива 2006/48/ЕО
Приложение V – раздел 11 – точка 22 – буква г б (нова)
Текст, предложен от Комисията
Изменение
гб) служителите, изпълняващи контролни функции, са независими от стопанските единици, върху които упражняват надзор, имат подходящи правомощия и получават възнаграждения съобразно постигането на целите, свързани с техните длъжности, независимо от резултатите от стопанските дейности, които контролират;
Изменение
22
Предложение за директива - акт за изменение
Приложение I – точка 1
Директива 2006/48/ЕО
Приложение V – раздел 11 – точка 22 – буква д а (нова)
Текст, предложен от Комисията
Изменение
да) оценката на резултатите се осъществява в многогодишна рамка, за период от най-малко три години, за да се гарантира, че процесът на оценяване се основава на дългосрочните резултати и че фактическото плащане на елементите от възнаграждението, обвързани с резултатите от дейността, е разпределено върху период, който е съобразен с базовия бизнес цикъл на дружеството и неговите бизнес рискове;
Изменение
23
Предложение за директива - акт за изменение
Приложение I – точка 1
Директива 2006/48/ЕО
Приложение V – раздел 11 – точка 22 – буква д а (нова)
Текст, предложен от Комисията
Изменение
да) забранява се формирането на променливи елементи на възнаграждението от опции за придобиване на акции или други подобни инструменти;
Обосновка
Най-новият опит показа, че използването на опции за придобиване на акции като променлив компонент от възнаграждението създава стимули за краткосрочна ориентация, манипулативни практики за повишаване на стойността на акциите на кредитните институции и поемане на прекомерен риск – поведение, което настоящото предложение има за цел да ограничи.
Изменение
24
Предложение за директива - акт за изменение
Приложение I – точка 1
Директива 2006/48/ЕО
Приложение V – раздел 11 – точка 22 – буква д б (нова)
Текст, предложен от Комисията
Изменение
дб) общият размер на променливото възнаграждение не ограничава способността на кредитната институция да укрепва своята капиталова база;
Изменение
25
Предложение за директива - акт за изменение
Приложение I – точка 1
Директива 2006/48/ЕО
Приложение V – раздел 11 – точка 22 – буква д в (нова)
Текст, предложен от Комисията
Изменение
дв) гарантираното променливо възнаграждение се предоставя по изключение и единствено във връзка с набирането на нови служители и е ограничено до първата година от назначаването;
Изменение
26
Предложение за директива - акт за изменение
Приложение I – точка 1
Директива 2006/48/ЕО
Приложение V – раздел 11 – точка 22 – буква е
Текст, предложен от Комисията
Изменение
е) подходящ баланс между фиксираните и променливите елементи на общото възнаграждение; фиксираният елемент представлява достатъчно висок дял от общото възнаграждение, така че да позволява прилагането на напълно гъвкава политика за бонусите , включително възможността да не се изплащат бонуси ;
е) налице е подходящ баланс между фиксираните и променливите елементи на общото възнаграждение; фиксираният елемент представлява достатъчно висок дял от общото възнаграждение, така че да позволява прилагането на рестриктивна политика за променливите елементи на възнаграждението , включително възможността да не се изплащат променливи елементи на възнаграждението ;
Изменение
27
Предложение за директива - акт за изменение
Приложение I – точка 1
Директива 2006/48/ЕО
Приложение V – раздел 11 – точка 22 – буква з
Текст, предложен от Комисията
Изменение
з) измерването на резултатите от дейността, използвано за изчисляване на бонусите или пуловете от бонуси включва корекция за настоящи и бъдещи рискове и отчита разходите за набиране на капитал и изискваната ликвидност;
з) измерването на резултатите от дейността, използвано за изчисляване на променливите елементи на възнаграждението или пуловете от променливи елементи , включва корекция за всички видове настоящи и бъдещи рискове и отчита разходите за набиране на капитал и изискваната ликвидност;
Изменение
28
Предложение за директива - акт за изменение
Приложение I – точка 1
Директива 2006/48/ЕО
Приложение V – раздел 11 – точка 22 – буква и
Текст, предложен от Комисията
Изменение
и) изплащането на значителен по размер бонус се отлага за подходящ период и е свързано с бъдещите резултати от дейността на дружеството .
и) получаването на поне 40 % от променливия елемент на възнаграждението се отлага за период от време, който е не по-малък от три години и е надлежно съобразен с естеството на стопанската дейност, нейните рискове и дейността на въпросния служител; Правото за получаване на възнаграждение, чието изплащане се извършва съгласно механизма на отлагане, настъпва единствено на пропорционален принцип; при променлив елемент на възнаграждението с особено голям размер изплащането на поне 60 % от сумата се отлага .
Изменение
29
Предложение за директива - акт за изменение
Приложение I – точка 1
Директива 2006/48/ЕО
Приложение V – раздел 11 – точка 22 – буква и а (нова)
Текст, предложен от Комисията
Изменение
иа) променливото възнаграждение, включително отложения дял от него, се изплаща или може правомерно да бъде изплатено единствено ако е устойчиво с оглед на финансовото положение на кредитната институция като цяло и оправдано с оглед на резултатите на стопанската единица и на въпросния служител. При равни други условия общият размер на променливото възнаграждение се намалява значително при слаби или отрицателни финансови резултати на кредитната институция;
Изменение
30
Предложение за директива - акт за изменение
Приложение I – точка 1
Директива 2006/48/ЕО
Приложение V – раздел 11 – точка 22 – буква и б (нова)
Текст, предложен от Комисията
Изменение
иб) от служителите се изисква да се ангажират да не използват лични стратегии за хеджиране или застраховане, свързано с възнагражденията или отговорността, с цел да намалят ефекта на разпределянето на риска, заложено в механизмите им на възнаграждение.
Изменение
31
Предложение за директива - акт за изменение
Приложение I – точка 1
Директива 2006/48/ЕО
Приложение V – раздел 11 – точка 22 а (нова)
Текст, предложен от Комисията
Изменение
22а. Кредитните институции, които са значими от гледна точка на техния размер и вътрешна организация, както и от гледна точка на естеството, обхвата и сложността на тяхната дейност, създават комитет за определяне на възнагражденията, освен в изключителни случаи. Този комитет за определяне на възнагражденията се съставя така, че да може да се произнася компетентно и независимо относно политиките и практиките за възнагражденията, както и относно създадените стимули за управление на риска, капитала и ликвидността.
Комитетът за определяне на възнагражденията отговаря за подготовката на решения относно възнагражденията, включително такива, които оказват влияние върху риска и управлението на риска на съответната кредитна институция и които трябва да бъдат взети от управителния орган в качеството му на орган, упражняващ надзорни функции. Комитетът за определяне на възнагражденията се председателства от член на управителния орган, който няма изпълнителни функции в съответната кредитна институция.
Изменение
32
Предложение за директива - акт за изменение
Приложение I – точка 1
Директива 2006/48/ЕО
Приложение V – раздел 11 – точка 22 б (нова)
Текст, предложен от Комисията
Изменение
22б. След консултация със социалните партньори държавите-членки могат да им предоставят, на подходящото равнище и съгласно условията, установени от съответните държави-членки, възможността да подкрепят или сключват колективни договори, които спазват целите на балансираните политики за възнаграждения и същевременно установяват договорености, съответстващи на националното законодателство и практика, които могат да се различават от посочените в приложение V.
Изменение
33
Предложение за директива - акт за изменение
Приложение I – точка 4 – буква в
Директива 2006/48/ЕО
Приложение ХІІ – част 2 – точка 15 – уводна част
Текст, предложен от Комисията
Изменение
15. Оповестява се следната информация относно политиката и практиката за определяне на възнагражденията на кредитната институция за тези категории персонал, чиито професионални дейности имат съществено въздействие върху нейния рисков профил:
15. На обществеността се оповестява следната информация , в т.ч. редовно актуализирани данни, относно политиката и практиката за определяне на възнагражденията на кредитната институция за тези категории персонал, чиито професионални дейности имат съществено въздействие върху нейния рисков профил:
Изменение
34
Предложение за директива - акт за изменение
Приложение I – точка 4 – буква в
Директива 2006/48/ЕО
Приложение ХІІ – част 2 – точка 15 – буква а
Текст, предложен от Комисията
Изменение
а) информация относно процеса на вземане на решение, използван при избор на политиката за възнагражденията, включително, ако е целесъобразно, информация за състава и мандата на комитета за определяне на възнагражденията, името на външният консултант, чиито услуги са използвани за избор на политика за възнагражденията, и ролята на съответните заинтересовани страни;
а) информация относно процеса на вземане на решение, използван при избор на политиката за възнагражденията, включително, ако е целесъобразно, информация за състава и мандата на комитета за определяне на възнагражденията, външния консултант, чиито услуги са използвани за определяне на политика за възнагражденията, и ролята на съответните заинтересовани страни;
Изменение
35
Предложение за директива - акт за изменение
Приложение I – точка 4 – буква в
Директива 2006/48/ЕО
Приложение ХІІ – част 2 – точка 15 – буква в
Текст, предложен от Комисията
Изменение
в) информация относно използваните критерии за измерване на постигнатите резултати и коригирането на риска;
в) най-важните структурни характеристики на системата за възнагражденията, включително информация относно използваните критерии за измерване на постигнатите резултати и коригиране на риска , политиката на отлагане на възнагражденията и критериите за придобиване на права ;
Изменение
36
Предложение за директива - акт за изменение
Приложение I – точка 4 – буква д
Директива 2006/48/ЕО
Приложение ХІІ – част 2 – точка 15 – буква д
Текст, предложен от Комисията
Изменение
д) основните параметри и логика на схемата на бонусите и други непарични добавки .
д) основните параметри и логика на схемите , включващи променливи елементи, и други непарични добавки ;
Изменение
37
Предложение за директива - акт за изменение
Приложение I – точка 4 – буква в
Директива 2006/48/ЕО
Приложение ХІІ – част 2 – точка 15 – буква д а (нова)
Текст, предложен от Комисията
Изменение
да) съвкупна количествена информация относно възнагражденията, разбита за висшето ръководство и за членовете на персонала, чиито дейности имат съществено въздействие върху рисковия профил на кредитната институция, като се посочва следното:
(i) размерът на възнагражденията за финансовата година, разделени на фиксирани и променливи възнаграждения, и брой на бенефициентите;
(ii) размерът и формата на променливите възнаграждения, разделени, наред с другото, на пари в брой, акции и свързани с акции инструменти;
(iii) размерът на неизплатените отложени възнаграждения, разделени на законно придобити и условни части;
(iv) размерът на отложените възнаграждения, отпуснати през финансовата година, изплатени и намалени посредством корекции във основа на постигнатите резултати;
(v) размерът на новите записвания и плащания при прекратяване на трудови договори, направени през финансовата година, и брой на бенефициентите на такива плащания; и
(vi) размерът на плащанията при прекратяване на трудови договори, отпуснати през финансовата година, брой на бенефициентите и най-голямата от тези суми, отпусната на отделно лице.
ПРОЦЕДУРА
Заглавие
Капиталови изисквания за търговските портфейли и за пресекюритизация и надзорен преглед на политиките за възнагражденията
Позовавания
COM(2009)0362 – C7-0096/2009 – 2009/0099(COD)
Водеща комисия
ECON
Становище, изказано от
Дата на обявяване в заседание
EMPL
14.9.2009
Докладчик по становище
Дата на назначаване
Ole Christensen
6.10.2009
Разглеждане в комисия
27.1.2010
4.3.2010
16.3.2010
Дата на приемане
17.3.2010
Резултат от окончателното гласуване
+:
–:
0:
35
4
0
Членове, присъствали на окончателното гласуване
Regina Bastos, Edit Bauer, Pervenche Berès, Milan Cabrnoch, David Casa, Alejandro Cercas, Ole Christensen, Derek Roland Clark, Sergio Gaetano Cofferati, Marije Cornelissen, Karima Delli, Proinsias De Rossa, Frank Engel, Sari Essayah, Ilda Figueiredo, Pascale Gruny, Thomas Händel, Marian Harkin, Roger Helmer, Nadja Hirsch, Stephen Hughes, Danuta Jazłowiecka, Martin Kastler, Patrick Le Hyaric, Veronica Lope Fontagné, Olle Ludvigsson, Elizabeth Lynne, Thomas Mann, Elisabeth Morin-Chartier, Siiri Oviir, Rovana Plumb, Joanna Katarzyna Skrzydlewska, Jutta Steinruck, Traian Ungureanu
Заместник(ци), присъствал(и) на окончателното гласуване
Jürgen Creutzmann, Julie Girling, Dieter-Lebrecht Koch, Csaba Sógor, Emilie Turunen
24.3.2010
СТАНОВИЩЕ на комисията по правни въпроси
на вниманието на комисията по икономически и парични въпроси
относно предложението за директива на Европейския парламент и на Съвета за изменение на Директиви 2006/48/EО и 2006/49/EО по отношение на капиталовите изисквания за търговските портфейли и за пресекюритизация и на надзорния преглед на политиките за възнагражденията
( COM(2009)0362 – C7‑0096/2009 – 2009/0099(COD) )
Докладчик по становище:
Klaus-Heiner Lehne
ИЗМЕНЕНИЯ
Комисията по правни въпроси приканва водещата комисия по икономически и парични въпроси да включи в доклада си следните изменения:
Изменение
1
Предложение за директива – акт за изменение
Съображение 5 a (ново)
Текст, предложен от Комисията
Изменение
(5а) Изплащането на най-малко 40 % от бонуса следва да се отложи за подходящ момент. Най-малко половината от отложената част от бонуса следва да се изплати под формата на акции/дялове или свързани с акции/дялове инструменти на кредитната институция или инвестиционното дружество, в зависимост от правната структура на съответната институция или дружество. При некотирани на борсата кредитни институции или инвестиционни дружества изплащането следва, ако това е целесъобразно, да се извършва под формата на други непарични инструменти. В този контекст от особено значение е принципът на пропорционалност, тъй като е възможно прилагането на тези изисквания да не е винаги подходящо за малки кредитни институции или инвестиционни дружества.
Обосновка
Значителна част от бонуса следва да бъде свързана с бъдещите резултати от дейността на дружеството и по тази причина нейното изплащане следва да се отложи за по-късен момент. Тъй като акциите/дяловете на отделните дружества са общоприета мярка за резултатите от дейността на дружествата, значителен дял от отложената част от бонуса следва да се състои от акции/дялове.
Изменение
2
Предложение за директива – акт за изменение
Член 1 – точка 2 – буква б
Директива 2006/48/ЕС
Член 22 – параграф 3
Текст, предложен от Комисията
Изменение
3. Комитетът на европейските институции за банков надзор изработва насоки за ясни политики за възнагражденията, които са в съответствие с принципите, посочени в точка 22 от приложение V. Европейският комитет на регулаторите на ценни книжа си сътрудничи тясно с Комитета на европейските институции за банков надзор в изработването на насоките за политиките за възнагражденията на персонала, участващ в предоставянето на инвестиционни услуги и дейности по смисъла на Директива 2004/39/EО на Европейския парламент и на Съвета от 21 април 2004 година за пазара на финансови инструменти.
3. Комитетът на европейските банкови надзорници изработва насоки за ясни политики за възнагражденията, които са в съответствие с принципите, посочени в точка 22 от приложение V. Насоките отразяват принципите за разумна политика на възнаграждения, посочени в препоръката на Комисията от 30 април 2009 г. относно политиката на възнаграждения в сектора на финансовите услуги 1 . Насоките засягат единствено договорите, сключени след 31 декември 2009 г. Европейският комитет на регулаторите на ценни книжа си сътрудничи тясно с Комитета на европейските банкови надзорници при изработването на насоките за политиките за възнагражденията на персонала, участващ в предоставянето на инвестиционни услуги и дейности по смисъла на Директива 2004/39/EО на Европейския парламент и на Съвета от 21 април 2004 година относно пазарите на финансови инструменти.
___________________
1 OВ L 120, 15.5.2009 г., стр. 22.
Обосновка
1. В директивата следва да се вземат предвид достиженията на правото на ЕС към момента по отношение на политиките за възнагражденията.
2. Измененията, въведени чрез настоящата директива, засягат текущите договори между дружествата и техния персонал. За да се избегне нарушаване на съществуващата договорна структура на дружествата, новата политика за възнагражденията следва да се прилага единствено към договори, сключени след провеждането в Европа на реформата на политиката за възнагражденията.
Изменение
3
Предложение за директива – акт за изменение
Приложение I – точка 1
Директива 2006/48/EC
Приложение V – Раздел 11 – параграф 22 – буква и)
Текст, предложен от Комисията
Изменение
i) изплащането на значителен по размер бонус се отлага за подходящ период и е свързано с бъдещите резултати от дейността на дружеството .
i) изплащането на поне 40 % от бонуса се отлага за период , който е не по-малък от три години и точно отразява естеството на стопанската дейност, нейните рискове и дейността на въпросния служител; най-малко 50% от тази част се състои от акции или свързани с акции инструменти на кредитната институция или, ако кредитната институция не е котирана на борсата, от други непарични инструменти, според случая.
Обосновка
Обосновка: Вж. изменение 1.
ПРОЦЕДУРА
Заглавие
Капиталови изисквания за търговските портфейли и за пресекюритизация и надзорен преглед на политиките за възнагражденията
Позовавания
COM(2009)0362 – C7-0096/2009 – 2009/0099(COD)
Водеща комисия
ECON
Становище, изказано от
Дата на обявяване в заседание
JURI
14.9.2009 г.
Докладчик по становище
Дата на назначаване
Klaus-Heiner Lehne
2.9.2009 г.
Разглеждане в комисия
9.11.2009 г.
28.1.2010 г.
Дата на приемане
23.3.2010 г.
Резултат от окончателното гласуване
+:
–:
0:
22
2
0
Членове, присъствали на окончателното гласуване
Raffaele Baldassarre, Luigi Berlinguer, Sebastian Valentin Bodu, Françoise Castex, Christian Engström, Marielle Gallo, Lidia Joanna Geringer de Oedenberg, Daniel Hannan, Klaus-Heiner Lehne, Antonio Masip Hidalgo, Alajos Mészáros, Bernhard Rapkay, Evelyn Regner, Francesco Enrico Speroni, Димитър Стоянов, Alexandra Thein, Diana Wallis, Rainer Wieland, Cecilia Wikström, Zbigniew Ziobro, Tadeusz Zwiefka
Заместник(ци), присъствал(и) на окончателното гласуване
Piotr Borys, Sergio Gaetano Cofferati, Sajjad Karim, Vytautas Landsbergis, Kurt Lechner, Eva Lichtenberger, József Szájer
ПРОЦЕДУРА
Заглавие
Капиталови изисквания за търговските портфейли и за пресекюритизация и надзорен преглед на политиките за възнагражденията
Позовавания
COM(2009)0362 – C7-0096/2009 – 2009/0099(COD)
Дата на представяне на ЕП
13.7.2009
Водеща комисия
Дата на обявяване в заседание
ECON
14.9.2009
Подпомагаща(и) комисия(и)
Дата на обявяване в заседание
EMPL
14.9.2009
JURI
14.9.2009
Докладчик(ци)
Дата на назначаване
Arlene McCarthy
20.10.2009
Разглеждане в комисия
2.12.2009
26.1.2010
17.3.2010
26.4.2010
Дата на приемане
14.6.2010
Резултат от окончателното гласуване
+:
–:
0:
36
1
4
Членове, присъствали на окончателното гласуване
Burkhard Balz, Sharon Bowles, Udo Bullmann, Pascal Canfin, Nikolaos Chountis, George Sabin Cutaş, Leonardo Domenici, Diogo Feio, Markus Ferber, Elisa Ferreira, Vicky Ford, José Manuel García-Margallo y Marfil, Jean-Paul Gauzès, Sven Giegold, Sylvie Goulard, Enikő Győri, Liem Hoang Ngoc, Gunnar Hökmark, Othmar Karas, Wolf Klinz, Werner Langen, Hans-Peter Martin, Arlene McCarthy, Sławomir Witold Nitras, Ivari Padar, Anni Podimata, Antolín Sánchez Presedo, Olle Schmidt, Edward Scicluna, Peter Simon, Peter Skinner, Ivo Strejček, Kay Swinburne, Ramon Tremosa i Balcells
Заместник(ци), присъствал(и) на окончателното гласуване
Marta Andreasen, Elena Băsescu, Lajos Bokros, Herbert Dorfmann, Sari Essayah, Philippe Lamberts, Gay Mitchell, Sirpa Pietikäinen
Дата на внасяне
22.6.2010
