ЕП одобри нови правила за хранителните добавки
Безопасност на храните
2007-07-10 - 14:56
Хранителни добавки
Европейският парламент прие изменения към четири регламента за осъвременяване и опростяване на процедурите за издаване на разрешения за добавки, ензими и ароматични продукти за храни. Сред целите на законодателството са по-високи стандарти за безопасност за потребителите, както и подобряване на конкурентноспособността на Европейската хранителна индустрия.
Докладите бяха подготвени от Комисията по околната среда, общественото здраве и безопасността на храните. Днес депутатите гласуваха за по-прозрачни процедури, по-добра защита за потребителите и правото на контрол на ЕП върху бъдещи промени в законодателството.
Обща процедура за разрешение
С доклада на Å sa Westlund (ПЕС, Швеция) депутатите искат новата процедура за разрешение да бъде по-прозрачна: всички решения и причини за тях трябва публично да се оповестяват и всякo кандидатстване за предлагане на пазара на продукт трябва да бъде съобщавано не само на държавите-членки, но и на ЕП и на всички други засегнати страни.
Депутатите също искат предоставени от заявителя научни данни и друга информация да не могат, в срок от пет години от датата на разрешението, да се използват в полза на последващ заявител.
Хранителни добавки
В друг доклад от Å sa Westlund (ПЕС, Швеция) ЕП прие изменения към проекторегламента, който установява условията за одобряване на хранителните добавки. В предложениетона ЕК се казва, че хранителните добавки не бива да излагат на опасност здравето на потребителите и не бива да ги заблуждават. Хранителните добавки ще бъдат забранени в необработени храни, а подсладителите и оцветителите ще са забранени в бебешките храни.
С измененията си депутатите искат настоящият регламент да осигури висока степен на защита на околната среда и да е от полза на потребителите - също така влиянието на хранителните добавки върху околната среда не трябва да се пренебрегва и добавките не бива да се изпозват с цел заблуждаване на потребителите за свежестта на продукта . Етикетите трябва да съдържат информация дали добавките в храните са, произведена от, с или чрез генно модифицирани организми (ГМО), а за страдащите от алергии - дали съдържат азотни бои и на етикета да пише „азотните бои могат да предизвикат алергични реакции“.
Системата ще действа така: освен процедурата за издаване на разрешение на нови добавки, на всички хранителни добавки, които са вече на пазара – около 300 – ще бъде извършена нова оценка една година след влизането в сила на регламента. Междувременно хранителните добавки, които вече са оторизирани могат да се използват, но след като процеса за издаване на разрешение приключи, всяка добавка, която не е одобрена ще бъде забранена. Ароматични продукти и хранителни ензими
Като с хранителните добавки, ЕП счита, че ароматичните продукти и ензимите трябва да се използват само, когато са от полза на потребителите и ако не заблуждават за свежестта на продукта и ако се произвеждат с ГМО – това ясно да се изпише на етикета.
Законодателството се очаква да бъде разгледано от Съвета на министрите на първо четене през есента.
20070706IPR08894
BG
1
PHOTO
20070710PHT09084.jpg
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
