23.5.2007
ПРЕДЛОЖЕНИЕ ЗА ОБЩА РЕЗОЛЮЦИЯ
внесено съгласно
член 115, параграф 5 от правилника от
– Pasqualina Napoletano, Edite Estrela, Manuel Medina Ortega и Miguel Angel Martínez Martínez от името на групата PSE
– Monica Frassoni, Alain Lipietz и Raül Romeva i Rueda от името на групата Verts/ALE
– Willy Meyer Pleite, Giusto Catania и Marco Rizzo от името на групата GUE/NGL
вместо предложенията за резолюция, внесени от следните групи:
– GUE/NGL ( B6‑0207/07 )
– Verts/ALE ( B6‑0227/07 )
относно Венецуела
Резолюция на Европейския парламент относно Венецуела
Европейският парламент ,
–
като взе предвид член 115, параграф 5 от своя правилник,
A.
Като има предвид, че плурализмът в медиите и свободата на изразяване са необходим стълб на демокрацията;
Б.
Като има предвид, неподновяването на лицензията за високочестотно разпространение на частната аудиовизуална компания Radio Caracas Télévision (RCTV), след изтичането на периода от 20 години, от регулаторния орган на венецуелското честотно пространство, което бе обосновано с подкрепата на тази телевизия на опита за военен преврат през 2002 г., с петролната блокада през 2003 г. и с пристрастното й поведение по време на отменителния референдум през 2004 г., както и с повтарящите се нарушения на законодателството относно защитата на децата, защитата на образа на жените и местното население по телевизията;
В.
Като има предвид, че RCTV подаде жалба срещу това решение пред Върховния съд;
Г.
Като има предвид, че неподновяването на лицензията за високочестотно разпространение на Radio Caracas Télévision, въпреки че това няма никакво отражение върху емисиите на станцията на свръхвисока честота, върху кабелната телевизия, сателита и интернет, представлява прецедент във Венецуела;
1.
Счита, че въпросът за плурализма и свободата на изразяване в Латинска Америка и също така в Европейския съюз следва да бъде разгледан в рамките на конструктивен диалог със съществуващите структури за парламентарно сътрудничество между ЕС и Латинска Америка, както и с представителите на правителствата и гражданското общество; настоява в тази връзка делегациите и компетентните комисии в Европейския парламент да се сезират с този въпрос;
2.
Настоява властите на Венецуела, в името на безпристрастността на държавата, да следят да не се допуска обединяване на медиите и за качеството, плурализма на информацията и спазването на действащите норми;
3.
Призовава венецуелските частни и обществени медии да гарантират обективно и безпристрастно отразяване на политическия живот във Венецуела; подкрепя медиите, които осигуряват плурализма и демократичната законност;
4.
Отбелязва съобщението на венецуелското правителство, че ще приеме изцяло решенията на съдебната власт по отношение на RCTV; отправя искане към всички страни да постъпят по същия начин;
5.
Възлага на своя председател да предаде настоящата резолюция на Съвета и на Комисията, както и на правителството и на парламента на Боливарска република Венецуела.
