Въпрос за времето за въпроси H-000060/2011/rev.1
Съвета
Период на сесията: Март 2011
Член 116 от Правилника за дейността
Georgios Papanikolaou
(PPE) Относно: Предложение на председателството с оглед създаването на европейска година, посветена на семейството
В раздела относно социалната политика в програмата на унгарското председателство се засяга въпроса относно намерението на председателството да предложи създаването на Европейска година на семейството. Освен това Съветът заявява своята готовност да постави ударението върху съвместяването на професионалния със семейния живот.
Коя година е предложена за това конкретно действие и в рамките на кои политики ще бъде провеждано то? Има ли на разположение проучвания и данни относно отражението на икономическата криза върху хармоничния семеен живот?
Какви ще бъдат проектите на председателството за подпомагане на многодетните семейства, предвид връзките, които съществуват между тази инициатива и демографския проблем в Европа? Като има предвид, че Европейският социален фонд финансира инициативи на държавите-членки, насочени основно към политиките за закрила на семейството, възнамерява ли Съветът да прикани Комисията да представи предложение за конкретна и насочена към многодетните семейства инициатива, като се има предвид, че според гръцкото законодателство многодетно семейство е семейство с четири и повече деца?
