Пленарна сесия на Европейския парламент - Страсбург 10 - 13 декември 2007 г.
Институции
2007-12-10 - 14:28
Следващата пленарна сесия на Европейския парламент ще се проведе от 10-ти до 13-ти декември в Страсбург. Заседанието на ЕП започва в 17,00 часа местно време в понеделник, 10-ти декември. Ханс-Герт Пьотеринг, Жозе Мануел Барозу и Жозе Сократиш ще подпишат Хартата за основните права на ЕС на тържествена церемония в сряда. Във вторник председателят на ЕП ще връчи на суданския адвокат Сали Махмуд Осман наградата "Сахаров" за 2007 година.
Сред другите акценти от дневния ред са подготовката за Европейския съвет, приемането на директивата за качеството на въздуха, реформата в лозаро-винарския сектор, либерализацията на вторичния пазар за резервни части на коли, гласуването на второ четене на бюджета на ЕС. Също така ЕП ще приеме резолюции за екологичната обстановка в Черно море и срещу нарастващия екстремизъм в Европа.
Обявяване и подписване на Хартата за основните права на ЕС Председателят на Парламента Ханс-Герт Пьотеринг, председателят на Комисията Жозе Мануел Барозу и председателят на Съвета Жозе Сократиш ще провъзгласят и подпишат Хартата за основните права на ЕС на тържествена церемония от 11.30 часа местно време на 12-ти декември (сряда). Връчване на наградата "Сахаров" на Сали Махмуд Осман - судански адвокат, защитник на жертвите от войната в Дарфур Председателят на ЕП Ханс-Герт Пьотеринг ще връчи на Сали Махмуд Осман наградата "Сахаров" за 2007 година. Церемонията ще се състои на 11-ти декември (вторник) от 12.00 часа. Наградата се присъжда на суданския адвокат в знак на признанието на Европейския парламент за неговата дейност в защита на жертвите на насилието в Дарфур. Подготовка на Европейския съвет в Брюксел на 14-ти декември На 12-ти декември (сряда) депутатите ще обсъдят със Съвета и Комисията предстоящата среща на лидерите на държавите-членки, която ще се проведе на 14-ти декември в Брюксел. Ден по-рано, в столицата на Португалия, държавните ръководители ще подпишат Лисабонския договор. За по-чист въздух в Европа Европейският парламент ще гласува на второ четене директивата за качеството на въздуха, която за първи път въвежда максимални концентрационни стойности за най-фините прахови частици ФПЧ2,5, които са и най-опасни за човешкото здраве. Досега тези частици, които са с диаметър по-малък от 2,5 микрометра, не бяха включени в законодателството за опазването на атмосферния въздух. Реформа в лозаро-винарския сектор: позицията на ЕП Европейският парламент ще гласува на първо четене консултативния доклад от Giuseppe Castiglione (ЕНП-ЕД, Италия) относно реформата в лозаро-винарския сектор, която беше предложена от Комисията през юли тази година. Комисията по селското стопанство гласува за запазване на обогатяването със захароза, което е от съществено значение за България. Директно подпомагане на земеделците: опростяване на системата с цел по-голяма ефикасност Системата за подпомагане на земеделските производители трябва да се опрости, подобри и хармонизира колкото се може по-скоро, за да бъде по-лесно приемана и ползвана от тях, се казва в консултативен доклад от Комисията по селското стопанство. Депутатите подкрепят усилията на Комисията в тази насока, но също така пледират за толерантност при незначителни нарушения, премахването на прекалените ограничения и предварително информиране за предстоящи инспекции. Либерализиране на пазара за резервни части на коли и машини Европейският парламент ще гласува на първо четене предложението на Комисията за пълна либерализация на вторичния пазар за резервни части на коли и машини. Членовете на Комисията по конституционните въпроси подкрепиха с единодушие прегледа на директивата за правната защита на индустриалните дизайни, предложен от ЕК през 2004 г., който цели да даде на потребителите по-голям избор при смяната на различни „видими” части за превозните им средства, като например врати, лампи, капаци, брони и др. Екологична обстановка в Азовско и Черно море след скорошния нефтен разлив Комисията ще направи изявление за замърсяването, причинено от нефтено петно в Черно и Азовско море. Депутатите ще приемат резолюция в четвъртък. С резолюцията ЕП се очаква да подчертае голямата необходимост от по-добра морска координация особено в района на Черно море. Депутатите ще призоват за по-добра система за мониторинг на Черно море, конкретни стъпки за намаляване на екологичните щети след катастрофата, общи стандарти за безопасността и качеството на корабите, които плават в Черно море и създаване на регионални спасителни мисии. Бюджет на ЕС за 2008 г.: Вот на второ четене в ЕП На 13-ти декември членовете на ЕП ще гласуват на второ четене бюджета на ЕС за 2008 г. Комисията по бюджетите подкрепи компромисното споразумение, постигнато със Съвета. Общият бюджет на ЕС за 2008 г. ще бъде 120 346 160 000 евро в плащания - около 0.96% от брутния национален доход (БНД) на ЕС. Тържествено заседание - Йордания Кралят на Хашемитското кралство Йордания Негово Превъзходителство Абдулах II ще направи изказване пред членовете на Европейския парламент. Председателят на ЕП ще приветства първите пряко избрани румънски евродепутати Председателят на ЕП Ханс-Герт Пьотеринг ще приветства първите пряко избрани членове на Европейски парламент от Румъния в началото на пленарната сесия. Мандатът на 35-те румънски депутати започва на 10-ти декември и ще продължи до юли 2009 г., когато ще се проведат изборите за следващия Европейски парламент във всички държави-членки на ЕС. Избирателната активност на изборите за румънски евродепутати, които се проведоха на 25-ти ноември, беше 29, 46%. Споразумение по Рамковата директива за морска стратегия - чисти морски води до 2020 г. Държавите-членки ще трябва да вземат необходимите мерки за добро състояние на морските води до 2020 г., ако депутатите потвърдят с вота си в пленарна зала споразумението по Рамковата директива за морска стратегия, договорено между делегациите на Парламента и Съвета. Ще трябва да се създадат морски стратегии за защита и опазване на морската среда, предотвратяване на влошаването й, както и възстановяване на морските екосистеми. 2011 г. - преброяване на населението и жилищния фонд на ЕС Европейският парламент ще гласува законодателен доклад на първо четене, чиято цел е осигуряване на достоверни и сравними данни за населението и жилищния фонд в ЕС. Депутатите считат, че събирането на информация за населението и жилищния фонд трябва да отговаря на изискванията относно защитата на данните. Борба срещу нарастващия екстремизъм в Европа Комисията и Съветът ще направят изявления относно борбата с нарастващия екстремизъм в Европа. След това депутатите ще обсъдят темата, а в четвъртък ще гласуват резолюция. Безпрепятствено движение на влакове в европейската железопътна мрежа Европейският парламент ще гласува последния от трите законодателни доклада за мерките, които целят подобряване на железопътните услуги чрез премахване на препятствията за свободното движение на влакове в Европа.
20071130STO14198 Пленарна сесия на Европейския парламент - Страсбург 10 - 13 декември 2007 г. Пряко предаване
BG
1
PHOTO
20071207PHT14591.jpg
BG
3
LINK
/wps-europarl-internet/faces/live/live-video.jsp?language=bg
-//EP//TEXT IM-PRESS 20071129BRI14111 FULL-TEXT NOT XML V0//BG
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
