Ограничено използване на животинските тестове в лабораториите, без да се спъват научните изследвания
Избори 2009 г.
Селско стопанство
2009-05-05 - 15:07
Използването на животни за научни експерименти трябва да бъде ограничено и тяхното благосъстояние подобрено съгласно етическите принципи, които ЕС съблюдава в тази област. Тези цели обаче трябва да бъдат постигнати, без в същото време да се възпрепятстват научните изследвания върху различните тежки болести в Европа, е мнението на Европейския парламент.
Около 12 милиона животни се използват годишно в ЕС за научни изследвания. Тези цифри трябва да бъдат намалени до минимум, като всички планирани тестове трябва да бъдат обект на задължителни етически оценки, за да се вземе предвид загрижеността на обществото по въпроса, гласи предложението за директива, което беше гласувано днес от Европейския парламент на първо четене.
Депутатите приеха днес в Страсбург с голямо мнозинство доклада на Neil Parish (ЕНП-ЕД, Великобритания), който подкрепя тези цели. По-конкретно, ЕП одобрява забраната за извършване на тестове върху големи примати (шимпанзета, бонобо, горили и орангутани), които са заплашени от изчезване, освен при експерименти, които целят запазването на тези застрашени видове.
Някои аспекти от законодателното предложение, които щяха драстично да намалят използването на примати (като например макаци), могат да имат голямо негативно отражение върху научните изследвания в Европа за сметка на конкуренцията от Америка или Азия, където правилата за благосъстоянието на животните са по-малко строги. В този контекст Парламентът внесе изменения към проектодирективата, които да балансират нейните разпоредби и да позволят развитието на медицинските изследвания в ЕС. В същото време депутатите препоръчаха вземането на мерки за насърчаване на алтернативни методи на тестване.
Използване на по-малко примати за опити, без да се създават пречки пред медицинските изследвания
Докладът на ЕП отхвърля идеята, че тестовете върху нечовекоподобни примати трябва да бъдат ограничени до "животозастрашаващи или инвалидизиращи" болести, тъй като това би възпрепятствало изследванията върху различни тежки болести, като например някои форми на рак, множествена склероза или Алцхаймер.
Депутатите подчертават, че съгласно други европейски и международни правила се изисква някои лекарства да бъдат тествани на примати, преди да бъдат одобрени, и според тях животинските тестове в медицината трябва да бъдат разрешени като цяло.
Улавяне на диви животни за тестове и самовъзпроизвеждащи се колонии
Депутатите подкрепят също забраната за улавяне на диви животни за тестове, които трябва да бъдат заменени от второ поколение животни, родени в лаборатория. По въпроса обаче съществуват съмнения относно реализирането в близко бъдеще на подобни самовъзпроизвеждащи се колонии, като по тази причина Комисията трябва да извърши проучване дали така получените екземпляри биха били достатъчни за целите на изследователската промишленост в ЕС. Според членовете на ЕП е необходимо прилагането на преходен период от десет години по този въпрос (вместо предложените от Комисията седем години).
Класификация на причинената болка от тестовете
Депутатите приеха също изменения, които по-ясно определят трите степени на болка, причинена по време на тестовете ("без болка или с лека болка", "умерена" или "тежка"). За да се избегне причиняването на повтаряща се болка, Комисията беше предложила същите животни да бъдат отново използвани за повторни тестове, само ако тестовете са от типа "без болка или с лека болка".
Европейските депутати обаче смятат, че стриктното прилагане на този критерии ще доведе до използването в крайна сметка на повече животни за тестове, което не отговаря на целта на директивата. Затова те настояват животните да могат да бъдат използвани повторно, ако причинената болка е умерена (което включва кръвни проби или импланти с прилагане на пълна упойка).
Повече усилия за насърчаване на алтернативните методи за тестване
Една от основните цели на директивата е намаляването на броя на тестовете, извършвани върху животни, чрез тяхното заменяне с алтернативни методи. Според депутатите държавите членки и Комисията трябва да осигурят материална подкрепа за развитието на подобни нови експериментални подходи.
Следващи стъпки преди изборите
Поради края на мандата на ЕП не беше възможно да се проведат разговори за постигане на споразумение на първо четене със Съвета на министрите преди изборите през юни. Поради това новоизбраният Европейски парламент ще трябва да потвърди или да промени настоящата позиция на ЕП, както и да преговаря с държавите членки за финализиране на работата по тази директива.
Neil PARISH (EНП-ЕД, Великобритания)
Докладчик
A6-0240/2009
Доклад относно защита на животните, използвани за научни цели
Процедура за съвместно вземане на решение (първо четене)
Дебат: 4 Май 2009 г.
Гласуване: 5 Май 2009 г.
540 гласа "за", 66 "против" и 34 "въздържали се".
20090504IPR54954 Приетият текст, разискванията, резултатите от гласуванията и поименните гласувания на доклада относно защита на животните, използвани за научни цели ще бъдат публикувани скоро на този линк (на дати 4 и 5 май) Процедурно досие относно защита на животните, използвани за научни цели Commission proposes to strengthen the protection of animals used in scientific experiments European Commission: Laboratory Animals
BG
1
LINK
/activities/plenary/ta/calendar.do?language=BG
BG
2
LINK
/oeil/file.jsp?id=5713682
BG
3
LINK
http://europa.eu/rapid/pressReleasesAction.do?reference=IP/08/1632&format=HTML&aged=0&language=EN&guiLanguage=fr
BG
4
LINK
http://ec.europa.eu/environment/chemicals/lab_animals/home_en.htm
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
