ВЪПРОС С ИСКАНЕ ЗА УСТЕН ОТГОВОР H-0247/10
за времето за въпроси на месечната сесия през Юни 2010
съгласно член 116 от Правилника за дейността на ЕП
от
Konrad Szymański
към Комисията
Относно: Изтичане на срока на действие на Регламент 1400/2002 (РГОМПС)
Във връзка с наближаващото изтичане на срока на действие на Регламент 1400/2002 (РГОМПС) Комисията публикува нов проект на регламент за групово освобождаване в сектора на моторните превозни средства, както и проект на допълнителни насоки.
По какъв начин Комисията възнамерява да гарантира защитата на независимите производители и автомобилни сервизи?
Какви средства предвижда Комисията, за да гарантира, че в случай на приемане на дадено споразумение за групово освобождаване, страните по него ще трябва да прилагат разпоредбите, отнасящи се до достъпа до техническа информация за всички независими участници на пазара?
По какъв начин Комисията ще осигури забрана за обуславянето на гаранцията за превозното средство от сервизното му обслужване, поддръжка или ремонт изключително в мрежите от оторизирани от производителя сервизи?
ОВ L 203, 1.8.2002 г., стр. 30