ВЪПРОС С ИСКАНЕ ЗА УСТЕН ОТГОВОР H-0246/10
за времето за въпроси на месечната сесия през Юни 2010
съгласно член 116 от Правилника за дейността на ЕП
от
Chris Davies
към Комисията
Относно: Постигане на целите на ЕС в областта на опазването на околната среда
Ще се съгласи ли Комисията, че прекомерните вътрешни разногласия, както и неспособността на ЕС да координира в пълна степен своите дипломатически средства по света, попречи на постигането на целите на ЕС както на конференцията в Копенхаген по изменението на климата, организирана в рамките на РКОНИК, така и на срещата на страните по CITES в Доха?
Би ли посочила Комисията какви са предприетите от нея стъпки за подобряване на предварителното планиране и координацията, с цел да подобри позицията на ЕС и да постигне по-добри резултати на бъдещите конференции в областта на опазването на околната среда?
