Разширяване на ЕС - ЕП разглежда напредъка на страните-кандидатки
Разширяване
2009-03-11 - 15:07
Какъв е напредъкът на страните-кандидатки? Евродепутатите ще дискутират в сряда с представители на Съвета и Комисията напредъка на Хърватия, Турция и Бивша югославска република Македония по пътя им към членство в ЕС. Членове на ЕП от Парламентарната комисия по външна политика се надяват преговорите с Хърватия да приключат през тази година, изразяват тревога от забавянето на реформите в Турция и настояват пред Съвета да бъде определена дата за начало на преговори с бившата югославска република Македония.
Хърватия: край на преговорите през 2009?
Според Комисията по външна политика преговорите за членство с Хърватия, които започнаха през 2005 година, могат да приключат в рамките на 2009 година в съответствие с пътната карта на Комисията. Според евродепутатите от Комисията Хърватия трябва да положи усилия в някои области, като например борбата с организираната престъпност и корупцията. Те изразяват съжаление, че преговорите са били блокирани от някои двустранни проблеми (граничните спорове между Хърватия и Словения).
Турция: забавяне на реформите за трета поредна година
Преговорите с Турция също започнаха през 2005 година. Комисията по външна политика на Парламента отчита забавяне на процеса на реформи в страната за трета поредна година. Евродепутатите призовават турското правителство да демонстрира политическата си воля да продължи процеса на реформи, съгласно поетия от Турция ангажимент през 2005 година.
Бивша югославска република Македония: евродепутатите искат дата за преговори
Евродепутатите изразяват пълна подкрепа за европейската перспектива за бившата югославска република Македония, която получи статут на кандидатка през 2005 година. Комисията по външна политика изразява съжаление, че преговорите за членство още не са стартирали и настояват Съветът "да вземе решение за дата на започването на преговорите за присъединяване през текущата година, при условие че основните приоритети на партньорството за присъединяване са напълно постигнати."
В същото време в предложението за резолюция се подчертава значението за страната като кандидатка за членство в ЕС да продължава "да насърчава добросъседски отношения и да се стреми да реши все още спорните въпроси със своите съседи, включително договорено и взаимно приемливо решение и за двете страни относно проблема с наименованието, на базата на международните си ангажименти, както и на двустранните и многостранните ангажименти и задължения."
Може да гледате дебата на живо в сряда следобед!
20090309STO51249 На живо! Предложение за резолюция - Хърватия Предложение за резолюция - Турция Предложение за резолюция - Бивша Югославска Република Македония
BG
1
PHOTO
20090306PHT51195.jpg
BG
2
LINK
/wps-europarl-internet/frd/live/live-video?language=bg
-//EP//TEXT MOTION B6-2009-0104 0 NOT XML V0//BG
-//EP//TEXT MOTION B6-2009-0105 0 NOT XML V0//BG
-//EP//TEXT MOTION B6-2009-0106 0 NOT XML V0//BG
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
