Кратък наръчник за пленарната сесия
Институции
2009-10-19 - 16:45
Поглед към пленарната зала Членовете на ЕП се събират тази седмица за поредната пленарна сесия в Страсбург (19-22 октомври). Пленарните сесии се провеждат в Страсбург 12 пъти в годината. Към тях се прибавят още шест по-кратки (двудневни) сесии, които се състоят в Брюксел. Предлагаме Ви кратка информация за пленарната сесия : основни точки от пленарните заседания, разпределение на местата в пленарната зала, дневният ред.
Пленарната сесия в четири дни
Понеделник: Всяка пленарна сесия се открива в 17 часа, местно време, от председателя на ЕП. В речта си той оповестява някои новини, промени в дневния ред или в състава на ЕП. Често председателят обръща внимание на някои актуални трагични събития или природни бедствия и призовава евродепутатите за минута мълчание в случай на жертви.
Следват едноминутните изказвания на евродепутатите, поискали думата за кратка реч по някакъв актуален повод.
Вторник : Заседанието започва сутрин и често продължава до късно вечерта. Първа точка от дневния ред обикновено е гласуване по искане от страна на Съвета или Еврокомисията за неотложна процедура по някакъв законодателен процес. Около обед по традиция е времето за гласуване по доклади, обсъдени предния ден или вторник сутринта.
Сряда : Между 12 и 13 часа е времето за особено важни законодателни гласувания в пленума. Това е и денят, в който обикновено се канят високопоставени гости в пленарната зала: премиери, министри и представители на председателстващата ЕС страна.
Четвъртък: време за последни дискусии и гласувания. Следобедът е посветен обикновено на теми, свързани с опазването на правата на човека и демокрацията по света.
Разпределение в пленарната зала
Пленарната зала има формата на полукръг. Пред евродепутатите в средата седи председателят на ЕП или един от неговите 14 заместници, в случай, че някой от тях председателства заседанието. От негова гледна точка от ляво на дясно са разположени фракциите в следния ред:
В най-лявата част са евродепутатите от Конфедеративната група на Европейската обединена левица/Северна зелена левица. До тях седят депутатите от Прогресивния алианс на социалистите и демократите, следвани от Групата на зелените/Европейски свободен алианс и Алианса на либералите и демократите за Европа.
Групата на Европейската народна партия (Християндемократи) е разположена в средата, а в дясно сядат евродепутатите от Групата на Европейските консерватори и реформисти. Зад тях за независимите членове. До независимите отзад , в най-дясната част на залата са депутатите от групата Европа на свободата и демокрацията.
Някои от предните места в страни в залата са запазени за представителите на ЕК и на страната, председателстваща ЕС. Всички пленарни заседания са открити за обществеността.
Дневният ред и решенията на ЕП
Разнообразието на теми, обсъждани в ЕП е огромно - от опити с животни в козметичната индустрия до международни договори. Наред със законодателните текстове ЕП гласува годишния бюджет на ЕС, гласува по международни договори и дебатира по доклади на други европейски институции.
Председателят на ЕК, както и състава на новата ЕК трябва да получи одобрението на Парламента.
Кои точки да влязат в дневния ред на пленарната сесия се решава от Председателския съвет, който се състои от председателя на Европейския парламент и председателите на политическите групи.
20060901STO10229 На живо! Дневният ред Информационен бюлетин за пленарната сесия Как да гледате пленарните заседания на ЕП на живо в Интернет?
BG
1
PHOTO
20060901PHT10217.jpg
BG
2
LINK
/wps-europarl-internet/frd/live/live-video?language=bg
BG
3
LINK
/sides/indexPartSession.do?reference=2009-10-2&language=BG
-//EP//TEXT IM-PRESS 20091008BRI62121 FULL-TEXT NOT XML V0//BG
-//EP//TEXT IM-PRESS 20060904STO10269 0 NOT XML V0//BG
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
