23.3.2011 B7-0224/2011 ПРЕДЛОЖЕНИЕ ЗА РЕЗОЛЮЦИЯ за приключване на разискванията по изявления на Съвета и на Комисията
съгласно член 110, параграф 2 от Правилника за дейността
относно положението в Япония, в частност извънредното положение в атомните електроцентрали
Joseph Daul
от името на групата PPE
Martin Schulz
от името на групата S&D
Guy Verhofstadt
от името на групата ALDE
Jan Zahradil
от името на групата ECR
Rebecca Harms
,
Daniel Cohn-Bendit
от името на групата Verts/ALE
Lothar Bisky
от името на групата GUE/NGL
Francesco Enrico Speroni
,
Fiorello Provera
,
Bastiaan Belder
от името на групата EFD
PE459.753v01-00 B7‑0224/2011 Резолюция на Европейския парламент относно положението в Япония, в частност извънредното положение в атомните електроцентрали
Европейският парламент ,
– като взе предвид член 110, параграф 2 от своя правилник,
A. като има предвид разрушителното земетресение и вълната цунами, които засегнаха Япония и тихоокеанския район на 11 март и причиниха хиляди смъртни случаи и случаи на изчезнали хора, както и на значителни материални щети,
Б. като има предвид, че това бедствие провокира ядрен инцидент с изключително сериозен характер, който засегна атомната електроцентрала на Фукушима и представлява нова заплаха,
В. като има предвид изявлението на японския министър-председател Naodo Kan, съобразно което страната е изправена пред най-сериозната за нея криза през 65-те години след втората световна война,
1. изразява пред японския народ и неговото правителство пълната си солидарност и поднася своите искрени съболезнования на жертвите на това тройно бедствие, въпреки че загубите на човешки живот и материалните щети все още не са напълно оценени; приветства мобилизацията, куража и непреклонността на японския народ и японските органи, изправени пред бедствието;
2. изисква от Съюза и от неговите държави-членки преди всичко да предоставят на Япония и на пострадалите райони цялата помощ и подкрепа, необходими на хуманитарно, техническо и финансово равнище, и изразява задоволството си поради факта, че Съюзът незабавно е активирал механизма си за гражданска защита с цел координиране на спешно предоставената от него помощ;
3. възлага на своя председател да предаде настоящата резолюция на Съвета, Комисията и японските органи.
