P7_TA(2010)0392
Искане за снемане на имунитета на Krzysztof Lisek
A7-0301/2010
Решение на Европейския парламент от 11 ноември 2010 г. относно искане за снемане на имунитета на Krzysztof Lisek ( 2009/2244(IMM) )
Европейският парламент
, –
като взе предвид искането за снемане на имунитета на Krzysztof Lisek, предадено от полските съдебни органи на 5 ноември 2009 г. и обявено в пленарно заседание на 14 декември 2009 г.,
–
като изслуша Krzysztof Lisek съгласно член 7, параграф 3 от своя правилник,
–
като взе предвид членове 8 и 9 от приложения към договорите Протокол № 7 относно привилегиите и имунитетите на Европейския съюз,
–
като взе предвид решенията на Съда на Европейския съюз от 12 май 1964 г. и 10 юли 1986 г. Дело 101/63 Wagner/ Fohrmann и Krier [1964 г.] Сборник 195, и Дело 149/85 Wybot/ Faure и други [1986 г.] Сборник 2391.
,
–
като взе предвид член 151 от Конституцията на Република Полша,
–
като взе предвид член 6, параграф 2 и член 7 от своя правилник,
–
като взе предвид доклада на комисията по правни въпроси ( A7-0301/2010 ),
A.
като има предвид, че срещу Krzysztof Lisek, член на Европейския парламент, е образувано наказателно производство от полските съдебни органи, че г-н Lisek е обвинен в престъпления по член 296, параграфи 1 и 3 от Наказателния кодекс от 6 юни 1997 г., публикуван в Държавен вестник от 1997 г., № 88, статия 553, с изменения; член 586 от Кодекса за търговските дружества от 15 септември 2000 г., публикуван в Държавен вестник от 2000 г, № 94, статия 1037, с изменения; член 77, параграфи 1 и 2 от Закона за счетоводството от 29 септември 1994 г. (консолидиран текст, публикуван в Държавен вестник от 2002 г., № 76, статия 694, с изменения),
Б.
като има предвид, че съгласно член 9 от Протокола за привилегиите и имунитетите на Европейския съюз по време на сесиите на Европейския парламент неговите членове притежават на територията на тяхната собствена държава имунитетите, предоставяни на членовете на националните парламенти; като има предвид, че член на ЕП не може да се позовава на имунитет, когато е заловен при извършване на престъпление; и като има предвид, че това не възпрепятства Европейския парламент от това да упражни правото си да снеме имунитета на един от своите членове,
В.
като има предвид, че обвиненията срещу г-н Lisek не са свързани с изразени от него възгледи или с упражняване на правото му на глас като част от дейността му на член на Европейския парламент,
Г.
като има предвид, че съгласно член 105 от Конституцията на Република Полша, член на националния парламент (Сейм) не може да бъде подвеждан под наказателна отговорност без съгласието на Парламента,
Д.
като има предвид, че член 105 предвижда член на националния парламент да не е отговорен за действия, извършвани в обхвата на депутатски мандат по време на и след изтичането на този мандат,
Е.
като има предвид, че г-н Lisek е основно обвинен в престъпления, свързани с управлението и счетоводните дейности като председател на съвета на Полското сдружение за младежки карти и на Campus Sp. през период, предхождащ избирането му за член на Европейския парламент; като има предвид, че престъпленията, в които е обвинен г-н Lisek, нямат нищо общо с дейността му на член на Европейския парламент,
Ж.
като има предвид, че няма приведени доказателства за наличие на fumus persecutionis от каквото и да е естество,
З.
като има предвид, че следователно е целесъобразно да се снеме неговият имунитет,
1.
Реши да снеме имунитета на Krzysztof Lisek;
2.
Възлага на своя председател незабавно да предаде настоящото решение и доклада на своята компетентна комисия на съответния орган на Република Полша.
