P7_TA-PROV(2011)0548
Проект на коригиращ бюджет № 7/2011: мобилизиране на фонд „Солидарност“ на ЕС - Испания и Италия
A7-0436/2011
Резолюция на Европейския парламент от 13 декември 2011 г. относно позицията на Съвета относно проект на коригиращ бюджет № 7/2011 на Европейския съюз за финансовата 2011 година, раздел III – Комисия (17632/2011 – C7-0442/2011 – 2011/2301(BUD) )
Европейският парламент
, –
като взе предвид член 314 от Договора за функционирането на Европейския съюз и член 106а от Договора за създаване на Европейската общност за атомна енергия,
–
като взе предвид Регламент (ЕО, Eвратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности ОВ L 248, 16.9.2002 г., стр. 1.
, и по-специално членове 37 и 38 от него,
–
като взе предвид общия бюджет на Европейския съюз за финансовата 2011 година, приет окончателно на 15 декември 2010 г. ОВ L 68, 15.3.2011 г., стр. 1.
,
–
като взе предвид Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление ОВ С 139, 14.6.2006 г., стр. 1.
,
–
като взе предвид проекта на коригиращ бюджет № 7/2011 на Европейския съюз за финансовата 2011 година, представен от Комисията на 21 ноември 2011 г. ( COM(2011)0796 ),
–
като взе предвид позицията относно проекта на коригиращ бюджет № 7/2011, приета от Съвета на 30 ноември 2011 г. (17632/2011 – C7-0442/2011 ),
–
като взе предвид членове 75б и 75д от своя правилник,
–
като взе предвид доклада на Комисията по бюджети ( A7-0436/2011 ),
A.
като има предвид, че проектът на коригиращ бюджет № 7/2011 на общия бюджет за 2011 г. е насочен към мобилизирането на фонд „Солидарност“ на ЕС за сума в размер на 38 милиона евро в бюджетни кредити за поети задължения и за плащания с цел смекчаване на последиците от земетресението в Мурсия, Испания, и от наводнението в регион Veneto, Италия;
Б.
като има предвид, че целта на проекта на коригиращ бюджет № 7/2011 е официално внасяне на тази бюджетна корекция в бюджета за 2011 г.;
В.
като има предвид, че в съвместното изявление за бюджетните кредити за плащания, приложено към бюджета за финансовата 2011 година, е предвидено внасянето на коригиращ бюджет „в случай че вписаните в бюджета за 2011 г. бюджетни кредити са недостатъчни за покриване на разходите“;
Г.
като има предвид, че двата клона на бюджетния орган поеха ангажимент чрез съвместното изявление относно проекта на коригиращ бюджет № 7/2011 Приети текстове, P7_TA(2011)0521 .
, прието на 19 ноември 2011 г. в помирителния комитет, да вземат решение преди края на 2011 г.;
Д.
като има предвид, че в същото съвместно изявление Европейският парламент и Съветът се споразумяха за финансирането на проекта на коригиращ бюджет № 7/2011 чрез преразпределение на бюджетните кредити от програмите за развитие на селските райони;
1.
Приема за сведение проекта на коригиращ бюджет № 7/2011;
2.
Отдава голямо значение на бързото отпускане на финансова помощ чрез фонд „Солидарност“ на ЕС (ФСЕС) за засегнатите от природни бедствия и следователно изразява силна загриженост, в случая с наводнението в регион Veneto, предвид факта, че мобилизирането на фонда ще бъде ефективно едва 13 месеца след поройните валежи в края на октомври 2010 г.;
3.
Призовава всички заинтересовани страни в държавите-членки, както на местно, така и на регионално равнище, и националните органи да подобрят оценката на потребностите и координацията за евентуалните бъдещи заявления за мобилизиране на фонд „Солидарност“ на ЕС, за да се ускори във възможно най-голяма степен мобилизирането на ФСЕС;
4.
Подчертава, в тази връзка и в конкретния случай, който се разглежда от проект на коригиращ бюджет № 7/2011, че двата клона на бюджетния орган ще вземат спешно своето съответно решение, за да гарантират бързо предоставяне на помощта на засегнатите региони;
5.
Одобрява без изменения позицията на Съвета по проекта на коригиращ бюджет № 7/2011 и възлага на своя председател да обяви коригиращ бюджет № 7/2011 за окончателно приет и да осигури публикуването му в Официален вестник на Европейския съюз;
6.
Възлага на своя председател да предаде настоящата резолюция на Съвета, Комисията и националните парламенти.
