ВЪПРОС С ИСКАНЕ ЗА УСТЕН ОТГОВОР H-0166/10
за времето за въпроси на месечната сесия през Април 2010
съгласно член 116 от Правилника за дейността на ЕП
от
Axel Voss
към Съвета
Относно: Прилагане на испанския закон за опазване на крайбрежието
Как оценява Съветът прилагането на испанския закон за опазване на крайбрежието, при което се стига до отчуждавания без обезщетение на вписани в имотния регистър и правомерно придобити поземлени имоти, по-специално като се има предвид, че съгласно Европейската конвенция за правата на човека и Хартата на основните права на ЕС отчуждавания могат да се извършват само в съответствие със законодателна процедура и срещу справедливо обезщетение, и какви действия възнамерява да предприеме Съветът срещу възможни нарушения?
