ВЪПРОС С ИСКАНЕ ЗА УСТЕН ОТГОВОР, ПОСЛЕДВАН ОТ РАЗИСКВАНЕ O-0039/09
съгласно член 108 от Правилника за дейността на ЕП
от
Helmuth Markov
и
Robert Sturdy
, от името на Комисия по международна търговия
към Съвета
Относно: Междинно споразумение за икономическо партньорство между Европейската общност и нейните държави-членки, от една страна, и държавите от Южноафриканската общност за развитие, страни по СИП, от друга страна
До каква степен според мнението на Съвета все по-фрагментираният характер на блока за преговори на ЮАОР ще окаже въздействие върху развитието на региона?
Какви са реалистичните предвиждания на Съвета за времевите рамки на подписването на пълни СИП със страните от ЮАОР?
Каква роля според Съвета ще играе Южна Африка в преговорите за пълни СИП?
Може ли Съветът да даде информация за търговските прогнози и предварителни преценки от момента на подписване на междинните СИП със страните от ЮАОР, както и за предвижданията за търговския обем след сключването на пълните СИП?
