31.3.2011 B7-0234/2011 ПРЕДЛОЖЕНИЕ ЗА РЕЗОЛЮЦИЯ внесено съгласно член 120 от Правилника за дейността
относно повече сигурност в областта на атомната енергетика в Дунавския регион
Franz Obermayr
,
Csanád Szegedi
PE459.770v01-00 B7‑0234/2011 Предложение за резолюция на Европейския парламент относно повече сигурност в областта на атомната енергетика в Дунавския регион
Европейският парламент ,
– като взе предвид Стратегията на ЕС за Дунавския регион, която Комисията трябва да разработи;
– като взе предвид, че опазването на околната среда е един от основните акценти на Стратегията за Дунавския регион;
– като взе предвид значителните трансгранични последствия, които една небрежна политика в областта на атомната енергетика може да има, за което настоящата катастрофа в Япония отново напомня;
А. като има предвид, че едни от най-спорните атомни централи в Европа – не на последно място поради използваните строителни методи, които отчасти датират още от времето на Съветския съюз – се намират в Дунавския регион;
Б. като има предвид честите недостатъци в процедурите по оценка на въздействието върху околната среда (ОВОС) за проекти за атомни централи в области от Дунавския регион и това че мнението на заинтересованите страни, особено в граничещи региони в съседни държави не се отчита достатъчно или изобщо се пренебрегва,
В. като има предвид, че тези проблеми предизвикват съществено напрежения в областта на екологичната политика между различни държави в Дунавския регион;
1. счита, че в рамките на Стратегията за Дунавския регион ЕС следва да се застъпва за повече сигурност в политиката в областта на атомната енергетика в този макрорегион;
2. подчертава по-специално, че Директивата за ОВОС трябва да се прилага във всички държави-членки, включително и в присъединилите се след 2004 г. задължително и за проекти, започнати по-рано;
3. призовава Комисията да разгледа и да премахне пропуските в процедурата по ОВОС, за да се гарантира надрегионално включване на всички заинтересовани страни в Дунавския регион.
