Откриване на пленарната сесия
Институции
2008-01-30 - 16:04
Председателят на ЕП Ханс-Герт Пьотеринг откри двудневната пленарна сесия на Европейският парламент в Брюксел. Либерализацията на пазара за пощенски услуги, положението в Иран и противоракетният щит на САЩ, опростения режим за контрол на лица на външните граници на България, по-добро полицейското сътрудничество при кризисни ситуации и резолюция за Европейска стратегия за ромите са сред основните теми, които ще бъдат разгледани от евродепутатите.
В началото на сесията председателят на ЕП Ханс-Герт Пьотеринг поздрави парламентите на Словения и Малта за ратифицирането на Договора от Лисабон - с това държавите-членки показват, че имат волята Договорът да влезе в сила от 1-ви януари 2009 г., добави той.
Промени в дневния ред
ЕП ще обсъди положението в Газа с Върховния представител на ЕС за външната политика и сигурността Хавиер Солана след дебата за положението в Иран днес следобед. Депутатите ще приемат резолюция по този въпрос по време на пленарната сесия през февруари в Страсбург.
Акценти
Пазар на пощенски услуги: пълна либерализация от 2011 г.
Европейският парламент ще се произнесе по Общата позиция на Съвета за цялостна либерализация на пощенските услуги в ЕС от януари 2011 г. На повечето от новите държави-членки (Чешката република, Кипър, Латвия, Литва, Унгария, Малта, Полша, Румъния и Словакия), както и Гърция и Люксембург, се дава възможността да отложат изпълнението на Директивата до януари 2013 г. Цялостната либерализация означава, че националните оператори вече няма да имат монопол върху писмата под 50 грама (т.н "резервиран сектор"). България е заявила готовност за пълна либерализация на пощенските й услуги до 2011 г.
Опростен режим за контрол на лица на външните граници на България
Европейският парламент ще гласува на първо четене проекторешение, което ще позволи едностранното признаване от Кипър, България и Румъния на визите, издадени от шенгенски държави-членки, при транзитно преминаване през техните територии.
Подкрепа за повишаване на енергийната ефективност до 2020 г.
Европейският парламент ще гласува доклад от Комисията по промишлеността, изследванията и енергетиката, който подкрепя предложения от Комисията план за действие за повишаване на енергийната ефективност с повече от 20 % до 2020 г. Текстът подчертава, че Комисията, както и държавите-членки трябва да подобрят прилагането на законодателството, което цели по-голяма енергийна ефективност.
Подобряване на полицейското сътрудничество в ЕС в кризисни ситуации
Парламентът ще гласува предложението на Комисията по гражданските свободи в подкрепа на австрийската инициатива за подобряване на сътрудничеството между специалните звена на държавите-членки на Европейския съюз за намеса при кризисни ситуации.
Положението в Иран
Върховният представител на ЕС за външната политика и сигурността Хавиер Солана ще направи изявление за положението в Иран и ще го обсъди с членовете на ЕП. Ядрената програма и спазването на човешките права ще бъдат основни теми на дебата.
Системата за противоракетна защита на САЩ
Депутатите ще обсъдят предложението на САЩ да разположи радарна база и ракети прехващачи в Чешката република и Полша.
Годишен дебат относно напредъка, постигнат в Пространството на свобода, сигурност и правосъдие
На 31-ви януари Парламентът ще проведе годишния си дебат със Съвета за напредъка, постигнат в Пространството на свобода, сигурност и правосъдие на ЕС с акцент върху приоритетите на словенското председателство в тази област.
Европейска стратегия за ромите - резолюция
След дебата миналата сесия за създаване на Европейска стратегия за ромите, Парламентът ще приеме резолюция по тази тема на 31-ви януари, четвъртък.
Също така Съветът и Комисията ще представят резултатите от Конференцията в Бали по изменението на климата , която се проведе от 3 до 14 декември. Депутатите ще приемат резолюция.
Призив за привличане на компетентни изследователи и прекратяване на "изтичането на мозъци"
ЕП ще гласува незаконодателен доклад за Европейското научноизследователско пространство, според който ЕС трябва да положи усилия за привличане на компетентни научни изследователи и да предотврати по-нататъшното "изтичане на мозъци". Комисията по промишлеността, изследванията и енергетиката предлага създаване на ваучър за научни изследвания и постдокторални стипендии.
20080129IPR19895 Дневен ред на пленарна сесия - Брюксел 30 - 31 януари 2008 Пленарна сесия на Европейския парламент - Брюксел 30 - 31 януари 2008
BG
1
LINK
/sides/indexPartSession.do?reference=2008-01-2&language=BG
-//EP//TEXT IM-PRESS 20080122BRI19370 FULL-TEXT NOT XML V0//BG
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
