Международен ден на бежанците: повод за размисъл в Европейския парламент
Политика в областта на правото на убежище
2007-06-21 - 12:08
Сенегалски имигрант: в търсене на по-добър живот…
20 юни е обявен от ООН за Международен ден на бежанците. Това бе повод за Европейския парламент да обсъди доклада на Hubert Pirker (ЕНП-ЕД, Австрия) относно практическото сътрудничество и качеството на вземането на решения в Общата европейска система за убежище. Наскоро делегация на Комисията по граждански свободи, правосъдие и вътрешни работи беше в Гърция, за да посети центрове за нелегални имигранти и търсещи убежище. Каква е разликата между бежанец и имигрант?
През изминалата година повече от 180.000 души са потърсили убежище в Европейския съюз. Средиземноморските страни очакват по-нататъшно нарастване на потока от хора, опитващи се да се доберат до Европа. Особено през летния период, незаконните опити за влизане на територията на Съюза са многобройни, като мигрантите се излагат на опасности, само и само да достигнат до заветната цел. Неотдавна 27 претърпели корабокрушение африканци прекараха три дни, вкопчени в рибарските мрежи на кораб в Средиземно море.
Докладът Pirker
Мнозина вярват, че проблемите, свързани с имиграцията, произтичат от липсата на правилно функциониращо общо европейско пространство в областта на убежището и имиграцията. Hubert Pirker изготви доклад по собствена инициатива, който бе обсъден по време на пленарното заседание в сряда. В него се отправя призив за :
активна обща политика за предоставяне на убежище;
въвеждане във всички държави-членки на единна процедура, осигуряваща справедливо и ефективно вземане на решения, с оглед гарантиране предоставянето в най-кратък възможен срок на статут на бежанец на всички лица, които имат право на това;
разрешаване на техническите и политическите проблеми, които поставят пречки пред създаването на обща база данни за страните на произход;
солидарност между страните-членки, изразяваща се в поемане на по-справедлив дял от тежестта в системата за убежище.
Какво означава "бежанец"?
Каква е разликата между бежанец и мигрант? В съответствие с Женевската конвенция през 1999 г. бе създадена Общата европейска система за предоставяне на убежище (CEAS), чиято главна цел е да установи общи стандарти в Европа до 2010 г. На практика обаче всяка страна-членка притежава собствена съдебна система и специфична процедура за определяне на това кой има право на защита и кой не - Женевската конвенция не определя начина, по който една държава трябва да разграничи бежанците от търсещите убежище, които не попадат под силата на конвенцията.
Г-н Pirker изтъкна, че целта на неговия доклад е допринесе за постигане на атмосфера на доверие между страните-членки: "Сътрудничеството между публичните власти трябва да се засили, така че процедурите да се изпълняват по-бързо чрез използване на стандартни методи".
Делегация на Парламента на посещение в Гърция
През изминалата седмица членове на Европейския парламент бяха в Гърция, където посетиха центрове за задържане на незаконни имигранти и търсещи убежище. Те се срещнаха и с представители на неправителствени организации, работещи в тази сфера. През последните 18 месеца подобни посещения бяха направени и в Малта, Париж, Италия, както и на Канарските острови.
Според Martine Roure (ПЕС, Франция) депутатите са констатирали големи различия в начините, по които се посрещат мигрантите. Страните по външните граници на Европейския съюз изпитват много по-голям миграционен натиск. Г-жа Roure подчертава, че Европейският съюз трябва да покаже солидарност с цел да се осигури на мигрантите прием, съответстващ със защитата на техните основни права.
Възможни решения
В доклада на Hubert Pirker се посочва необходимостта от организиране на информационни кампании в страните на произход и транзитните страни, които да разясняват възможностите за легална имиграция, споразуменията за осигуряване на статут на бежанец или хуманитарна закрила, опасностите, свързани с трафика на хора, по-специално на жени и на непридружени непълнолетни лица, и последиците както от нелегалната имиграция, така и от непредоставянето на статут на бежанец.
Според г-жа Jeanine Hennis-Plasschaert (АЛДЕ, Холандия) за ограничаването на имиграционните вълни е нужна обща европейска политика, тъй като в дългосрочен аспект укрепването на границите едва ли е достатъчно решение.
Друга възможност е да се подпомогне създаването на работни места в Африка. Европейският съюз взе решение да учреди експериментален офис по заетостта в Мали с цел предоставяне на временна заетост на търсещите работа местни жители.
20070615STO07873 Международен ден на бежанците Доклад на Hubert Pirker Имиграция – предвижда ли се обща политика? Женевска конвенция Комисия по граждански свободи, правосъдие и вътрешни работи
BG
1
PHOTO
20070620PHT08065.jpg
BG
2
LINK
http://www.un.org/depts/dhl/refugee/
BG
5
LINK
http://www.unhchr.ch/html/menu3/b/o_c_ref.htm
BG
6
LINK
/activities/expert/committees/presentation.do?committee=2362&rewritten&language=BG
-//EP//TEXT REPORT A6-2007-0182 0 NOT XML V0//BG
-//EP//TEXT IM-PRESS 20070207STO02857 0 NOT XML V0//BG
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
