ВЪПРОС С ИСКАНЕ ЗА УСТЕН ОТГОВОР H-0431/09
за времето за въпроси на месечната сесия през Декември 2009
съгласно член 116 от Правилника за дейността на ЕП
от
Nikolaos Chountis
към Съвета
Относно: Преговори за участие на Турция в съвместни акции в рамките на Frontex
На пленарното заседание от 21.10.2009 г. председателстващата г-жа Malmström съобщи, че текат преговори за "евентуално споразумение, което ще включва и обмена на информация, и възможността за турските органи да участват в съвместните акции на Frοntex". Предвид член 8д параграф 2 от Регламент (ЕО) № 863/2007 за установяване на механизъм за създаване на екипи за бърза гранична намеса и за изменение на Регламент (ЕО) № 2007/2004 , който предвижда, че "всякакви изменения или адаптации на оперативния план изискват съгласието на изпълнителния директор и на молещата държава-членка.",
въпросът към Съвета е следният: На какъв етап се намират разговорите за участие на Турция в съвместните акции на Frontex? Какви изисквания поставя Турция с оглед на участието си? Гърция уведомена ли е за тези разговори, в качеството си на държава-членка, която е домакин на мисията на Frontex?
1 ОВ L 199, 31.7.2007 г., стр. 30. 2 ОВ L 349, 25.11.2004 г., стр. 1.