Какво трябва да знаете за АСТА
Информационно общество
2012-02-21 - 16:43
АСТА: кой е подписал споразумението досега? Споразумението за борба с фалшифицирането и с нарушенията на авторските права в Интернет, известно като АСТА, до момента е подписано от 30 страни от и извън Европа, но то може да влезе в сила само със съгласието на Европейския парламент. В следващите месеци Парламентът ще трябва да реши съдбата му, като го одобри или отхвърли. За какво се отнася то? Защо предизвиква протести в целия свят? Как ЕП ще вземе решение и как Вие може да следите процеса? Предлагаме Ви отговори на Вашите въпроси.
За какво се отнася АСТА?
Търговското споразумение за борба с фалшифицирането (със съкращение на английски АСТА) цели по-ефективното приложение на мерките за защита на правата на интелектуална собственост на международно ниво. Много страни са разтревожени, че техните икономики понасят големи щети вследствие на фалшифицирането и пиратството в Интернет. По оценки на ОИСР за 2005 г. международната търговия с фалшифицирани или пиратски продукти е възлизала на 200 млрд. долара, без в сметката да се включват продукти, разпространявани през Интернет.
Какво покрива споразумението?
Всичко от фалшифицирани продукти до нарушени авторски права в Интернет.
Кой участва в АСТА?
АСТА е споразумение, договорено между ЕС и неговите страни-членки, САЩ, Австралия, Канада, Япония, Мексико, Мароко, Нова Зеландия, Сингапур, Южна Корея и Швейцария. Веднъж след като споразумението влезе в сила, всяка една страна-членка на Световната търговска организация ще може да кандидатства, за да се присъедини към него.
Защо споразумението е толкова спорно?
Тези, които критикуват споразумението, изтъкват, че то защитава интересите на големите компании за сметка на правата на гражданите и разглеждат евентуалното му приложение в областта на Интернет като заплаха за неприкосновеността на личния живот на хората и за правата на човека. Освен това преговорите по споразумението се определят като непрозрачни, тъй като представители на граждански организации и на развиващите се страни не са били поканени да участват.
Кои страни са подписали споразумението?
В ЕС споразумението е вече подписано от всички страни-членки освен Кипър, Естония, Словакия, Германия и Нидерландия. Извън ЕС то е подписано от Австралия, Канада, Япония, Мароко, Нова Зеландия, Сингапур, Южна Корея и САЩ.
Защо ролята на Европейския парламент е ключова?
Парламентът трябва да даде съгласие, за да може АСТА да влезе в сила на територията на Европейския съюз. С Договора от Лисабон Парламентът придоби правото да наложи вето върху повечето международни споразумения, сключвани от ЕС.
Какви възможности има Европейският парламент?
Парламентът няма право да прави изменения по споразумението, като може само да го одобри или отхвърли. Освен това той би могъл да потърси мнението на Съда на Европейския съюз дали споразумението е съвместимо с европейското право и да изчака позицията на Съда, преди да се произнесе. Тъй като няма законов срок за вземане на становище, Парламентът би могъл теоретично да реши да отложи решението си неопределено дълго. Това практически би попречило на АСТА да влезе в сила, тъй като е необходимо изрично съгласие от Парламента.
Как Европейският парламент ще вземе решение?
Европейският парламент е решен да върши работата си по открит начин и активно насърчава гражданите да участват в процеса на вземане на решения, да разглеждат документите, с които той работи, и да следят заседанията, които обикновено се излъчват на неговата Интернет страница.
Подготвителната работа ще се извърши в парламентарните комисии. Комисията по международна търговия е натоварена да излезе с препоръка към Парламента да одобри или отхвърли АСТА. Британският депутат David Martin (С&Д) е избран да подготви предложение за позиция на Парламента. Още четири парламентарни комисии ще изразят становище по АСТА, преди комисията по международна търговия да вземе решение за своята препоръка: това са комисията по промишленост, изследвания и енергетика; комисията по правни въпроси; комисията по граждански свободи, правосъдие и вътрешни работи и комисията по развитие. Всички тези комисии ще проведат през следващите месеци срещи с възможно най-голям брой заинтересовани лица, за да използват техните знания и експертни мнения за вземането на информирано решение. Много, ако не всички, тези срещи ще бъдат предавани на живо на страницата на Парламента. Веднъж след като препоръката бъде направена, тя ще бъде разгласена публично. След това депутатите ще гласуват по въпроса по време на пленарно заседание, което също ще може да бъде следено пряко на Интернет страницата на ЕП.
Какво е заявил Европейският парламент за АСТА?
До момента Европейският парламент е приел три резолюции, с които призовава Комисията да направи документите, свързани с АСТА, публично достъпни и да увеличи ролята на Парламента в договарянето на съдържанието на споразумението:
- с резолюция от 11 март 2009 г. Парламентът призовава Комисията "незабавно да направи всички документи, свързани с течащите международни преговори за АСТА, публично достъпни"
- с резолюция от 10 март 2010 г. Парламентът разкритикува тайния начин на водене на преговори относно АСТА
- с резолюция от 24 ноември 2010 г. Парламентът приветства АСТА като стъпка в правилната посока и призовава Комисията да потвърди, че то няма да има въздействие върху основните свободи и съществуващото законодателство
Какво ще стане, ако Парламентът одобри споразумението?
Процедурата по одобрението на споразумението ще продължи в страните-членки. Кипър, Естония, Словакия, Германия и Нидерландия ще трябва да подпишат споразумението и всички страни ще трябва да го ратифицират, преди то да може да влезе в сила. АСТА ще влезе в сила, когато ЕС и всички страни-членки, както и пет други страни, го ратифицират.
Какво ще стане, ако Парламентът го отхвърли?
АСТА няма да може да влезе в сила на територията на ЕС. Въпреки това ако шест страни извън ЕС го ратифицират, то ще влезе в сила за съответните страни.
Как ще мога да научавам новините относно решението за АСТА в Европейския парламент?
Това тематично досие ще бъде редовно актуализирано. На Интернет страницата на ЕП ще бъде обявявано прякото излъчване на заседанията, провеждани в Парламента относно АСТА, и ще бъдат публикувани документи по темата. Въпросът ще бъде отразяван и на страницата на ЕП във Facebook, както и в Twitter (на 22 различни езика).
20120220STO38574 Текст на законодателното предложение Инфографиката за страните, подписали АСТА, във формат PDF Информация за пресата (EN) Резолюция на ЕП от 24 ноември 2010 г. относно АСТА Резолюция на ЕП от 10 март 2010 г. относно АСТА Резолюция от 11 март 2009 г. относно публичния достъп до документи на ЕП, на Съвета и на Комисията Анализ на външни експерти на АСТА (EN)
BG
1
PHOTO
20120221PHT38683.jpg
BG
2
LINK
http://eur-lex.europa.eu/LexUriServ/LexUriServ.do?uri=COM:2011:0380:FIN:BG:PDF
BG
3
LINK
/pdf/acta_vote/Acta_vote_bg.pdf
BG
8
LINK
/committees/en/INTA/studiesdownload.html?languageDocument=EN&file=43731
-//EP//TEXT IM-PRESS 20120217BKG38488 0 NOT XML V0//BG
-//EP//TEXT TA P7-TA-2010-0432 0 NOT XML V0//BG
-//EP//TEXT TA P7-TA-2010-0058 0 NOT XML V0//BG
-//EP//TEXT TA P6-TA-2009-0114 0 NOT XML V0//BG
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
