Изслушване по въпросите на приобщаването на ромите
Права на човека
2010-12-02 - 14:29
Деца от ромски произход с учителки в Монор, Унгария 12 милиона роми живеят в Европа, те представляват най-голямото етническо малцинство в ЕС. Въпреки това те продължават да страдат от сериозна дискриминация в областта на образованието, жилищното настаняване, заетостта, често имат само ограничен достъп до здравни и до други обществени услуги.
На 30 ноември и 1 декември 2010 г. Комисията по граждански свободи организира изслушване по въпросите на приобщаването на ромите. В него се включиха комисарите по правосъдието Viviane Reding и по заетостта László Andor, както и докладчиците на ЕП Lívia Járóka (ЕНП, Унгария) и Kinga Göncz (Социалисти и Демократи, Унгария).
Всички те се съгласиха, че въпреки сложността на проблемите на ромите, абсолютен приоритет е тяхното интегриране в европейското общество. Предстоящото унгарско председателство на ЕС, представено от Zoltán Balog, посочи, че приобщаването на ромите ще бъде един от приоритетите на председателството.
Фокус върху образованието и трудовата заетост
Образованието и заетостта са два ключови фактора за борба с изолацията на ромите. "Бедността се предава от поколение на поколение между ромите, ние трябва да увеличим заетостта чрез повишаване на образованието", каза комисарят László Andor.
Да се започне с работа по места
Участниците приветстваха напредъка в стратегията за ромите, но подчертаха, че са необходими конкретни действия. В доклада на Lívia Járóka се посочва необходимостта да се започне работа на местно ниво. Комисарят Viviane Reding заяви, че "интеграцията на ромите е в дневния ред, но не и в практиката на много държави-членки".
Финансиране от ЕС
Финансирането от страна на ЕС трябва да подлежи на контрол, за да се проверява дали то действително достига ромите и как бива използвано. Едно от предложенията е държавите да подготвят доклади как са били използвани средствата. "1 / 6 от ресурсите на Европейския социален фонд, който е над 10 млрд. евро се изразходва за мерки за приобщаване на ромите. Повечето държави-членки вече използват фондовете на ЕС, но често не по ефективен начин", заяви комисарят Andor.
Критики към Италия и Франция
Италия и Франция поименно бяха критикувани от докладчика, а също и от граждански организации за третирането на ромите. Marilisa Fantacci от френската организация Група на ромите в Европа посочи, че нищо не се е променило от лятото : "Как при тези условия може да се развие стратегия за приобщаване?" Комисарят Reding каза, че Франция официално спазва изискванията на Комисията, но добави, че остава под мониторинг. Тя посочи, че основните правила следва да се прилагат не само във Франция, но и от останалите държави.
20101129STO02032 Запис от изслушването Резолюция на ЕП от 9 септември Доклад на Jaroka Европейският Съюз и ромите на страницата на Комисията
BG
1
PHOTO
20101201PHT04554.jpg
BG
2
LINK
/wps-europarl-internet/frd/vod/player?category=COMMITTEE&eventCode=20101130-1500-COMMITTEE-LIBE&format=wmv&byLeftMenu=researchcommittee&language=bg#anchor1
BG
4
LINK
/document/activities/cont/201011/20101130ATT03148/20101130ATT03148EN.pdf
BG
5
LINK
http://ec.europa.eu/social/main.jsp?catId=518&langId=bg
-//EP//TEXT TA P7-TA-2010-0312 0 NOT XML V0//BG
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
