Въпрос с искане за устен отговор O-000305/2011
до Комисията
Член 115 от Правилника за дейността
Bairbre de Brún
,
Alfreds Rubiks
от името на групата GUE/NGL Относно: Яйца от несъответстващи на нормите клетки
Считано от 1 януари 2012 г., използването на „конвенционални клетки“ за кокошките носачки ще бъде забранено в съответствие с Директива 1999/74/ЕО.
По време на изказването си пред комисията по земеделие и развитие на селските райони на 5 октомври 2011 г. членът на Комисията г-н Дали призна, че много държави няма да са премахнали изцяло тези неуголемени клетки до изтичането на този срок. Беше потвърдено също така, че някои държави-членки не са предоставили никакви данни относно спазването на съответните разпоредби, а в частност Испания е поискала удължаване на крайния срок до 2014 г. Следователно съществува вероятност не всички държави-членки ще спазят директивата към съответния срок.
Неправилното изпълнение на посочената директива ще доведе не само до нарушения в търговията между спазващите я и неспазващите я държави-членки, но би имало сериозни последствия и по отношение на правата на животните.
1. 1. Кога ще бъдат на разположение данни относно напредъка на всички държави- членки в тази област?
2. Какви планове има Комисията, за да гарантира, че яйца от неотговарящи на нормите клетки, включително яйца от трети страни, няма да бъдат пускани на пазара?
3. Като се има предвид, че процедурите за нарушение често са продължителни, по какъв начин Комисията ще подходи спрямо неспазващите директивата държави-членки в краткосрочен план?
4. Какви последствия предвижда Комисията за вътрешния пазар, в случай че към 1 януари 2012 г. някои от държавите-членки все още използват незаконни, по-евтини методи за производство на яйца? Какви ще бъдат нарушенията в търговията?
5. Какъв напредък е постигнат в тази област от последното изявление на члена на Комисията г-н Дали пред комисията по земеделие и развитие на селските райони?
