Съвместен отговор, даден от г-н Йотингер от името на Комисията
Въпроси, изискващи писмен отговор : E-008422/11 , E-008493/11 , P-008445/11
(14.10.2011 г.)
Оценката на последствията от човешката дейност, заедно с природните явления и техническите аварии, е сред основните фактори при спецификацията на стрес-тестовете.
Европейският съвет от 24—25 март 2011 г. възложи на Комисията да прегледа съществуващата законодателна и регулаторна рамка относно безопасността на ядрените инсталации с цел да се определят областите, в които биха могли да се направят подобрения. Комисията ще представи работата по тази задача в доклад за напредъка, който ще бъде изготвен за срещата на Европейския съвет на 9 декември 2011 г.
Решението за включване на ядрената енергия в енергийния микс е суверенно право на съответната държава-членка.
