ВЪПРОС С ИСКАНЕ ЗА УСТЕН ОТГОВОР, ПОСЛЕДВАН ОТ РАЗИСКВАНЕ O-0023/07
съгласно член 108 от Правилника за дейността на ЕП
от
Giuseppe Gargani
, от името на Комисия по правни въпроси
към Комисията
Относно: Облагането с данъци на авторските права
На 21 ноември 2006 г. члена на Комисията McCreevy заяви в своето обръщение към Комисията по правни въпроси, че "Комисията скоро ще предложи инициатива относно облагането с данъци на авторските права. ... Той добави, че комисията е обезпокоена от факта, че прилагането на някои добри компенсационни схеми, може да наруши търговията във вътрешния пазар. Поставя се въпроса дали потребителите получават възможно най-справедливото отношение, и дали се взема под внимание нарастващата употреба на технологични средства, за да се защити защитената с авторски права работа. Комисията счита, че е в най-голям интерес на заинтересованите страни, внасянето на по-голяма яснота и отговорност в начина на действие на схемите."
По-малко от месец по-късно, председателят на ЕК Barroso, заяви, че предложената инициатива - препоръка, е била оттеглена.
Би ли обяснила Комисията защо тази стъпка е била предприета и дали е била продиктувана от политически натиск от една или няколко държави-членки, и какво действие предлага да се предприеме сега Комисията, за да се избегнат пречките за търговията, които г-н McCreevy спомена в своето обръщение към комисията по правни въпроси.
С оглед проявата на политическа чувствителност по този въпрос, не счита ли Комисията, че ще бъде по-добре да предложи законодателен текст по процедурата на съвместно вземане на решения, в които демократичните институции могат да се изразят, отколкото да използва правно необвързващ инструмент (soft-law), със съмнителна ефикасност и законност, без всякаква демократична легитимност?
В случай че Комисията предприеме действия в тази област,
би ли обмислила ограничаване на данъците до определен процент от продажната цена (напр. 5%)?
ще бъде ли възможно данъците да покриват всякакъв вид съоръжения/машини и други, които могат да бъдат използвани за копиране?
какво би предприела Комисията по отношение на държавите-членки, в които данъците не произтичат от действителните носители на правата, а вместо това парите се използват за финансиране на обща културна политика и програми?
