ЕП изисква повече инвестиции във висшето образование
Образование
2012-03-14 - 17:14
Мобилността и придобиването на умения, които ще направят студентите полезни за работодателите, трябва да бъдат сред основните приоритети ©Belga/EPA Във вторник Европейският парламент прие доклад, посветен на модернизирането на европейското висше образование в рамките на т.нар. процес от Болоня, който обхваща 47 страни. Текстът, подготвен от г-н Luigi Berlinguer (С&Д, Италия), призовава за повече инвестиции и по-голям принос от страна на европейските институции, страните-членки и университетите за постигането на целите за растеж, установени в стратегията "Европа 2020".
Процесът от Болоня е насочен към повишаване на конкурентоспособността и привлекателността на европейското висше образование чрез стимулиране на мобилността на студентите, реорганизация на системата на обучение в структура с три степени (бакалавърска, магистърска и докторска) и засилване на социалната роля на университетите. Освен обучението и изследователската дейност процесът формулира и трета задача за висшите училища - да създават икономически ползи за обществото чрез развитието и преноса на знание.
В доклада на г-н Berlinguer се прави анализ на настоящето състояние на процеса на модернизиране на висшето образование в светлината на икономическите предизвикателства пред Европа. Засилването на процеса представлява според него "изискване за пълната интеграция на вътрешния пазар на ЕС и е незаменимо средство за справяне с предизвикателствата на икономическата и финансовата криза".
Докладът идентифицира няколко области, в които трябва да бъдат насочени усилията. Особено внимание се обръща на засилването на студентската мобилност и повишаването на привлекателността на студентите от гледна точка на наемане на работа. Взаимното признаване на квалификациите също е изтъкнато като приоритет, както и хармонизацията на образователните стандарти. Набляга се и на социалното измерение, като Парламентът призовава за повече внимание към осигуряването на равен достъп до висшето образование.
Според доклада университетите имат нужда от финансова подкрепа от страните-членки и от ЕС, за да се осъществи промяната и по-нататъшното развитие на образователните практики. "Илюзия е, че процесът от Болоня може да се осъществи без разходи", заявява г-н Berlinguer в изложението на мотивите към резолюцията. Затова е необходимо да се проучват нови форми и финансови рамки, които да позволят постигане на целите за растеж и научни постижения на европейските университети.
20120309STO40297 Предложение за резолюция на ЕП за процеса от Болоня Профил на г-н Luigi BERLINGUER (С&Д, Италия) Интернет страница на Европейското пространство за висше образование
BG
1
PHOTO
20120312PHT40478.jpg
BG
3
LINK
/meps/bg/97156/Luigi_BERLINGUER.html
BG
4
LINK
http://www.ehea.info/
-//EP//TEXT REPORT A7-2012-0035 0 NOT XML V0//BG
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
