Приоритети в работата на евродепутатите в областта на бюджета
Институции
2009-09-24 - 15:37
Бюджетните процедури - защита на интересите на данъкоплатците. ©BELGA_BELPRESS_CARO LAURENT По време на последната пленарна сесия (14-17 септември) Съветът представи на евродепутатите проектобюджета за 2010 година. В следващите месеци бюджетът трябва да бъде гласуван от двете институции, които определят ежегодно приходите и разходите на Европейския Съюз : Европейският парламент и Съветът на Европейския съюз. Вижте в този материал какво предстои още да бъде направено в близко бъдеще в областта на бюджета.
Освен, че приема годишния бюджет на ЕС Парламентът контролира и как парите на данъкоплатците са били изразходвани. Всяка година ЕП гласува по т.нар. освобождаване от отговорност по изпълнение на бюджета за институциите на Съюза, след проверка дали парите са изразходвани правилно.
С бюджетните теми в Парламента се занимава Комисията по бюджети, а с контрола върху изпълнението на бюджета - Комисията по бюджетен контрол.
Бюджетът за 2010 година
Основните приоритети в проектобюджета за 2010 година са:
планът за икономическо възстановяване (растеж и заетост)
повече средства за научни изследвания и енергетика
Евродепутатите подкрепят плана за възстановяване, но смятат , че той не трябва да бъде финансиран за сметка на други политики, като например конкурентостта и кохезионната политика.
Според László Surján (ЕНП, Унгария), който е докладчик по бюджета на ЕС за 2010 година този бюджет трябва да съдейства за възстановяването на европейската икономика, трябва да предостави помощ за преодоляване на проблемите в сектора на производството на мляко и да превърне Съюза в ефективен играч, допринасящ за разрешаване на различни проблеми в света.
"На практика това означава, че около 120 милиарда евро, предложени от Съвета за постигане на целите на Европейския съюз, не са достатъчни". László Surján смята още, че помощта за малките предприятия чрез системата на микрокредитиране е от съществено значение. "
Първите дискусии в Комисията по бюджети в ЕП ще бъдат в края на септември, а първото четене на бюджета в пленарна зала - на сесията в Страсбург 19-22 октомври.
Освобождаване от отговорност по изпълнение на бюджета
През април 2009 евродепутатите гласуваха освобождаване от отговорност по изпълнение на бюджета за 2007 година за европейските институции, с изключение на Съвета. Освобождаването от отговорност за Съвета бе отложено.
Мотивите на парламентаристите бяха, че някои разходите са били не само административни, а са били по линия на общата външна политика и политика за сигурност и това би трябвало да бъде обект на парламентарен контрол.
През тази есен евродепутатите отново ще се занимават с въпроса и ще гласуват през октомври, дали да освободят Съвета с оглед на неговата реакция спрямо критиките на Парламента.
В следващите месеци предстои да започне процедурата по освобождаване от отговорност за финансовата 2008 година. Това ще стане на базата на годишния доклад на Европейската сметна палата.
Председателят на Комисията по бюджетен контрол Luigi de Magistris подчерта, че процедурата по освобождаване цели защита на интересите на европейските данъкоплатци чрез проверка дали техните пари са похарчени правилно и оценка на реалните разходи и ползи при изпълнението на европейските политики.
Ако Договорът от Лисабон влезе в сила....
Ако Договорът от Лисабон влезе в сила бюджетните процедури ще се изменят. Правомощията на ЕП ще се увеличат и ще включат и разходите, свързани със селскостопанската политика, по които досега Съветът имаше последната дума. Освен това многогодишната финансова рамка ще стане част от Договора. Ако Договорът стане факт, по новата процедура ще се гласува бюджета за 2011 година.
"Договорът от Лисабон ще даде на Европейския парламент правомощието да определя като последна инстанция равнището и съдържанието на бюджета на Общността, който представлява около 130 милиарда евро, заяви председателят на Комисията по бюджети Alain Lamassoure (ЕНП, Франция).
"Нашият приоритет ще бъде да се финансират новите компетенции, които Съюзът ще получи според Договора от Лисабон, особено в областта на енергетиката, външната политика и устойчиво развитие. Това няма да е възможно, освен ако не намерим нови собствени ресурси на Съюза, които няма да задължават [държавите-членки], да вземат пари от националния бюджет за финансиране на европейските политики, както те правят сега"
20090921STO60933 Бюджетни правомощия Проектобюджет за 2010 ЕП не прие въвеждането на тримесечни доклади за България по структурните фондове Въпрос за милиарди : как да се ориентираме в бюджета на ЕС? Комисия по бюджети Комисия по бюджетен контрол
BG
1
PHOTO
20090922PHT61054.jpg
BG
2
LINK
/parliament/public/staticDisplay.do;jsessionid=1ACF04F7C5E2B693E7A6339D4A6A2979.node2?language=BG&pageRank=5&id=46
BG
6
LINK
/activities/committees/homeCom.do?language=BG&body=BUDG
BG
7
LINK
/activities/committees/homeCom.do?language=BG&body=CONT
-//EP//TEXT IM-PRESS 20090710IPR58040 0 NOT XML V0//BG
-//EP//TEXT IM-PRESS 20090422IPR54165 0 NOT XML V0//BG
-//EP//TEXT IM-PRESS 20080605FCS31027 0 NOT XML V0//BG
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
