Европейският парламент в защита на правата на жените
Права на жените/Равни възможности
2007-03-08 - 19:17
Честит 8 март!
Равенството винаги е било фундаментална европейска ценност. През последните 50 години - от създаването на ЕИО до днес - положението на жените в Европа решително се подобри. Европейският парламент е ревностен пазител на принципа на равнопоставеност на половете и през 1984 г. създаде парламентарна комисия по права на жените. Днес, на 8 март, ще ви запознаем накратко с неговия принос в тази област.
Принципът на равното третиране на жените и мъжете бе дефиниран за пръв път от Европейската общност в чл. 141 от Договора от Рим като "равно заплащане за равен труд". Оттогава до днес правата на жените бяха признати чрез различни директиви на Съвета и други общностни инструменти.
В подкрепа на равенството на половете
През юли 1984 г. Европейският парламент създаде комисия по правата на жените. Днес тя съществува под името "комисия по права на жените и равенство на половете".
Чрез участието си в дефинирането и прилагането на Рамковата стратегия на Общността за равенството на половете и в програмата за действие в областта на равенството на половете, Европейският парламент подпомага цялостната политика на равнопоставеност на мъжете и жените. Той дава своя принос и към по-специфични въпроси, като борбата срещу трафика на жени (резолюция от 19 май 2000 г.) и участието на жени в процеса на вземане на решения (резолюция от 18 януари 2001 г.).
Парламентът участва в създадената през 1997 г. Мрежа от парламентарни комитети по въпроса за равните възможности на жените и мъжете в Европейския съюз (NCEO).
Чрез приемането на доклади и резолюции по собствена инициатива Европейският парламент спомогна за включване на принципа за равното третиране и равните възможности в Хартата за основните права на Европейския съюз (резолюции от 17 май 1995 г. и 13 март 1996 г.). С резолюция от 16 септември 1997 г., той подкани Европейската комисия и Съвета да обявят 1999 г. за "Европейска година за борба срещу насилието над жени и деца". След тази парламентарна резолюция би приета и програмата DAPHNE за борба срещу насилието и сексуалната експлоатация на децата и жените. На 4 септември 2002 г. евродепутатите приеха резолюция, призоваваща за продължаване на срока действие на тази програма, като тя покрие периода 2004-2008 година. Благодарение на натиска на Парламента глобалният бюджет на програмата бе увеличен от 41 на 50 млн. евро.
В защита на правата на жените по целия свят
Докато през последните 50 години правата на жените в Европейския съюз отбелязаха съществено подобрение, то другаде по света жените все още страдат от различни форми на дискриминация. За да насърчи опазването на техните права, Европейският парламент на два пъти връчи престижната награда "Сахаров" за свобода на мисълта на личности, борещи се за правата на жените: през 1994 г. наградата бе връчена на лекарката Taslima Nasreen от Бангладеш, която се бори за защита на правата на жените в ислямските страни. През 2005 г. нигерийската адвокатка Hauwa Ibrahim стана поредният "Сахаров" - лауреат заради действията си в защита на жените, осъдени на смърт чрез пребиване с камъни.
Последни новини
Миналата седмица парламентарната комисия по права на жените и равенство на половете организира изслушване относно начините за съчетаване на семейния живот с периоди на обучение. Проучвания показват, че по-образованите жени имат по-малко деца и раждат на по-късна възраст, тъй като се сблъскват с икономически трудности по време на обучението и им е трудно да посещават лекции по време на бременност. В същото време обаче след 30-годишна възраст бременността крие повече рискове. Участниците в изслушването обсъждаха различни решения: финансова подкрепа за майките-студентки, дистанционно обучение, по-достъпни детски заведения и справедливо разпределяне на отговорностите между родителите.
В процес на подготвяне е парламентарен доклад по тази тема с автор Marie Panayotopoulos-Cassiotou (ЕНП-ЕД, Гърция). Той ще бъде обсъден от Парламента по време на юнската пленарна сесия.
Честит празник на всички жени !
20070308STO03872 Призив за действия срещу дискриминацията на жени-имигранти (на английски) Имиграция на жени (на английски) Балансът работа - живот (на английски) Наградата "Сахаров" за 2006 г. - в подкрепа на свободата на мисълта в света Парламентарна комисия по права на жените и равенство на половете видеоматериал (5 мин.)
BG
1
PHOTO
20070308PHT03900.jpg
BG
6
LINK
/activities/expert/committees/presentation.do;jsessionid=519354F65BA468BE38379725BA354943.node2?committee=2365&rewritten&language=BG
BG
7
MULTIMEDIA
20070307MLT03860.wmv
-//EP//TEXT IM-PRESS 20060908IPR10496 0 NOT XML V0//BG
-//EP//TEXT IM-PRESS 20061025STO12148 0 NOT XML V0//BG
-//EP//TEXT IM-PRESS 20061020STO11817 0 NOT XML V0//BG
-//EP//TEXT IM-PRESS 20060911FCS10501 0 NOT XML V0//BG
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
