ВЪПРОС С ИСКАНЕ ЗА УСТЕН ОТГОВОР H-0293/09
за времето за въпроси на месечната сесия през Септември 2009
съгласно член 116 от Правилника за дейността на ЕП
от
Ryszard Czarnecki
към Комисията
Относно: Нарушаване на правото на ЕС от страна на спортни клубове
Комисията ще реагира ли и по какъв начин срещу погазването на правото на ЕС в областта на равното третиране на гражданите на различните държави-членки на ЕС от страна на датските органи, които не допуснали полски, а също така и холандски граждани с валидни билети, на мача от елиминациите за Европейската лига между отборите на Брьондби Копенхаген и Легия Варшава? Това представлява дискриминационна практика. Също така лица с белгийски документи за самоличност не били допуснати да присъстват на мача. По подобен начин на свой ред органите на белгийския ФК Брюж миналата седмица отказали да продадат билети за мача между ФК Брюж и Лех Познан (27.08.2009 г.) на поляци – служители на Европейската комисия и Европейския парламент? Това също е пример за действителна дискриминация по повод държавата на произход. Означава ли това, че правилата, които определят отделните спортни клубове в Дания и Белгия например, са по-важни от правото на Европейския съюз?
