ВЪПРОС С ИСКАНЕ ЗА УСТЕН ОТГОВОР, ПОСЛЕДВАН ОТ РАЗИСКВАНЕ O-0094/08
съгласно член 108 от Правилника за дейността на ЕП
от
Esko Seppänen
и
Ilda Figueiredo
, от името на групата GUE/NGL
към Комисията
Относно: Овладяване на цените на енергията
Комисията следва да изясни по какъв начин ЕС възнамерява да смекчи, в краткосрочен и дългосрочен план, въздействието на повишаването на цените на петрола върху обществото.
1. Какви мерки се предвиждат, за да се прекъсне връзката между цените на суровия петрол и повишаването на цените на енергията, което предизвиква увеличаване на цените на предприятията-доставчици в ЕС?
2. Какво ще предприеме Комисията с цел да намали неочакваните печалби при формирането на цените на електроенергията − система, която автоматично увеличава цените на електроенергията?
3. Как пазарите на петрол могат да станат по-прозрачни, с надеждна информация? Комисията не счита ли, че трябва да действа срещу спекулациите от страна на петролните компании?
4. Как Комисията възнамерява да подобри ролята на ЕИБ при финансирането на проекти за повишаване на енергийната ефективност, като МСП се вземат специално под внимание?
5. Комисията в състояние ли е да въведе целенасочени мерки за подпомагане, по-специално на семейните доходи, както и на МСП?
6. Комисията извършила ли е цялостен анализ на начина, по който петролните дружества са увеличили цената на горивата за потребителите в контекста на скорошната криза с цената на петрола?
