По-голям избор и по-малки разходи за банковите клиенти
Икономически и парични въпроси
2008-06-05 - 13:36
Потребителите трябва да имат по-голям избор в областта на банковите и финансовите услуги, като същевременно плащат по-малка цена за него – това е основното послание на приетите днес от ЕП два доклада за финансовите и банковите услуги на дребно. Това би могло да бъде постигнато чрез премахване на пречките пред предлагането на трансгранични продукти и намаляване на различията между националните регулации.
Европейският парламент прие на 5 юни два доклада по собствена инициатива в областта на банковите и финансовите услуги. Първият е с докладчик Othmar Karas (ЕНП-ЕД, Австрия) и разглежда Зелената книга на Комисията за финансовите услуги на дребно на единния пазар, а вторият е на Gianni Pittella (ПЕС, Италия) и е в отговор на секторното проучване на Комисията върху конкуренцията при банковите услуги на дребно.
Предлагане на осезаеми предимства за потребителите
Докладът Karas, който беше приет с 452 гласа "за", 44 "против" и 13 "въздържали се", приветства споменатата Зелена книга на Комисията, чиято цел е “предлагане на осезаеми предимства за потребителите чрез увеличаване на възможностите за избор и по-ниски цени, засилване на доверието на потребителите”.
ЕП признава необходимостта от сигурна среда за банките и потребителите и приема голямото значение на трансграничната активност за повишаване на конкурентоспособността. В този контекст докладът призовава към прилагането на метода на “целенасочената пълна хармонизация” на регулаторната рамка, т.е. хармонизация на ключовите елементи на пазара на дребно във всички държави-членки, като в останалите случаи се прилага взаимното признаване на различните национални разпоредби.
Депутатите считат, че в някои случаи саморегулирането на сектора на финансовите услуги може да бъде ефективно и трябва да бъде насърчавано. Съществува също така и възможността за въвеждане на “28-ми режим” като нов подход за европейско регулиране в областта на трансграничните финансови продукти, което Комисията трябва подробно да проучи.
„Еднакъв риск - еднакви правила“
Докладът стига до заключението, че реална и лоялна конкуренция може да възникне само при равни условия, като регулациите трябва да следват принципа „еднакъв риск - еднакви правила“ при различните продукти. В същото време трябва да се има предвид, че недиференцираният подход „една мярка за всички“ би намалил разнообразието от продукти. Необходими са “сравними изисквания за прозрачност и разкриване на информация за конкуриращи се инвестиционни продукти, особено на мястото на продажба”.
Финансова грамотност сред потребителите
Според депутатите законодателството на ЕС за финансовите услуги на дребно трябва винаги да се стреми към достигането на много високи стандарти на защита на потребителите, като едновременно с това трябва да се предприемат мерки за повишаване на финансовата грамотност сред потребителите - включително децата, младите хора, служителите и пенсионерите – за да могат те да търсят "по-добри, по-евтини и по-подходящи продукти и услуги". Същевременно всички участници на пазара трябва да съзнават основния принцип на финансовия пазар - по-високата възвръщаемост означава по-висок риск.
В заключение докладът подчертава, че “потребителите, които желаят да сменят доставчиците на финансови услуги, трябва да са свободни да го направят по всяко време, при минимални законови пречки и разходи, и че договорните клаузи, които уреждат подобни смени на доставчика, трябва да са изготвени на прозрачен лесно разбираем език и да са изрично предоставени на вниманието на потребителите”.
Фрагментираната регулаторна рамка е пречка за трансграничните банкови услуги
Докладът на Gianni Pittella, (приет с 562 гласа "за", 16 "против" и 10 "въздържали се") изтъква, че твърде фрагментираната регулаторна рамка представлява пречка за развитието на трансграничните доставки на банкови услуги. В този смисъл дори законодателството срещу прането на пари може да представлява пречка за мобилността на потребителите (например при откриването на трансгранични текущи сметки), поради което Комисията трябва да изготви оценка на тези правила.
По-голяма мобилност на потребителите
Депутатите искат да бъде улеснена мобилността на потребителите, които да могат по-лесно да сменят банковия си оператор, и препоръчват разрешаването само на “напълно оправдани” такси по закриване на сметките.
Банките трябва да предоставят на потребителите преди откриването на сметка обобщен документ с подробно описание на всички разходи, включително разходите по закриване на сметка, по съпоставим в рамките на ЕС начин. Комисията трябва да изготви съответно законодателно предложение, ако банките не спазят поетия ангажимент.
ЕП подчертава, че кредитните институции и банките трябва да разполагат с надеждни данни за кредити и измами, като в същото време се осигури подходяща защита на личните данни на потребителите.
Междубанкови такси
Докладът изтъква, че плуралистичните банкови пазари и разнообразието от доставчици са предпоставки за конкуренцията на банковия пазар на ЕС. Комисията трябва да проучи дали въвеждането на Единната зона за плащания намалява броя на доставчиците на платежни услуги и да вземе незабавни мерки, ако големи доставчици придобият монополна позиция.
Депутатите призовават за проучване на междубанковите такси за картови и некартови разплащания, тегления на пари от банкомати и други плащания. Комисията трябва да изработи ясни критерии за определянето на всички междубанкови такси, за да се осигури равнопоставеност на участниците.
20080604IPR30758 Приетият текст, разискванията, резултатите от гласуванията и поименните гласувания на доклада относно секторно проучване относно банкирането на дребно и доклада относно финансови услуги на дребно на единния пазар ще бъдат публикувани скоро на този линк СЪОБЩЕНИЕ НА КОМИСИЯТА относно секторно проучване съгласно член 17 от Регламент 1/2003 относно банкиране на дребно (окончателен доклад) Панорама на законодателство на ЕС на банковите услуги (англ.) Зелена книга за финансовите услуги на дребно в единния пазар Панорама на финансовите услуги на ЕС (англ.) ЕС: Финансови услуги на дребно (англ.) Пленарна сесия на Европейския парламент в Брюксел, 4-5 юни 2008 г.
BG
1
LINK
//activities/plenary/ta/calendar.do?language=BG
BG
2
LINK
http://eur-lex.europa.eu/LexUriServ/LexUriServ.do?uri=COM:2007:0033:FIN:BG:PDF
BG
3
LINK
http://europa.eu/scadplus/leg/en/s08011.htm
BG
4
LINK
http://eur-lex.europa.eu/smartapi/cgi/sga_doc?smartapi!celexapi!prod!DocNumber&lg=EN&type_doc=COMfinal&an_doc=2007&nu_doc=0226&model=guicheti
BG
5
LINK
http://europa.eu/scadplus/leg/en/s08000.htm
BG
6
LINK
http://ec.europa.eu/internal_market/finservices-retail/index_en.htm
-//EP//TEXT IM-PRESS 20080516BRI29012 FULL-TEXT NOT XML V0//BG
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
