Изборите в Пакистан - предварителен доклад на мисията на ЕС
Външни отношения
2008-02-27 - 12:00
Проведените на 18 февруари парламентарни и местни избори в Пакистан донесоха победа за двете основни опозиционни партии - Пакистанската народна партия (PNP) на убитата Benazir Bhutto и Пакистанската мюсюлманска лига на бившия премиер Nawaz Sharif (PML - N). Очаква се те да сформират новото правителство на Пакистан.
През декември м.г. Европейският съюз разположи в Пакистан своя дългосрочна мисия за наблюдение на изборите, водена от члена на Европейския парламент Michael Gahler (ЕНП-ЕД, Германия). Мисията включваше 131 наблюдатели от 23 страни-членки на Евросъюза, Норвегия и Канада.
В навечерието на изборите Европейският парламент изпрати своя седемчленна делегация за наблюдение на изборния процес, водена от Robert Evans (ПЕС, Великобритания).
Предварителните заключения на наблюдателите
По време на вчерашното заседание на Комисията по външни работи Michael Gahler и Robert Evans представиха пред депутатите предварителните заключения относно пакистанските избори.
Според тях тези избори са били "конкурентни", въпреки че са били налице значителни проблеми. Те се дължат преди всичко на това, че по време на кампанията публичните власти са показали пристрастие към досега управлявалите партии, както и на намесата на местните лидери в изборната кампания.
Като цяло гласуването в изборния ден се оценява като позитивно, макар и с отчетени нередности от процедурен характер.
Г-н Gahler подчерта, че тези избори са позволили на хората да дадат израз на своето мнение. "Резултатите от гласуването отразяват това, което пакистанските граждани искаха да кажат", заключи той.
Окончателният доклад на наблюдателната мисия ще бъде публикуван през април.
20080225STO22144 Мисия на ЕС за наблюдение на изборите в Пакистан (предварителен доклад) Информация на Пресслужбата на ЕП (на английски) Членове на ЕП наблюдаваха изборите в Пакистан
BG
1
PHOTO
20080226PHT22369.jpg
BG
2
LINK
http://www.eueompakistan.org/xxdefault.asp?id=1&show=70&m=0
-//EP//TEXT IM-PRESS 20080220IPR21891 0 NOT XML V0//BG
-//EP//TEXT IM-PRESS 20080215STO21488 0 NOT XML V0//BG
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
