ВЪПРОС С ИСКАНЕ ЗА УСТЕН ОТГОВОР H-0126/10
за времето за въпроси на месечната сесия през Април 2010
съгласно член 116 от Правилника за дейността на ЕП
от
Frank Vanhecke
към Съвета
Относно: Отношенията между ЕС и Куба
Добре известно е, че испанското председателство на ЕС се стреми към нормализиране на отношенията между ЕС и Куба. Заключенията от Съвета от 15 и 16 юни 2009 г. показват, че Съветът ще вземе решение през юни 2010 г. относно възможна промяна на настоящата позиция по отношение на Куба. В тази връзка ще бъде отчетен напредъкът, свързан с правата на човека.
Съгласен ли е Съветът с позицията на испанското председателство? Ако това е така, какъв е напредъкът, постигнат от Куба във връзка с правата на човека? Дали Куба прилага Международния пакт 1966 г. за граждански и политически свободи и Международен пакт за икономически, социални и културни права, за което беше призована от Съвета през 2009 г.? Дали Куба е поела конкретен обвързващ ангажимент за премахването на "закона срещу общественоопасното поведение", което позволява дадено лице да се поставя под запрещение единствено въз основа на подозрения?
