30.6.2008
ПРЕДЛОЖЕНИЕ ЗА ПРЕПОРЪКА ДО СЪВЕТА
внесено съгласно член 114, параграф 1 от правилника
от Panayiotis Demetriou
от името на групата PPE-DE
за разработването на пространство на наказателно правосъдие на ЕС
Препоръка на Европейския парламент до Съвета за разработването на пространство на наказателно правосъдие на ЕС
Европейският парламент ,
-
като взе предвид членове 6, 29, 31, параграф 1, буква в) и член 34, параграф 2, буква а) и буква б) от ДЕС, Хартата на основните права на Европейския съюз и по-специално членове 47, 48, 49 и 50 и Европейската конвенция за защита на правата на човека и основните свободи и по-специално членове 5, 6,7 и 13,
-
твърдо убеден в необходимостта от засилване на диалога с националните
парламенти, гражданското общество и съдебните органи по тези въпроси,
-
като взе предвид съобщението на Комисията относно създаването на форум за обсъждане на политиките и практиката на ЕС в сферата на правосъдието 1 и съобщението на Комисията относно съдебното обучение в ЕС 2 ;
-
като взе предвид съобщението на Европейската комисия "Към европейска стратегия
в областта на електронното правосъдие (e-Justice)" 3 ;
-
като взе предвид предходни препоръки на Европейския парламент 4 до Съвета;
-
с оглед определянето на най-правилния начин за разработване на пространство на наказателно правосъдие на ЕС;
– като взе предвид член 114, параграф 1 от своя правилник,
A.
като има предвид, че съдебната компетенция несъмнено попада в рамките на
националната сфера на държавите-членки на ЕС;
Б.
като има предвид, че рутинното съдебно сътрудничество по наказателноправни
въпроси все още се основава на инструменти за взаимопомощ като Конвенцията за
взаимопомощ по наказателноправни въпроси от 2000 г. 5 и Европейската конвенция
за взаимопомощ по наказателноправни въпроси от 1959 г. 6 ;
В. като има предвид, че прилагането на принципа на взаимно признаване далеч не е
постигнат, по-специално при получаването на доказателства в наказателни
производства и при процедури за признаване на предварителните и последващите
мерки;
Г. като има предвид, че за да бъде ефективно, едно пространство на наказателно
правосъдие на ЕС трябва да се възползва от нови технологии и да използва интернет
инструменти при прилагането на политиките на ЕС;
Д. като има предвид, че защитата на правата като правото на справедлив процес,
презумпцията за невиновност и правото на защита, правата на жертвите на
престъпление, както и принципа ne bis in idem, е на първо място в наказателните
производства, при които основните свободи са оспорвани;
Е.
като има предвид, че едно ефективно прилагане на тези права почива в голяма
степен и на критерия за общата европейска съдебна култура, която се основава на
общи принципи и взаимно съдебно доверие;
Ж.
като има предвид, че с оглед изграждане на взаимно доверие и създаване на
европейска съдебна култура един ефективен механизъм за оценка на правосъдието е
от съществено значение;
З.
като има предвид, че ролята на националните съдии става все по-значителна за
борбата срещу транснационалните престъпления и същевременно за защитата на
основните права и свободи;
И.
като има предвид, че съдебното обучение има ключова роля за изграждането на взаимно доверие и за създаването на обща европейска съдебна култура;
1.
отправя до Съвета следните препоръки:
а) да прегледа съвместно с ЕП настоящото състояние на съдебното сътрудничество по наказателноправни въпроси на равнище ЕС, като разгледа неговите недостатъците и напредък;
б) ефективно да прилага принципа на взаимно признаване в областта на наказателното правосъдие като направи преглед на прилагането на европейската заповед за арест;
в) съвместно с ЕП да създаде, комитет от осведомени лица (юристи) със задача да подготви проучване относно сходствата и разликите между наказателното право във всички държави-членки и да представи предложения за разработването на реално пространство на наказателно правосъдие на ЕС.
г) незабавно да възстанови работата по процесуалната защита при наказателни производства;
д) да обърне дължимото внимание на предимствата, които предлагат новите
технологии;
е) незабавно да предприеме действия за насърчаване на създаването на действителна европейска съдебна култура, като се съсредоточи върху съдебното обучение и механизми за оценка на качеството и ефикасността на правосъдието;
2.
възлага на своя председател да предаде настоящата препоръка на Съвета и, за сведение, на Комисията (и на правителствата на ...).
