ВЪПРОС С ИСКАНЕ ЗА УСТЕН ОТГОВОР H-0468/09
за времето за въпроси на месечната сесия през Декември 2009
съгласно член 116 от Правилника за дейността на ЕП
от
Iliana Malinova Iotova
към Комисията
Относно: Наказателна процедура срещу България във връзка с неправилно прилагане на европейското законодателство за отпадъците в София, България
Комисията е стигнала до извода, че няма адекватни и бързи действия за справяне с продължаващия с години проблем с отпадъците на град София, България. В същото време българското правителство и Столична община твърдят, че са предприети редица мерки, за които е информирана и Европейската комисия.
С какви аргументи Комисията реши да започне наказателна процедура срещу България?
Информирана ли е Комисията за предприетите от България мерки за справяне с проблема с отпадъците на София?
Убедителни ли са доказателствата, представени от българската страна пред Комисията?
Има ли представени данни от български експерти и взети ли са те предвид?
Какви ангажименти е поела Комисията в резултат на разговорите с българския премиер г-н Бойко Борисов за намеренията на българската държава за справяне с отпадъците?
В какъв срок Комисията желае видими резултати от българската страна?
