P7_TA(2010)0451
Борбата с рака на дебелото черво и ректума в Европейския съюз
P7_DCL(2010)0068
Декларация на Европейския парламент от 25 ноември 2010 г. относно борбата с рака на дебелото черво и ректума в Европейския съюз
Европейският парламент
, –
като взе предвид член 123 от своя правилник,
A.
като има предвид, че в ЕС годишно се регистрират над 400 000 нови случаи на рак на дебелото черво и ректума и 200 000 смъртни случаи, причинени от него, като това заболяване е втората най-често срещана форма на рак с летален изход,
Б.
като има предвид, че ракът на дебелото черво и ректума е свързан с фактори от начина на живот (затлъстяване, липса на физически упражнения, употреба на алкохол и тютюнопушене) и премахването на тези фактори ще намали развитието на заболяването,
В.
като има предвид, че в някои държави-членки на ЕС профилактичните прегледи вече намалиха броя на смъртните случаи, причинени от рак на дебелото черво и ректума, докато в други държави-членки все още не се извършват такива профилактични прегледи,
Г.
като има предвид, че ранната диагностика на рака на дебелото черво и ректума не само ще доведе до намаляване на смъртността, но също така значително ще намали разходите за лечение,
Д.
като има предвид, че според Комисията борбата срещу рака на дебелото черво и ректума следва да бъде приоритет на общественото здравеопазване, тъй като с наличните медицински средства в ЕС смъртните случаи, причинени от това заболяване, могат да бъдат предотвратени,
1.
Призовава Комисията и държавите-членки:
–
да подпомагат кампаниите, насочени особено към подрастващите и младите хора, за повишаване на информираността в ЕС относно факторите от начина на живот, които причиняват рак на дебелото черво и ректума;
–
да насърчават въвеждането на най-добрите практики за профилактични прегледи за рак на дебелото черво и ректума във всички държави-членки на ЕС и на всеки две години да публикуват доклади за напредъка;
–
да превърнат популяризирането на научни изследвания и познания, свързани с профилактичните прегледи за рак на дебелото черво и ректума, в приоритет за бъдещите работни програми по Седмата рамкова програма за научни изследвания и здравната програма на ЕС,
–
в съответствие с насоките на ЕС да въведат на национално равнище профилактични прегледи за рак на дебелото черво и ректума;
2.
Възлага на своя председател да предаде настоящата декларация, придружена от списък с имената на подписалите я лица Списъкът на подписалите се е публикуван в Приложение 1 към протокола от заседанието на 25 ноември 2010 г. ( P7_PV(2010)11-25(ANN1) ).
, на Съвета, Комисията и парламентите на държавите-членки.
