Четвъртък в пленума : Годишен доклад на Европейската сметна палата, OLAF
Институции
2008-11-21 - 12:54
Заседанието в четвъртък - последното за ноемврийската сесия в Страсбург Европейската сметна палата представи годишния си доклад за това дали средствата на ЕС за били изразходвани правомерно за 2007 година. Има някои подобрения, но все още равнището на неточности и грешки е високо и трябва да се вземат мерки за преодоляването им. Това беше основното заключение в пленума. Евродепутатите дебатираха още мерки за засилване на независимостта и ефективността на Европейската служба за борба с измамите (OLAF).
Въпрос за изразходването на 114 милиарда евро - бюджета на ЕС за 2007 година
Председателят на Европейската Сметна палата Vítor Manuel da Silva Caldeira представи в пленума годишния доклад на палатата, която за 14 пореден път отказа да даде добра оценка за изразходването на средствата на ЕС. Въпреки това г-н Caldeira призна, че е постигнат напредък. За първи път Европейската сметна палата даде положителна оценка на отчетите на Съюза. Същото обаче не може да се каже за правомерността на свързаните с тях операции.
Напълно законно и правомерно са използвани средствата в областта на администрацията и във финансовата сфера. В области като селското стопанство, енергетиката и транспорта и кохезионната политика обаче нивото на грешки е все още високо. Най-голям е процентът на грешки в областта на кохезионната политика - 11 на сто от разходите не са в съзвучие с правилата. В останалите области това ниво е между 2 и 5%.
Еврокомисарят за одит и администрация Siim Kallas подчерта в пленума, че за Европейската комисия намаляването на дела на тези грешки е водещ приоритет.
Повечето евродепутати приветстваха доклад и изразиха неудовлетворение от високия процент на грешки. Представители на основните политически групи разкритикуваха държавите-членки за техния дял в управлението на европейските пари и изразиха разочарование, че представителите на Съвета не участват в дебата. 80 на сто от европейския бюджет се управлява в последната фаза на получателите от държавите-членки.
На базата на доклада на Европейската сметна палата евродепутатите започват традиционната процедура по освобождаване на Комисията от отговорност по бюджет 2007, която трябва да приключи през април.
Повече независимост за Европейската служба за борба с измамите (OLAF)
Евродепутатите дискутираха и одобриха на първо четене доклад с 92 поправки на предложените промени от Еврокомисията на регламента на Европейската служба за борба с измамите (OLAF). Поправките касаят гарантирането на повече независимост на Службата, по-добра защита на лицата, които са обект на разследване на OLAF и засилването на сътрудничеството с държавните-членки.
"Ние искаме тази служба, стоим зад нея и искаме тя да си върши работата ефективно", посочи авторката на парламентарния доклад по темата Ingeborg GRÄßLE (ЕНП-ЕД, Германия).
Други теми
Евродепутатите одобриха схемата за синята карта за квалифицирани имигранти в ЕС, подкрепиха резолюция за ситуацията в Конго и гласуваха резолюции по някои нарушения на правата на човека по света.
За повече подробности вижте съобщенията за пресата.
20081114STO42078 Европейската сметна палата Съобщенията за пресата за сесията Тематично досие за синята карта
BG
1
PHOTO
20081112PHT41865.jpg
BG
2
LINK
http://eca.europa.eu/portal/page/portal/eca_main_pages/splash_page
BG
3
LINK
/news/expert/default_bg.htm
-//EP//TEXT IM-PRESS 20081107FCS41562 0 NOT XML V0//BG
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
